വിവസ്ത്രയായി അവള് ആ പ്രബന്ധം അവതരിപ്പിച്ചു; കാരണം അറിഞ്ഞപ്പോള് കൈയ്യടിച്ച് ലോകം [വീഡിയോ] – Intensive Promoter\nHome / Lifestyle / വിവസ്ത്രയായി അവള് ആ പ്രബന്ധം അവതരിപ്പിച്ചു; കാരണം അറിഞ്ഞപ്പോള് കൈയ്യടിച്ച് ലോകം [വീഡിയോ]\nവിവസ്ത്രയായി അവള് ആ പ്രബന്ധം അവതരിപ്പിച്ചു; കാരണം അറിഞ്ഞപ്പോള് കൈയ്യടിച്ച് ലോകം [വീഡിയോ]\nIntensive Promo May 13, 2018\tLifestyle Leaveacomment 740 Views\nതന്‍റെ ഗവേഷണ പ്രബന്ധം അവതരിപ്പിക്കുന്നതിനിടയില് നഗ്നയായി വിദ്യാര്‍ത്ഥിനിയുടെ പ്രതിഷേധം. ലെറ്റിഷ്യ എന്ന വിദ്യാര്‍ഥിനിയാണ് കോര്‍ണല് സര്‍വകലാശാലയിലെ സെമിനാര് ഹാളിലാണ് നാടകീയമായ സംഭവങ്ങള് സൃഷ്ടിച്ചത്. തീസിസ് അവതരണത്തിന്‍റെ പരിശീലനത്തിനിടെ പ്രഫസര് തന്നോട് മോശമായി സംസാരിച്ചെന്ന് അതിനാണ് വിവസ്ത്രയായി പ്രതിഷേധം നടത്തിയതെന്നും ഈ സംഭവത്തിന്‍റെ വീഡിയോ ഫേസ്ബുക്കിലിട്ട് ലെറ്റിഷ്യ പറയുന്നുയ അടിവസ്ത്രം ഒഴിച്ചുള്ള വസ്ത്രങ്ങള് അഴിച്ചുവച്ച് ലെറ്റീഷ്യ പ്രബന്ധം അവതരിപ്പിച്ചു.\nPrevious മെയ് 28 ലോക സ്വയംഭോഗദിനം, ലൈംഗികതയുടെ മറ്റൊരു ലോകം, സ്വയംഭോഗം ചെയ്യാനുള്ള അവകാശത്തെ സംരക്ഷിക്കുന്ന ദിനവും ചരിത്രവും..!!\nNext അവനില്ലെങ്കില് പിന്നെ ഞാനെന്തിന്’; മകനെ രക്ഷിക്കാന് 40 അടി താഴ്ചയുള്ള കിണറ്റില് ചാടിയ അമ്മ പറയുന്നു..!!


,നായര് പിടിച്ച പുലിവാല് !: അപ്പോ നമ്മടെ സസി ഇപ്പോ ആരായി?\nഅപ്പോ നമ്മടെ സസി ഇപ്പോ ആരായി?\nഈ സസീനെക്കൊണ്ട് തോറ്റു! ഇന്ത്യലേക്ക് വരാന് വിസ വേണം പോലും! അതൊന്നും ആവശ്യമേയില്ലെന്ന് നമ്മടെ സസി പറഞ്ഞാല് പിന്നെ മണ്ടത്തരമാണെന്ന് ആരെങ്കിലും പറയുമോ? അപ്പോ നമ്മടെ സസി ഇപ്പോ ആരായി?\nഅല്ലെങ്കിലും നായരന്നേ പറഞ്ഞതാ ഈ ഡെല്‍ഹീ നായരെ നമ്പാന് പറ്റില്ലാന്ന്. ഒരു റ്റ്വിറ്റര് ഉണ്ടെന്നും കരുതി എന്ത് തോന്ന്യാസവും ആവാമെന്നോ? അല്ല ഇപ്പോ സസി പറഞ്ഞ് വന്നത് ഇപ്പോ റീട്ടെയിലായി നടക്കുന്ന പടക്കം പൊട്ടിക്കല് ഹോള് സെയിലായി നടത്തണം എന്നാണോ ? ആണോ സസ്യേ?\nഅല്ലെങ്കിലും സസീടെ കൂറ് അങ്ങ് അമേരിക്കയിലല്യോ? അമേരിക്ക ഇല്ലെങ്കില് എന്ത് ഇന്ത്യ! അതോണ്ട് അമേരിക്കക്കാര്‍ക്കൊക്കെ ഫ്രീയായി നമ്മുടെ നാട് നിരങ്ങാന് അനുവാദം കൊടുക്കണമെന്നു! മന്ത്രി ക്യഷ്ണ പുള്ള ദ്ദേഹ്യം സഹിക്കോ? ഇല്ലാന്ന് മൂപ്പര് കയ്യോടെ പറഞ്ഞു.പിന്നെ ഇതുപോലുള്ള പൊളപ്പന് മണ്ടത്തരങ്ങള് വിളമ്പിയാല് ക്യഷ്ണന് മന്ത്രിയ്ക്ക് സഹിക്കോ? അതും ഒരു സഹ നായരായ സസി പറഞ്ഞാല്!\nനോക്കണേ ഓരോ പുകിലുകള് വന്നു ഭവിക്കുന്ന വഴിയേ... ഈ റ്റ്വിറ്റര് കണ്ടെത്തിയത് പോലും നമ്മടെ സസിയ്ക്ക് വിവാദം ഉണ്ടാക്കാനാണെന്നല്ലേ ഇപ്പോള് സംസാരം!ഇനിയിപ്പോ ഈ റ്റ്വിറ്ററ് പ്രചരണത്തിനായുള്ള അമ്പാസഡറോ പ്രീമിയര് പത്മിനിയോ ആണോ നമ്മടെ ഈ സസി?\nപറയാന് പാട് പെടും! കാരണം നമ്മടെ സസിയ്ക്ക് അമേരിക്കയുമായുള്ള ബന്ധം വളരെ മുന്‍പ് തുടങ്ങീതല്ലേ. യു എന്നിലെ ചായ കൂട്ടിക്കൊടുപ്പുകാരനായി പണിയുന്ന കാലം മുതലേ കൂറ് കൊറേ കാണിച്ചതാ. സായിപ്പ് തിരിച്ച് നല്ല കൂറ് കാണിക്കുമെന്ന് കരുതി തുന്നിയ സിക്കട്രിക്കുപ്പായം കണ്ണീരില് കുതിര്‍ന്നല്ലെ ഊരി വലിച്ചെറിഞ്ഞത്. ദോഷം പറയരുതല്ലോ സായിപ്പ് പറഞ്ഞിട്ട് നമ്മടെ കാംഗ്രസ് ടിക്കറ്റ് കൊടുത്ത് ജയിപ്പിച്ചെടുത്തു എന്ന് എല്ലാരും കണ്ടതല്ലേ? പോരാത്തതിനു മന്ത്രിപ്പണീം ! ഹോ നമ്മടെ സസീടെ ഒരു കാര്യം!അന്നേ ഡിഫിക്കാര് പിള്ളാരും കാംഗ്രസ്സിലെ വിലയില്ലാത്ത അണികളും പറഞ്ഞതാ ഈ ഡെല്‍ഹീ നായര് അമേരിക്കയുടെ ആളാണെന്ന്! ആര് കേള്‍ക്കാന്! കാംഗ്രസ്സുകാരെ കദറില് പൊതിഞ്ഞ മാംസ പിണ്ഡം എന്നൊക്കെ വിളിച്ചത് നമുക്ക് മനഃപ്പൂര്‍വ്വം മറക്കാമെന്ന് വെച്ചാലും ഈ വിശുദ്ധ പശുക്കള് എന്ന് വിളിച്ചത് ഗ്രൂപ്പ് കളി മടുത്ത കരുണാകര്‍ജീ വരെ സഹിക്കുമോ? അല്ലെങ്കിലും ഈ കാംഗ്രസ്സിനു ഇത് തന്നെ വേണം!\nഅപ്പോ നമ്മടെ സസി പറയുന്നത് വിസയും പാസ്പോര്‍ട്ടും ഒന്നും ഇല്ലെങ്കിലും ആക്രമിക്കാനുള്ളവര് ഇവിടെ എത്തണമെന്ന് വെച്ചാല് എത്തും പോലും! പത്തായത്തില് നെല്ലുണ്ടെങ്കില് എലി അങ്ങ് വൈനാട്ടീന്ന് എത്തുന്ന പോലെ ഒരു ഏര്‍പ്പാട്. ന്റെ സസ്യേ എന്താ ഈ പറഞ്ഞതിന്റെ ഗുട്ടന്‍സ്? അമേരിക്കയിലുള്ളവരെക്കൊണ്ട് തന്നെ അമേരിക്കക്കാര് പൊറുതി മുട്ടിയിരിക്കുമ്പോഴാണോ രാജ്യ സുരക്ഷയ്ക്ക് പുല്ലു വില കല്‍പ്പിച്ചിട്ടുള്ള ഈ റ്റ്വിട്ടിങ്? ഇത് ഈ നായരോ കൊട്ടാരക്കര പിള്ളയോ പറഞ്ഞാല് ക്ഷമിക്കാം താനൊരു മന്ത്രിയല്ലേടോ? അതോ അമേരിക്കക്കാരനാണെന്ന് തോന്നിത്തുടങ്ങിയോ? കളിച്ച് കളിച്ച് ആമ കോണം നനക്കും എന്ന് പറഞ്ഞ പോലെ ഈ വക ഡൈലോഗുമായി വന്നാ നായരല്ല അമ്മേണ് പെറ്റ തള്ള വരെ സഹിക്കില്യാ ട്ട്വോ! വഷളന്!\nസസ്യേ ഈ ഇന്ത്യാ മഹാ രാജ്യത്ത് എന്ത് തോന്ന്യാസവും നടത്താന് ആളുകളെ വിളിക്കണ പോലെ ഈ വക വര്‍ത്താനം പറഞ്ഞാല് സസ്യേ കരയോഗത്തീന്ന് മത്രല്ല ഈ നാട്ടിന്നു തന്നെ ഒഴിവാക്കേണ്ടി വരും. ഈ നാടിനെ സംരക്ഷിച്ച് നിര്‍ത്താന് ഉത്തരവാദിത്വമുള്ള ഒരാളാണ് താനെന്ന കാര്യം മറന്ന് പോകല്ലേടാ മോനെ ഡെല്‍ഹീ നായരേ.... വെറുതേ നായന്മാര്‍ക്ക് ചീത്തപ്പേരുണ്ടാക്കാന് ഇറങ്ങിക്കോളും റ്റ്വിറ്ററും കോപ്പുമായി!\nഅല്ലേ നമ്മടെ സസി ഇപ്പോ ആരായി??\nPosted by അമ്മേടെ നായര് at 4:55 PM\nസസ്യേ ഈ ഇന്ത്യാ മഹാ രാജ്യത്ത് എന്ത് തോന്ന്യാസവും നടത്താന് ആളുകളെ വിളിക്കണ പോലെ ഈ വക വര്‍ത്താനം പറഞ്ഞാല് സസ്യേ കരയോഗത്തീന്ന് മത്രല്ല ഈ നാട്ടിന്നു തന്നെ ഒഴിവാക്കേണ്ടി വരും! ഒരു സസി ത്ഫൂ!\nഹ ഹ ഹ നായരേ അത് കലക്കി!\nഅപ്പോ നമ്മടെ സസി ഇപ്പോ ആരായി? :)\nവന്നു വന്നു സസി പിടിക്കുനത് മുഴുവന് പുലിവാല് ആണല്ലോ, നായരച്ചാ.\niganonnum parayathe, nammude kerala farmerjikku bodhakshayam undaakum!\nഹ ഹ ഹ കലക്കി നായരെ! നായരെങ്കിലും പറഞ്ഞല്ലോ ! അല്ലേ സസി ഇപ്പോ ആരായി??\nഈ ശശിയെക്കാള് എത്രയോ മുന്‍പില് നില്‍ക്കുന്നവനാ എന്റെ കൂട്ട് കാരന് ശശി ...മണല് വാരലാണ് പണി ..പഠിപ്പും ലോക വിവരോം അത്രയ്ക്ക് ഇല്ലേലും ...അവന് ചെയ്യുന്ന പണി വൃത്തിയായി ചെയ്യാന് അറിയാം ....\nനായരെ കലക്കി ...എന്നാല് ഈ ഭൂതം അങ്ങട് .....\nഅധികാരത്തിലെത്തിയപ്പോ സസിയണ്ണന് കേന്ദ്ര മന്ത്രിയാണെന്ന കാര്യം മറന്നു ! ഒരു അമേരിക്കപ്പനി പിടിച്ചതാ ! കലക്കി നായരേ...\nനായ നടുക്കടലില് ചെന്നാലും നക്കിയേ കുടിക്കൂ.\nശരിയാ..നമ്മടെ സസി ഇപ്പോ ആരായി?\nബ്ലോഗ് അവാര്‍ഡ് എന്ന നാടകം അവസാനിപ്പിച്ചില്ലേ??\nസാംസ്കാരിക സദാചാരം അനിവാര്യമോ?\nമദനിയുടെ കുടുംബം വേട്ടയാടപ്പെടുമ്പോള്......?\nവിഭാഗീയത വളര്‍ത്താന് ഒരു ബൂലോക അവാര്‍ഡ്!


ഇടുക്കി ആർടിഒയുടെ ക്വാർട്ടേഴ്സ് സാമൂഹ്യവിരുദ്ധർ അടിച്ചുതകർത്തു : Deepika.com Nattu Visesham\nചെറുതോണി: ഇടുക്കി മോട്ടോർ വാഹന വകുപ്പ് ഉദ്യോഗസ്ഥന്‍റെ ക്വാർട്ടേഴ്സ് അടിച്ചുതകർത്തു. ഇടുക്കി ആർടിഒ ആർ. രമണന്‍റെ പൈനാവിലുള്ള ക്വാർട്ടേഴ്സാണ് കഴിഞ്ഞ രാത്രി സാമൂഹ്യവിരുദ്ധർ തകർത്തത്. ജനാലകളുടെ ഗ്ലാസുകൾ തകർത്തെങ്കിലും വാതിൽ തുറക്കുവാനോ അകത്തു കയറുവാനോ അക്രമികൾക്ക് കഴിഞ്ഞില്ല.\nവൈദ്യുതി ബന്ധം വിച്ഛേദിക്കുകയും വൈദ്യുതിവകുപ്പ് സ്ഥാപിച്ചിട്ടുള്ള മീറ്റർ ഉൾപ്പെടെയുള്ള ഉപകരണങ്ങൾ നശിപ്പിക്കുകയും ചെയ്തു. വാതിൽ തുറക്കാൻ ശ്രമിച്ചെങ്കിലും സാധിച്ചില്ല. സംഭവസമയത്ത് ക്വാർട്ടേഴ്സിൽ ആരുമുണ്ടായിരുന്നില്ല. രാത്രി ശബ്ദംകേട്ടതിനെതുടർന്ന് സമീപ ക്വാർട്ടേഴ്സിലുള്ളവരാണ് അക്രമം തിരിച്ചറിഞ്ഞതും പോലീസിൽ അറിയിച്ചതും.\nസംഭവത്തിൽ കർശന നടപടി സ്വീകരിക്കാൻ കളക്ടറും ജില്ലാ പോലീസ് സൂപ്രണ്ടും പോലീസിന് നിർദേശം നൽകി. ഇന്ന് സ്ഥലത്ത് എത്തിയശേഷമേ സംഭവത്തെക്കുറിച്ച് എന്തെങ്കിലും പറയാനാവൂ എന്ന് ആർടിഒ രമണൻ പറഞ്ഞു. ഇടുക്കി പോലീസ് അന്വേഷണം ആരംഭിച്ചു.


ചൈന ടോയ്‌ലറ്റ് പേപ്പർ റോൾ ഫാക്ടറി - നിർമ്മാതാക്കളും വിതരണക്കാരും - ക്വിങ്‌ദാവോ സാനി ഫ്യൂച്ചർ ഇന്റർനാഷണൽ ട്രേഡ് കമ്പനി, ലിമിറ്റഡ്.\nവീട് > ഉൽപ്പന്നങ്ങൾ > ടോയ്‌ലറ്റ് പേപ്പർ റോൾ\nചൈന ടോയ്‌ലറ്റ് പേപ്പർ റോൾ നിർമ്മാതാക്കളാണ് സാനി ഫ്യൂച്ചർ ഇന്റർനാഷണൽ ട്രേഡിംഗ്. ഞങ്ങളുടെ ടോയ്‌ലറ്റ് പേപ്പർ റോൾ സാനിറ്ററി റോളുകൾ നിർമ്മിക്കാൻ കന്യക മരം പൾപ്പും മുള പൾപ്പും ഉപയോഗിക്കുന്നു. ദിടോയ്‌ലറ്റ് പേപ്പർ റോൾഞങ്ങൾ ഉത്പാദിപ്പിക്കുന്നത് വിദേശത്തേക്ക് കയറ്റുമതി ചെയ്യുന്നു. നിരവധി വാങ്ങുന്നവർ ഇവിടെയെത്തുന്നു, കൂടാതെ ഞങ്ങൾ പല ചില്ലറ വ്യാപാരികളുമായും ഏജന്റുമാരുമായും ദീർഘകാലവും സുസ്ഥിരവുമായ സഹകരണ ബന്ധം സ്ഥാപിച്ചു.\nസാങ്കേതികവിദ്യ തളിക്കുന്നതിലൂടെ ഉൽ‌പാദിപ്പിക്കുന്ന ഉൽ‌പന്നം ആകർഷകമാണ്, കേടുപാടുകൾ വരുത്തുന്നത് എളുപ്പമല്ല. ചൈന ടോയ്‌ലറ്റ് പേപ്പർ റോൾ വിതരണക്കാർ നേരിട്ടുള്ള വിൽപ്പന, ഡെലിവറി ഗുണനിലവാര നിയന്ത്രണം; പ്രൊഫഷണൽ വിൽപ്പനാനന്തര സേവനം, നിങ്ങൾക്ക് ഉറപ്പ് നൽകാം. ബൾക്ക് ടോയ്‌ലറ്റ് പേപ്പർ വ്യക്തിഗതമായി പാക്കേജുചെയ്‌തു, മൾട്ടി-ലെയർ കട്ടിയേറിയതും വഴക്കമുള്ളതും കട്ടിയുള്ളതും മുദ്രയിട്ടതുമായ പാക്കേജ്, പൊടി-പ്രൂഫ്, ഈർപ്പം-പ്രൂഫ്. റോൾ പേപ്പർ 3D എംബോസിംഗ്, വായു പൂട്ടുക, കോട്ടൺ പോലെ മൃദുവാക്കുക.\nഞങ്ങൾ ഡയറക്റ്റ് വിർജിൻ പൾപ്പ്3പ്ലൈ ബാത്ത്റൂം ടിഷ്യു ടോയ്‌ലറ്റ് പേപ്പർ റോൾ നൽകുന്നു. പരസ്യ പേപ്പർ ടവലുകൾ, പരസ്യ വൈപ്പുകൾ, കോട്ടൺ സോഫ്റ്റ് ടവലുകൾ, നാപ്കിനുകൾ, ഫേഷ്യൽ ടിഷ്യൂകൾ, ബോക്സഡ് പമ്പിംഗ് പേപ്പർ, തൂവാല പേപ്പർ, ഹാൻഡ് ടവലുകൾ, ഹോട്ടൽ റോളുകൾ, മദ്യം എന്നിവയുടെ പ്രൊഫഷണൽ നിർമ്മാതാവാണ് കമ്പനി. വൈപ്പുകൾ, ട്യൂബ് വൈപ്പുകൾ, മറ്റ് പേപ്പറുകൾ.\nനിർമ്മാതാവ് പ്രീമിയം 100% ശുദ്ധമായ ടോയ്‌ലറ്റ് പേപ്പർ റോളുകൾ.ഞങ്ങൾ വിതരണം ചെയ്യുന്നത് ഡയറക്റ്റ് വിർജിൻ പൾപ്പ്3പ്ലൈ ബാത്ത്റൂം ടിഷ്യു ടോയ്‌ലറ്റ് പേപ്പർ റോൾ പേപ്പർ, ഹാൻഡ് ടവലുകൾ, ഹോട്ടൽ റോളുകൾ, മദ്യം തുടയ്ക്കൽ, ട്യൂബ് വൈപ്പുകൾ, മറ്റ് പേപ്പറുകൾ.


പ്ലാസ്റ്റിക് നിരോധനം: വ്യാഴാഴ്‌ച മുതല് കടയടപ്പ് സമരം-Plastic Ban Kerala From January 1st Strike\nതലൈവിയാകാൻ തെന്നിന്ത്യയിലേക്ക് വരുന്നെന്ന് കങ്കണ\nഇഷ്ടതാരം സഞ്ജു, രാജസ്ഥാനെ പിന്തുണയ്ക്കാനുള്ള കാരണവും അത് തന്നെ; മനസ് തുറന്ന് സ്‌മൃതി മന്ദന\nകോവിഡ് കാലമാണ്, ഓർമ വേണം; പന്തിൽ തുപ്പൽ പുരട്ടി ഉത്തപ്പ (വീഡിയോ)\nVicters Channel Timetable October 02: വിക്ടേഴ്സ് ചാനൽ: ഒക്ടോബർ 02 വെള്ളിയാഴ്ച ക്ലാസുകളുടെ ടൈംടേബിൾ\nരാഹുൽ വീണു; പൊലീസ് കൈയേറ്റത്തിലും തളരാതെ മുന്നോട്ട്, ഒടുവിൽ അറസ്റ്റ്\nഎല്ലാ ചിരി മത്സരങ്ങളിലേയും സ്ഥിരം സാന്നിദ്ധ്യം; ദിവ്യ ഉണ്ണി പറയുന്നു\nPlastic Ban Kerala From January 1st Strike\nപ്ലാസ്റ്റിക് നിരോധനം: വ്യാഴാഴ്‌ച മുതല് കടയടപ്പ് സമരം\nപ്ലാസ്റ്റിക് നിരോധനം വന്‍കിട കച്ചവടക്കാരെ സഹായിക്കാനാണെന്ന് വ്യാപാരി വ്യവസായി ഏകോപന സമിതി നേതാവ് ടി.നസിറുദ്ദീന് പറഞ്ഞു\nDecember 29, 2019 01:33:30 pm\nകോഴിക്കോട്: സംസ്ഥാനത്ത് വ്യാഴാഴ്‌ച മുതല് കടയടപ്പ് സമരം പ്രഖ്യാപിച്ച് വ്യാപാരികള്. പ്ലാസ്റ്റിക് നിരോധനത്തില് പ്രതിഷേധിച്ചാണ് വ്യാഴാഴ്‌ച മുതല് അനിശ്ചിതകാല കടയടപ്പ് സമരമെന്ന് വ്യാപാരികള് പറഞ്ഞു. ബദല് സംവിധാനം ഒരുക്കുന്നതുവരെ പ്ലാസ്റ്റിക് ഉപയോഗം അനുവദിക്കണമെന്ന് വ്യാപാരികള് ആവശ്യപ്പെടുന്നു.\nപ്ലാസ്റ്റിക് നിരോധനം വന്‍കിട കച്ചവടക്കാരെ സഹായിക്കാനാണെന്ന് വ്യാപാരി വ്യവസായി ഏകോപന സമിതി നേതാവ് ടി.നസിറുദ്ദീന് പറഞ്ഞു. പ്ലാസ്റ്റിക് നിരോധനം നടപ്പിലാക്കുന്ന ബുധനാഴ്ച മുതല് സമരം നടത്തുമെന്നും വ്യാഴാഴ്‌ച മുതല് കടയടച്ച് പ്രതിഷേധിക്കുമെന്നും വ്യാപാരി വ്യവസായി ഏകോപന സമിതി വ്യക്തമാക്കി. പിഴ ഈടാക്കാനുള്ള തീരുമാനം ശരിയല്ലെന്നും വ്യാപാരി വ്യവസായി ഏകോപന സമിതി പറഞ്ഞു.\nRead Also: ഞങ്ങളുടെ വിവാഹത്തിന് രജനീകാന്ത് എത്തിയപ്പോള്; അപൂര്‍വ ചിത്രം പങ്കുവച്ച് താരം\nഅതേസമയം, ജനുവരി ഒന്ന് മുതൽ സംസ്ഥാനത്ത് പ്ലാസ്റ്റിക് നിരോധനം നിലവിൽ വരും. ഒറ്റത്തവണ മാത്രം ഉപയോഗിക്കാവുന്ന കവർ, പാത്രം, കുപ്പികൾ എന്നിവയുടെ ഉൽപ്പാദനവും വിതരണവും ഉപഭോഗവും തടയുന്നതിനാണ് തീരുമാനം.\n300 മില്ലീ ലിറ്ററിന് മുകളിലുള്ള കുപ്പികളും പ്ലാസ്റ്റിക് ക്യാരിബാഗുകളും ഗാര്‍ബേജ് ബാഗുകളും നിരോധിക്കുന്നതിലുള്‍പ്പെടും. നിയമം ലംഘിക്കുന്നവരിൽ നിന്ന് പിഴയും ഈടാക്കും. ആദ്യം 10000 രൂപയും നിയമലംഘനം തുടർന്നാൽ 50,000 പിഴയും തടവു ശിക്ഷയും വരെ ലഭിക്കും. നിലവിൽ 50 മൈക്രോണ് വരെയുള്ള പ്ലാസ്റ്റിക് ക്യാരി ബാഗുകളാണ് സംസ്ഥാനത്ത് നിരോധിച്ചിരിക്കുന്നത്.\nതദ്ദേശ സ്വയംഭരണ സ്ഥാപനങ്ങള്‍ക്കും മലിനീകരണ നിയന്ത്രണ ബോർഡിനുമാണ് നിരോധനം പ്രബല്യത്തിൽ വരുത്തുന്നതിനുള്ള ചുമതല. കലക്ടര്‍മാര്‍ക്കും സബ്ഡിവിഷണല് മജിസ്ട്രേറ്റുമാര്‍ക്കും മലിനീകരണ നിയന്ത്ര ബോര്‍ഡ് നിയോഗിച്ചിട്ടുള്ള ഉദ്യോഗസ്ഥര്‍ക്കും തദ്ദേശസ്ഥാപന സെക്രട്ടറിമാര്‍ക്കും പരിസ്ഥിതി സംരക്ഷണ നിയമ പ്രകാരം കേന്ദ്ര സര്‍ക്കാര് നിയോഗിച്ചിട്ടുള്ള ഉദ്യോഗസ്ഥര്‍ക്കും നടപടിയെടുക്കാന് അധികാരമുണ്ട്.\nഎൻആർസി നടപ്പിലാക്കുന്നത് സംസ്ഥാന സർക്കാരുകളുമായി കൂടിയാലോചിച്ചശേഷം: നിയമ മന്ത്രി രവി ശങ്കർ പ്രസാദ്\nപ്രകാശം പരത്തിയ പെൺകുട്ടികൾ\nപ്ലാസ്റ്റിക് നിരോധനം: ശിക്ഷാ നടപടികള് ഇന്ന് മുതല്, ആദ്യ നിയമലംഘനത്തിന് 10,000 രൂപ പിഴ\nപുതുവർഷത്തിലെ പുതിയ വലിയ മാറ്റം; പ്ലാസ്റ്റിക് നിരോധനം ഇന്ന് അർധരാത്രി മുതൽ\nസംസ്ഥാനത്ത് പ്ലാസ്റ്റിക് നിരോധനം; ലംഘിച്ചാൽ 10,000 മുതൽ 50,000 രൂപ പിഴ\nവേണ്ട വേണ്ട പ്ലാസ്റ്റിക് വേണ്ട; സംസ്ഥാനത്ത് പ്ലാസ്റ്റിക് നിരോധനം നിലവില് വന്നു\nപ്ലാസ്റ്റിക്ക് മലിനീകരണത്തിനെതിരെ ‘ദി ട്രാപ്പു’മായി ഫോർട്ട് കൊച്ചി\nകടക്കൂ പുറത്ത്… പ്ലാസ്റ്റിക്കിനോട് മൂസതും കുടുംബവും\nപ്ലാസ്റ്റിക് നിരോധന ഉത്തരവിന് സ്റ്റേ ഇല്ല; നാളെ മുതല് നിരോധനം നിലവില് വരും\nഇതാണോ സമ്പൂർണ സാക്ഷരത; മലയാളികളോട് പൊട്ടിത്തെറിച്ച് വിദേശ സഞ്ചാരി\nഒറ്റത്തവണ ഉപയോഗിക്കാവുന്ന പ്ലാസ്റ്റിക് നിരോധിച്ച് റെയില്‍വേ\nരാഹുലിനെയും പ്രിയങ്കയെയും വഴിയിൽ തടഞ്ഞു; പിന്നോട്ടില്ലെന്ന് നേതാക്കൾ, യാത്ര തുടരുന്നുX


വർക്കൗട്ട് മുടക്കാറില്ല, ദുശീലങ്ങൾ ഇല്ല, സ്വന്തം ശരീരത്തെ സ്നേഹിക്കണമെന്ന് എല്ലാവരെയും ഉപദേശിക്കുന്ന ആൾ, എന്നിട്ടും...! | sabari nath remembering serial friends special\nSaturday 19 September 2020 01:37 PM IST\nമലയാള സീരിയൽ ലോകത്തിന് ഇന്ന് ‘ദുഖവെള്ളി’യാണ്. അവർക്ക് വിശ്വസിക്കുവാനാകാത്ത, അംഗീകരിക്കുവാനാകാത്ത ഒരു ഞെട്ടലാണ് ഈ ദിവസം കാത്തു വച്ചത് – അവരുടെ ശബരി പോയി.\nമലയാളം മിനിസ്ക്രീൻ രംഗത്തെ സജീവ സാന്നിധ്യമായിരുന്ന നടൻ ശബരീനാഥന്റെ അകാല മരണം സൃഷ്ടിച്ച ഞെട്ടലിലാണ് മലയാളികളും. 43–ാം വയസ്സിൽ അപ്രതീക്ഷിതമായ വിടവാങ്ങൽ. വാർത്തയറിഞ്ഞ് ആദ്യം വിളിച്ചത് നടൻ സാജൻ സൂര്യയയെയാണ്. അടുത്ത സുഹൃത്തുക്കളായിരുന്നു ഇരുവരും. ഇരു മെയ്യെങ്കിലും ഒരേ മനസ്സോടെ ജീവിച്ചവർ. കുടുംബങ്ങൾ തമ്മിലും അടുത്ത ബന്ധം.\n‘‘ഞാനെന്തു പറയാൻ...അവൻ പോയി...അവൻ പോയി...’’\nഫോണിന്റെ മറുതലയ്ക്കൽ കരച്ചിലടക്കി സാജൻ പറഞ്ഞു.\n‘‘ആത്മബന്ധമാണ് ശബരിയും സാജനും തമ്മിൽ. ഒരു കുടുംബം പോലെയാണ് അവർ കഴിയുന്നത്. സാജനിത് താങ്ങാനാകുന്നതിനും അപ്പുറമാണ്’’. – ഇരുവരുടെയും പൊതു സുഹൃത്തായ നടൻ രാജേഷ് ഹെബ്ബാർ പറയുന്നു.\n‘‘നടൻ എന്ന നിലയിൽ ശബരിയെ പണ്ടേ അറിയാം. കൂടുതൽ അടുക്കുന്നത് സാജന് വഴിയാണ്. സിനിമയിലും സീരിയലിലും ഞാനും ശബരിയും ഒന്നിച്ചഭിനയിച്ചിട്ടില്ലെങ്കിലും റിയാലിറ്റി ഷോസ് ഒന്നിച്ച് ചെയ്തിട്ടുണ്ട്. ബന്ധം ദൃഢമായ ശേഷം ഞങ്ങൾ പല ഫാമിലി പരിപാടികൾക്കും തുടർച്ചയായി ഒന്നിക്കുമായിരുന്നു.\nഎല്ലാവർക്കും ഇഷ്ടമുള്ള ഒരാളാണ് ശബരി. സീരിയൽ രംഗത്ത് വളരെ വിപുലമായ സൗഹൃദം ശബരിയ്ക്കുണ്ടായിരുന്നു. ആർക്കും ശബരിയെക്കുറിച്ച് ഒരു മോശം പറയാനുണ്ടാകില്ല. അത് വെറും ഭംഗി വാക്ക് പറയുന്നതല്ല, സത്യമാണ്. ആളുകളോട് ഇടപെടുന്നതിലും മറ്റും ശബരി വലിയ വളരെ നിലവാരം സൂക്ഷിച്ചിരുന്നു.\nനടൻ മാത്രമല്ല, സംരംഭകൻ കൂടിയാണല്ലോ. അതിന്റെ ഗുണങ്ങളും ശബരിയ്ക്കുണ്ടായിരുന്നു. ശബരിയുടെ ഭാര്യ ആയുർവേദ ഡോക്ടറാണ്. ശബരി ഒരു ആയുർവേദ റിസോർട്ടും നടത്തുന്നുണ്ടായിരുന്നു.\nസിനിമയിൽ വേണ്ട അവസരങ്ങൾ ശബരിയ്ക്ക് കിട്ടിയില്ല. അത് അർഹിക്കുന്ന മികച്ച നടനുമായിരുന്നു ശബരി.\n43 വയസ്സ് മരിക്കാനുള്ള പ്രായമായില്ലല്ലോ. കേട്ടപ്പോൾ നെഞ്ച് തകർന്നു പോയി.\nസാധാരണ നടൻമാർ അകാലത്തിൽ മരണപ്പെടുമ്പോൾ അവരുടെ ജീവിത ശൈലി ചോദ്യം ചെയ്യപ്പെടും. പ്രത്യേകിച്ച് അമിതമായ മദ്യപാനവും മറ്റും. പക്ഷേ ശബരി അങ്ങനെയൊന്നുമായിരുന്നില്ല. ആരോഗ്യത്തിൽ വളരെ ശ്രദ്ധയായിരുന്നു. മറ്റുള്ളവരോട് ആരോഗ്യകാര്യങ്ങളിൽ ശ്രദ്ധിക്കണം എന്നു പറയുമായിരുന്ന ആളാണ്. അത്രയും കരുതലോടെ ജീവിക്കുന്ന, വളരെ നല്ല മനുഷ്യനായിരുന്നു ശബരി. ഒരു ദുശീലവുമുള്ള ആളായിരുന്നില്ല’’. – രാജേഷ് പറഞ്ഞു.\n‘‘ഷോക്കിങ്. വിശ്വസിക്കുവാൻ പറ്റുന്നില്ല. ആരോഗ്യത്തിൽ വളരെയധികം ശ്രദ്ധയുള്ള ആളായിരുന്നു ശബരി. വർക്കൗട്ടും ഡയറ്റുമൊക്കെയായി ശരീരം കൃത്യമായി സംരക്ഷിച്ചിരുന്നു. മദ്യപിക്കുന്നതുൾപ്പടെ ഒരു ദുശീലവുമില്ല. സ്വന്തം ശരീരത്തെ നമ്മൾ സ്നേഹിക്കണം എന്ന പക്ഷക്കാരനായിരുന്നു. അങ്ങനെയൊരാൾ ഇത്ര ചെറുപ്പത്തിൽ വിട്ടുപോകുമെന്ന് ആരും പ്രതീക്ഷിക്കില്ലല്ലോ. – ശബരിയുടെ സുഹൃത്തു കൂടിയായ നടൻ കിഷോർ സത്യ വേദനയുറഞ്ഞ ശബ്ദത്തിൽ പറഞ്ഞു തുടങ്ങിയതിങ്ങനെ.\n‘‘ശബരി വളരെ ജനുവിനാണ്. സോഫ്റ്റ് സ്പോക്കണാണ്. ആരോടും മോശമായി പെരുമാറില്ല. നല്ല കാഴ്ചപ്പാടും ചിന്തകളുമുള്ള മനുഷ്യൻ. ആത്മയുടെ എക്സിക്യൂട്ടീവ് കമ്മറ്റി മെമ്പറാണ്. വിവരമറിഞ്ഞ് ആസുപത്രിയിൽ ചെല്ലുമ്പോഴും ഞാൻ ഈ ദുഖവാർത്ത പ്രതീക്ഷിച്ചില്ല. ഷോക്കിങ് എന്നതിന്റെ പരമാവധിയാണ് ഈ വാർത്ത. ആർക്കും വിശ്വസിക്കുവാനാകുന്നില്ല. പലരും ഫേക്ക് ന്യൂസ്, ട്രോൾ ആണോന്നൊക്കെ കരുതി. അങ്ങനെയാകണെ എന്ന് പ്രാർത്ഥിച്ചു...പക്ഷേ....’’.– കിഷോർ പറഞ്ഞു നിർത്തി.\nസ്വാമി അയ്യപ്പൻ, സ്ത്രീപഥം എന്നീ സീരിയലുകളിലൂടെ മിനിസ്ക്രീൻ പ്രേക്ഷകർക്ക് സുപരിചിതനായ നടനാണ് തിരുവനന്തപുരം അരുവിക്കര സ്വദേശിയായ ശബരീനാഥ്. ഹൃദയാഘാതത്തെ തുടർന്ന് തിരുവനന്തപുരത്തെ സ്വകാര്യ ആശുപത്രിയിലായിരുന്നു അന്ത്യം.\nപാടാത്ത പൈങ്കിളി എന്ന സീരിയലില് അഭിനയിച്ചു വന്നിരുന്ന ശബരി സാഗരം സാക്ഷി എന്ന സീരിയലിന്റെ സഹനിർമാതാവ് ആയിരുന്നു. ഭാര്യയും രണ്ട് പെൺമക്കളുമാണ് അദ്ദേഹത്തിന്.\nശബരീനാഥിന്റെ നിര്യാണത്തിൽ നിരവധി സിനിമാ, സീരിയൽ താരങ്ങൾ അനുശോചനം രേഖപ്പെടുത്തി.


എൽഇഡി ട്യൂബ് ലൈറ്റിനുള്ള സ്മാർട്ട് ഇലക്ട്രോണിക്സ് എംസിപിസിബി ഉയർന്ന പവർ എൽഇഡിക്ക് എംസിപിസിബി\nഎൽഇഡി ട്യൂബ് ലൈറ്റിനുള്ള സ്മാർട്ട് ഇലക്ട്രോണിക്സ് എംസിപിസിബി ഉയർന്ന പവർ എൽഇഡിക്ക് എംസിപിസിബി\n1.ഏത് തരത്തിലുള്ള പിസിബിഎസിലാണ് നിങ്ങൾ പ്രാവീണ്യം നേടിയത്?\nസിംഗിൾ-സൈഡ് പിസിബി, ഡബിൾ-സൈഡ് പിസിബി, മൾട്ടി ലെയർ പിസിബി, അലുമിനിയം പിസിബി, സ്പ്രേ ടിൻ പിസിബി, ഇമ്മേഴ്‌സ്ഡ് ഗോൾഡ് പിസിബി മുതലായവ നിർമ്മിക്കുന്നതിൽ ഞങ്ങൾ വിദഗ്ദ്ധരാണ്.\n2. നിങ്ങളുടെ ലീഡ് സമയം എന്താണ്?\nലീഡ് സമയം സാധാരണയായി ഇവിടെ കൃത്യസമയത്താണ്, സാധാരണയായി പിസിബി സാമ്പിളിന് 3-5 ദിവസം, വൻതോതിലുള്ള ഉൽപാദനത്തിന് 7-15 ദിവസം.ചില പ്രത്യേക സാഹചര്യങ്ങൾക്ക്, ഉപഭോക്താവിന്റെ ഭാഗത്തുനിന്ന് എന്തെങ്കിലും പ്രതീക്ഷയോ നഷ്ടമോ ഒഴിവാക്കാൻ ഞങ്ങൾക്ക് ഉപഭോക്താവിനെ മുൻകൂട്ടി ഉപദേശിക്കാനും കഴിയും.\n3. എന്താണ് നിങ്ങളുടെ ടെസ്റ്റിംഗ് പോളിസി, നിങ്ങൾ എങ്ങനെയാണ് ഗുണനിലവാരം നിയന്ത്രിക്കുന്നത്?\nസാമ്പിളിനായി, സാധാരണയായി ഫ്ലൈയിംഗ് പ്രോബ് ഉപയോഗിച്ച് പരീക്ഷിക്കുന്നു;3 ചതുരശ്ര മീറ്ററിൽ കൂടുതലുള്ള പിസിബി വോളിയത്തിന്, സാധാരണയായി ഫിക്‌ചർ ഉപയോഗിച്ച് പരീക്ഷിക്കപ്പെടുന്നു, ഇത് കൂടുതൽ വേഗതയുള്ളതായിരിക്കും.പിസിബി ഉൽപ്പാദനത്തിന് നിരവധി ഘട്ടങ്ങൾ ഉള്ളതിനാൽ, ഞങ്ങൾ സാധാരണയായി ഓരോ ഘട്ടത്തിനും ശേഷം പരിശോധന നടത്താറുണ്ട്.\n4. നിങ്ങളുടെ പാക്കേജ് എന്താണ്?\nഅകത്തെ വാക്വം പാക്കേജും ഔട്ട് കാർട്ടണും.\nഇത് ഉപഭോക്താവിനെ ആശ്രയിച്ചിരിക്കുന്നു, ചിലപ്പോൾ ഞങ്ങൾ ഡിഎച്ച്എൽ, ടിഎൻടി, യുപിഎസ്, ഫെഡെക്സ് തുടങ്ങിയവയുടെ ഏജൻസിയായ ഞങ്ങളുടെ ഫോർവേഡർ വഴി അയയ്ക്കുന്നു.എക്സ്പ്രസ് എന്റർപ്രൈസസിൽ നിന്ന് നേരിട്ട് ലഭിക്കുന്നതിനേക്കാൾ മികച്ച ചരക്ക് ചെലവ് ഞങ്ങളുടെ ഫോർവേഡർക്ക് നൽകാൻ കഴിയും.\n6. നിങ്ങളുടെ ഉല്പന്ന ശേഷി എന്താണ്?\nഞങ്ങളുടെ കഴിവ് പ്രതിമാസം ശരാശരി 30,000 ചതുരശ്ര മീറ്ററാണ്.\n7.എനിക്ക് പിസിബി സാമ്പിൾ മാത്രമേയുള്ളൂ, പിസിബി ഫയലല്ല, എനിക്കായി അത് ഹാജരാക്കാമോ?\nഅതെ, നിങ്ങളുടെ സാമ്പിളിനെ അടിസ്ഥാനമാക്കി ഞങ്ങൾക്ക് ഫയൽ പകർത്താനാകും, ഈ ഫയലിന് Gerber എന്ന് പേരിടുന്നു, തുടർന്ന് പ്രൊഡക്ഷൻ Gerber ഫയലിലേക്ക് നൽകപ്പെടും.\n8. നിങ്ങൾക്ക് ഗെർബർ ഫയൽ ഡിസൈൻ ചെയ്യാൻ കഴിയുമോ?\nഉപഭോക്താവിന് ഞങ്ങൾക്ക് സ്കീമാറ്റിക് നൽകാൻ കഴിയുമെങ്കിൽ ഞങ്ങൾക്ക് ഗെർബർ ഫയൽ രൂപകൽപ്പന ചെയ്യാൻ കഴിയും, ഉപഭോക്താവിന് വേണമെങ്കിൽ സ്കീമാറ്റിക് സാമ്പിളും നൽകാം.\n9. ഏത് തരത്തിലുള്ള PCB ഫയൽ ഫോർമാറ്റാണ് നിങ്ങൾക്ക് നിർമ്മാണത്തിനായി സ്വീകരിക്കാൻ കഴിയുക?നിങ്ങൾ ഏത് CAM സോഫ്റ്റ്‌വെയർ ആണ് ഉപയോഗിക്കുന്നത്?\nനിർമ്മാണത്തിനായി ഞങ്ങൾ Gerber ഫയൽ സ്വീകരിക്കുന്നു.CAM350, GENESIS, UCAM, CG-CAM, V-2000.\n10.ഒരു പാനലിൽ പല ഭാഗങ്ങൾ ഒരുമിച്ച് ചേർക്കാൻ നിങ്ങൾ എന്നെ അനുവദിക്കുമോ?\nഅതെ, ഇത് സാധാരണയായി ഞങ്ങൾ ഫാക്ടറിയിലാണ് സംഭവിക്കുന്നത്, ഇത് ഉപഭോക്താക്കളെ കുറച്ച് ചിലവ് കുറയ്ക്കാനും ഒരു പരിധിവരെ, കുറച്ച് അസംബ്ലി ചെലവ് കുറയ്ക്കാനും സഹായിക്കും.\n11. നിങ്ങളുടെ ഏറ്റവും കുറഞ്ഞ ഓർഡർ അളവ് എന്താണ്?\nMOQ, പ്രോട്ടോടൈപ്പ്, മീഡിയം വോളിയം, വലിയ വോളിയം എന്നിവയിൽ ഞങ്ങൾക്ക് പരിമിതികളൊന്നുമില്ല.\n12.Will ROHS Lead-Free Custom Spec.ബോർഡുകൾ ലെഡ് രഹിത ചിഹ്നം കൊണ്ട് അടയാളപ്പെടുത്തണോ?\nഅതെ, കഴിയും, എന്നാൽ ഫയലിൽ ഈ ആവശ്യകത വ്യക്തമാക്കാൻ ഉപഭോക്താവിനെ ആവശ്യമുണ്ട്.\n13. എന്റെ ഡിസൈൻ ഫയലുകൾ നിർമ്മാണത്തിനായി സമർപ്പിക്കുമ്പോൾ അവ സുരക്ഷിതമാണോ?\nഏതൊരു ഉപഭോക്താവിന്റെയും ഫയലുകൾ ഇവിടെ ഞങ്ങളുടെ ഫാക്ടറിയിൽ നന്നായി സംരക്ഷിക്കപ്പെടും, ഞങ്ങൾ ഏതെങ്കിലും മൂന്നാം കക്ഷിയെ അറിയിക്കുകയുമില്ല.നിങ്ങളുമായി NDA ഒപ്പിടാം.\nമുമ്പത്തെ: അലുമിനിയം LED ബൾബ് ലൈറ്റ് PCB, OEM MCPCB നിർമ്മാതാവ്\nഅടുത്തത്: LED ലൈറ്റ് നിയന്ത്രിക്കുന്നതിന് PTR/IR സെൻസർ പ്രിന്റഡ് സർക്യൂട്ട് ബോർഡ് PCB\nക്രീ LEDS സർക്യൂട്ട് ബോർഡ് PCB ഉള്ള LED MCPCB\nനേരിട്ടുള്ള തെർമൽ പാത MCPCB, സിങ്ക്-പാഡ് MCPCB, C...\nവൺ സ്റ്റോപ്പ് MCPCB സോഴ്‌സിംഗ് PCB അസംബ്ലി ഡിസൈൻ സെർ...\nഷെൻ‌ഷെൻ മികച്ച നിലവാരമുള്ള അലുമിനിയം പി‌സി‌ബി എം‌സി‌പി‌സി‌ബി, ടാ...\n40*40mm ചെമ്പ് PCB&PCBA ഒരു ഫാക്ടറി SMD ഉയർന്ന...\nഅലുമിനിയം LED ബൾബ് ലൈറ്റ് PCB, OEM MCPCB നിർമ്മാണം...


Kazhchavattam | മദ്യപിക്കാറില്ല, രക്തത്തില് മദ്യത്തിന്റെ അംശം ഇല്ല, സുഹൃത്ത് വഫയാണ് വാഹനമോടിച്ചത്; ശ്രീറാം വെങ്കിട്ടരാമന്റെ വിശദീകരണം\nമദ്യപിക്കാറില്ല, രക്തത്തില് മദ്യത്തിന്റെ അംശം ഇല്ല, സുഹൃത്ത് വഫയാണ് വാഹനമോടിച്ചത്; ശ്രീറാം വെങ്കിട്ടരാമന്റെ വിശദീകരണം\nമാധ്യമ പ്രവര്‍ത്തകന് കെ.എം.ബഷീറിനെ വാഹനം ഇടിച്ചു കൊലപ്പെടുത്തിയ സംഭവം നടക്കുമ്പോള് താന് മദ്യപിച്ചിരുന്നില്ലെന്നും സുഹൃത്ത് വഫയാണ് വാഹനമോടിച്ചതെന്നും സസ്‌പെന്‍ഷനിലുള്ള ഐഎഎസ് ഉദ്യോഗസ്ഥന് ശ്രീറാം വെങ്കിട്ടരാമന് ചീഫ് സെക്രട്ടറിക്ക് വിശദീകരണം നല്‍കി. തനിക്കു നേരെ ഉയര്‍ന്ന ആരോപണങ്ങളെല്ലാം ശ്രീറാം ഏഴു പേജുള്ള വിശദീകരണ കുറിപ്പില് നിഷേധിച്ചു. തന്റെ വാദം കേള്‍ക്കണമെന്നും സര്‍വീസില് തിരിച്ചെടുക്കണമെന്നും അഭ്യര്‍ഥിച്ചിട്ടുണ്ട്.\nചീഫ് സെക്രട്ടറി, ആഭ്യന്തര സെക്രട്ടറി, ഉദ്യോഗസ്ഥ ഭരണ പരിഷ്‌കാര സെക്രട്ടറി എന്നിവരടങ്ങുന്ന സമിതി വിശദീകരണ കുറിപ്പ് പരിശോധിച്ച ശേഷം തുടര് നടപടി സ്വീകരിക്കും. ആവശ്യമെങ്കില് സമിതി മുന്‍പാകെ വിശദീകരണം നല്‍കുന്നതിന് അവസരം നല്‍കും. ക്രിമിനല് നടപടികള് നേരിടുന്നതിനാല് സസ്‌പെന്‍ഷന് കാലാവധി നീട്ടാനാണ് സാധ്യത.\nഓഗസ്റ്റ് മൂന്നിന് രാത്രി 12.55നാണ് ശ്രീറാം സഞ്ചരിച്ച വാഹനമിടിച്ച് കെ.എം.ബഷീര് കൊല്ലപ്പെടുന്നത്. സംഭവം നടക്കുമ്പോള് ശ്രീറാം സര്‍വേ ഡയറക്ടറായിരുന്നു. 1969 ലെ ഓള് ഇന്ത്യ സര്‍വീസസ് (ഡിസിപ്ലിന് ആന്റ് അപ്പീല്) റൂള്‍സ് റൂള് 3(3) അനുസരിച്ചാണ് ചീഫ് സെക്രട്ടറി ശ്രീറാമിനെ സസ്‌പെന്‍ഡ് ചെയ്തത്. സംഭവത്തില് വിശദീകരണവും തേടിയിരുന്നു.


അച്ഛനെന്ന തണൽമരം - athma online\nBy athmaonline / 21st June 2020\nഎന്നും എനിക്ക് ഫാദേഴ്സ് ഡേ ആണ്. അച്ഛനാണ് ഓർമ്മ വച്ച കാലം മുതൽ എന്നെ വളർത്തിയത്. ആ കരുതലിലും, കാരുണ്യത്തിലുമാണ് ഞാൻ രൂപപ്പെട്ടത്. നാലാം വയസ്സിൽ അമ്മയേയും പതിനാറാം വയസ്സിൽ കൂടപ്പിറപ്പായ അനുജനേയും നഷ്ടപ്പെട്ട് ജീവിതം പൊള്ളിപ്പോയപ്പോഴൊക്കെ അച്ഛന്റെ തണലിൽ എന്റെ മനസ്സിന്റെ മുറിവുകൾ പതുക്കെ ഉണങ്ങിപ്പോയി. അച്ഛനെന്ന മനസ്സാക്ഷിയോട് നീതി പുലർത്താൻ കൂടിയാണ് മദ്യപിക്കാതെയും പുകവലിക്കാതെയും ഞാൻ ഈ നിമിഷം വരെ കടന്നെത്തിയത്. പത്തൊൻപതാം വയസ്സിൽ സുരക്ഷിതമായ വഴിയിൽ നിന്നു മാറി കലയുടെ ലോകത്ത് കാലെടുത്തു വയ്ക്കുമ്പോഴും, വേറിട്ട കിനാവുകൾ നിറവേറ്റാൻ ഓടി നടന്നപ്പോഴും അച്ഛന്റെ എതിർപ്പില്ലായ്മയാണ് എനിയ്ക്ക് കരുത്തായത്. കൗമാരകാലത്ത് ഒരിക്കൽ ഞാൻ ” അച്ഛനും ഞാനും ” എന്ന പേരിൽ കവിത എഴുതി.\n” അഗ്നിപർവ്വതങ്ങൾ പോലെ ഏറെ നീറിയും,\nവിങ്ങിടുന്ന നെഞ്ചുമായ് കഴിഞ്ഞു ഏറെ നാൾ… ”\nഎന്റെ അഭിപ്രായ വ്യത്യാസങ്ങളേയും, ആത്മസംഘർഷങ്ങളേയും അച്ഛൻ പക്വതയോടെ നേരിട്ടു. ആലപ്പുഴ ജില്ലയ്ക്കു പുറത്തേയ്ക്ക് യാത്ര ചെയ്യാഞ്ഞ അച്ചൻ 1997ൽ ആദ്യമായി എനിയ്ക്കു ലഭിച്ച നാന ഗ്യാലപ്പ് പോൾ അവാർഡ് സ്വീകരിക്കുന്നതു കാണാൻ അപ്രതീക്ഷിതമായി കൊല്ലത്തെത്തി, സദസ്സിനു മുന്നിലിരുന്ന് എന്നെ ഞെട്ടിച്ചു. എന്റെ ആദ്യ സിനിമ കാണാൻ 30വർഷങ്ങൾക്കു ശേഷം തീയറ്ററിൽ എത്തി.\nപിന്നീട് അച്ഛനേ എനിക്ക് സിനിമാപ്പാട്ടിലാക്കാനായി.\n” ഇനിയും കൊതിയോടെ കാത്തിരിക്കാം ഞാൻ\nആ – മരത്തണലിലുറങ്ങാൻ\nഅച്ഛന്റെ പിൻ വിളി കേൾക്കാൻ…”\nകവിത കേട്ടും, പാട്ടുകേട്ടും അച്ഛൻ ഒന്നും എന്നോടു പറഞ്ഞില്ല. അതിൽ എനിയ്ക്ക് വല്ലാത്ത നൊമ്പരവും, പ്രതിക്ഷേധവുമുണ്ടായിരുന്നു. കൂട്ടുകാരുടെ അച്ഛൻമാരേപോലെ എന്റെ അച്ഛൻ എന്നേയും ചേർത്തു പിടിക്കുമെന്ന് ആഗ്രഹിച്ചു പോകുമല്ലോ. വല്ലപ്പോഴുമൊരു ചിരിയിലും, കണ്ണുകളിലെ തിളക്കത്തിലും അച്ഛന്റെ സന്തോഷം ഞാൻ തിരിച്ചറിഞ്ഞു. എന്നേക്കുറിച്ചു വരുന്ന പത്ര വാർത്തകൾ അച്ഛൻ സൂക്ഷിച്ചു വയ്ക്കുന്നതിലൂടെ ആ സ്നേഹ പരിഗണന ഞാൻ അനുഭവിച്ചു. ജീവിതം സമാനതകളില്ലാത്ത വ്യാകുലതകളിലൂടെ കടന്നുപോയതു കൊണ്ടാകാം ഞങ്ങൾ തമ്മിലുള്ള സ്നേഹം ഒരിക്കൽപ്പോലും പ്രകടനാത്മകമായിരുന്നില്ല.\nഅമ്മ പലർക്കും എന്നും ചെയ്യുന്ന സ്നേഹ മഴയായിരിക്കാം, അച്ഛൻ എനിയ്ക്ക് വല്ലപ്പോഴും പെയ്യുന്ന ആലിപ്പഴമായിരുന്നു.\nമരിയ്ക്കുന്നതിന് ദിവസങ്ങൾക്കു മുൻപ് ആലപ്പുഴ മെഡിക്കൽ കോളേജിലെ ആശുപത്രിയിൽ അടുത്ത് കിടക്കുന്ന ആളോട് അച്ചൻ ആവേശത്തോടെ എന്നെ പരിചയപ്പെടുത്തി.\n“ദേ.ആ നിൽക്കുന്നതാ എന്റെ മകൻ\nരാജീവ് ആലുങ്കൽ…. സിനിമാ പാട്ടെഴുത്തുകാരനാ..”\nഅച്ഛൻ പിന്നേയും ഞാൻ പാട്ടെഴുതിയ സിനിമകളുടെ പേരുപറഞ്ഞ് വാചാലനായ്ക്കൊണ്ടിരുന്നു. ഞാൻ കണ്ണു നനഞ്ഞ് കൗതുകവും അത്ഭുതവും നിറഞ്ഞ് നോക്കി നിന്നു. അത് സ്നേഹത്തിന്റെ ആലിപ്പഴപ്പെയ്ത്തായിരുന്നു.\nഅച്ഛനുമപ്പുറം എനിക്ക് ദൈവങ്ങളില്ല. ദുഖക്കൊടുംവേനലിലും, ജീവിതദുരന്തങ്ങളിലും, തളരാതെ വസന്തകാലം സ്വപ്നം കണ്ട് അത് നേടിയെടുക്കാൻ കരുത്തായ ധ്യാനബലമാണ് എനിക്ക് അച്ഛൻ. പ്രതികരിക്കാനും, അതിജീവിക്കാനും, അഭിജാതമായി അടയാളപ്പെടുത്താനും, എന്നെ പഠിപ്പിച്ച, അനുഗ്രഹിച്ച മഹാഗുരുവാണ് അച്ഛൻ…!\nTags: rajeev alunkal, രാജീവ് ആലുങ്കൽ\nBy athmaonline / 4th August 2020\nBy athmaonline / 3rd July 2020\nതൊട്ടുകൂടായ്മയോ; അതെ. കേരളത്തിലോ; അതെ\nകറുപ്പിന് വീണ്ടും അംഗീകാരം


amir khan in priyadeshan's film\nമുംബൈ: ഷാരൂഖ് ഖാന്, സല്‍മാന് ഖാന് എന്നിവര് പ്രയദര്‍ശന്റെ ചിത്രങ്ങളില് പ്രത്യക്ഷപ്പെട്ടിട്ടുണ്ട്. ഇതാ ബോളിവുഡിലെ മൂന്നാമത്തെ ഖാന് കൂടി പ്രിയന്റെ ചിത്രത്തില് നായകനാകുന്നു. സംശയിക്കേണ്ട അമീര് ഖാന് തന്നെ. എയ്ഡ്‌സ് പ്രമേയമാക്കി പ്രിയദര്‍ശനൊരുക്കുന്ന സിനിമയില് അമീര് ഖാന് നായകനാകുന്നു.\n‘ഞാന് അമീറിനെ കണ്ടു. കഥ പറഞ്ഞു. അദ്ദേഹത്തിന് കഥയിഷ്ടപ്പെട്ടു. ഇനി തിരക്കഥ പൂര്‍ത്തിയാക്കി നല്‍കണം.’ പ്രിയദര്‍ശന് പറയുന്നു. സാധാരണ ബോളിവുഡ് ചിത്രത്തില് നിന്ന് വ്യത്യസ്തമായ ഈ ചിത്രത്തില് പാട്ടുകളില്ല, സിനിമയുടെ വാണിജ്യ ഘടകങ്ങളൊന്നുമില്ല. അമീര് തന്നെ ഈ ചിത്രം നിര്‍മ്മിക്കുമെന്നാണ് സൂചന.\nപ്രിയന്റെ പുതിയ ചിത്രം ‘തേസ്’ പൂര്‍ത്തിയായിക്കൊണ്ടിരക്കുകയാണ്. മോഹന്‍ലാലാണ് തേസിലെ നായകന്. കൂടാതെ ഒട്ടകവും മാധവന്‍നായരും എന്ന മലയാള സിനിമയുടെ തിരക്കിലാണ് പ്രിയനിപ്പോള്. ഈ രണ്ട് ചിത്രങ്ങളും പൂര്‍ത്തിയായ ഉടനെ പുതിയ ചിത്രത്തിന്റെ പണികള് ആരംഭിക്കുമെന്നും അദ്ദേഹം പറഞ്ഞു.


collector threatened cop on camera | നീ തീര്‍ന്നടാ, പോലീസ് ഓഫീസര്‍ക്ക് മുന്നില് ജോസഫ് അലക്‌സായി കളക്ടര്, ഒടുവില് സംഭവിച്ചത് ഇങ്ങനെ - Malayalam Oneindia\nPublished: August 12 2019, 20:09 [IST]\nകാഞ്ചീപുരം: തമിഴ്‌നാട്ടില് കളക്ടര് പോലീസുകാരനോട് ദേഷ്യത്തോടെ സംസാരിക്കുന്ന വീഡിയോ വൈറലാവുന്നു. മലയാളം ചിത്രം ദി കിംഗിലെ മമ്മൂട്ടി കഥാപാത്രം തേവള്ളിപ്പറമ്പില് ജോസഫ് അലക്‌സിനെ അനുസ്മരിപ്പിക്കുന്ന രീതിയിലായിരുന്നു കളക്ടറിന്റെ പെരുമാറ്റം. വിഐപികള്‍ക്ക് പോകാനുള്ള വഴിയിലൂടെ സാധാരണക്കാര്‍ക്ക് ക്ഷേത്രത്തിനകത്തേക്ക് പ്രവേശിക്കാന് അനുമതി നല്‍കിയതാണ് കളക്ടറെ പ്രകോപിപ്പിച്ചത്.\nനീ ചതിക്കുകയാണോ? നിന്നെ ഞാന് തീര്‍ത്ത് കളയും, എന്ത് പരിശോധനയാണ് നീ നടത്തുന്നത്. പരിശോധനയില്ലാതെയും പാസില്ലാതെയും എത്ര പേരാണ് കടന്നുപോകുന്നത്. വിഐപികള് വന്നാല് അവര് പാറപോലെ ഇവിടെ നോക്കി നില്‍ക്കേണ്ടി വരും. മുതിര്‍ന്ന ഐപിഎസ് ഓഫീസര്‍മാരും സുപ്രധാനപ്പെട്ട മന്ത്രിമാരും വരുന്നുണ്ട്. നീ തീര്‍ന്നു. ഇന്ന് നിന്നെ സസ്‌പെന്‍ഡ് ചെയ്തിരിക്കുകയാണെന്നും കളക്ടര് ഓഫീസറോട് പറയുന്നുണ്ട്.\nഅതേസമയം ഈ വീഡിയോയാണ് പുറത്തുവന്നത്. കാഞ്ചീപുരം ജില്ലയില് വരദരാജ പെരുമാള് ക്ഷേത്രത്തിലാണ് സംഭവം. പാസില്ലാതെ വിഐപി ഗേറ്റിലൂടെ സാധാരണക്കാരെ കടത്തി വിട്ടതാണ് കളക്ടറുടെ തെറിവിളിക്ക് കാരണമായത്. പോലീസ് ഓഫീസറെ ചീത്തപ്പറഞ്ഞതിന് പിന്നാലെ ഇയാള് എല്ലാ പോലീസുകാരെയും ഇത്തരത്തില് അധിക്ഷേപിക്കുന്നുണ്ട്. നിങ്ങള് പോലീസുകാര് അഹങ്കാരികളാണെന്നും, നിങ്ങളുടെ ഐജി എവിടെയെന്നും ചോദിക്കുന്നുണ്ട്. അയാളെ ഞാന് സസ്‌പെന്‍ഡ് ചെയ്യുമെന്ന ഭീഷണിയും കളക്ടര് മുഴക്കി.\nവീഡിയോയില് ഓഫീസര് ക്ഷമ ചോദിക്കുന്നതും ഉണ്ട്. എന്നാല് എന്ത് സോറി എന്നാണ് ഇയാള് തിരിച്ച് ചോദിക്കുന്നത്. അതേസമയം വൃദ്ധ ദമ്പതികളെ തിരക്കില് നിന്ന് രക്ഷപ്പെടുത്തുന്നതിനായിട്ടാണ് പോലീസ് ഓഫീസര് ഇത് ചെയ്തതെന്ന് വിശദീകരണമുണ്ട്. അതേസമയം മോശം പെരുമാറ്റമാണ് കളക്ടറില് നിന്നുണ്ടായതെന്ന് പോലീസ് പറയുന്നു. അതേസമയം ഇത്ര വലിയൊരു വീഴ്ച്ച കണ്ടപ്പോള് തനിക്ക് നിയന്ത്രിക്കാന് പറ്റിയില്ലെന്നാണ് കളക്ടറുടെ വിമര്‍ശനം.\ncollector tamil nadu temple police video കളക്ടര് തമിഴ്‌നാട് ക്ഷേത്രം പോലീസ്\ncollector threatened cop on camera\nStory first published: Monday, August 12, 2019, 20:09 [IST]


പാർലമെന്റ് മരവിപ്പിച്ചതിൽ ബ്രിട്ടനിൽ വൻ പ്രതിഷേധം | britain protest\nപാർലമെന്റ് മരവിപ്പിച്ചതിൽ ബ്രിട്ടനിൽ വൻ പ്രതിഷേധം\nലണ്ടൻ: ബ്രിട്ടീഷ് പാർലമെന്റ് പ്രധാനമന്ത്രി ബോറിസ് ജോൺസൺ താത്കാലികമായി മരവിപ്പിച്ചതിൽ വൻ പ്രതിഷേധം. ജനാധിപത്യത്തെ സംരക്ഷിക്കുകയെന്ന മുദ്രാവാക്യവുമായി രാജ്യത്തെ വിവിധ നഗരങ്ങളിൽ ഞായറാഴ്ച നടന്ന റാലികളിൽ ആയിരങ്ങൾ പങ്കെടുത്തു. പാർലമെന്റ് മരവിപ്പിക്കുകവഴി ബോറിസ് ജോൺസൺ ജനാധിപത്യത്തെയാണ് മരവിപ്പിച്ചതെന്ന് പ്രതിഷേധക്കാർ ആരോപിച്ചു.\nബ്രെക്സിറ്റ് കരാർ സംബന്ധിച്ച ചർച്ചകൾ വെട്ടിച്ചുരുക്കാനാണ് പ്രധാനമന്ത്രി പാർലമെന്റ് നടപടികൾ അഞ്ചാഴ്ചത്തേക്ക് മരവിപ്പിച്ചതെന്നാണ് പ്രതിപക്ഷ ആരോപണം. സെപ്റ്റംബർ 10 മുതൽ ഒക്ടോബർ 14 വരെയാണ് പാർലമെന്റ് നിർത്തിവെച്ചത്. ഒക്ടോബർ 31-നാണ് ബ്രിട്ടൻ യൂറോപ്യൻ യൂണിയൻ വിടേണ്ടത്. ഈ സാഹചര്യത്തിൽ കരാർ സംബന്ധിച്ച ചർച്ചകൾക്കായി എം.പി.മാർക്ക് രണ്ടാഴ്ചമാത്രമേ സമയം ലഭിക്കൂ.\nContent Highlights: protest against parliament shut down in britain\nന്യൂജെഴ്സിയിൽ വെടിവെപ്പ്: ആറുപേർ കൊല്ലപ്പെട്ടു\nന്യൂജെഴ്സി: യു.എസിലെ ജെഴ്‌സിസിറ്റിയിലുണ്ടായ വെടിവെപ്പിൽ ആറുപേർ കൊല്ലപ്പെട്ടു. ..\nബ്രിട്ടന് പിടിച്ചെടുത്ത കപ്പലിലെ ഇന്ത്യക്കാരെ ഹൈക്കമ്മീഷന് പ്രതിനിധി സന്ദര്‍ശിച്ചു\nബോറിസ് ജോണ്‍സണ് ബ്രിട്ടണ് പ്രധാനമന്ത്രിയാകും, 66% പേരുടെ പിന്തുണ\nബ്രിട്ടനിൽ ഇന്ന് തിരഞ്ഞെടുപ്പ്\nസൗദിക്കാർക്കുള്ള സൈനികപരിശീലനം യു.എസ്. നിർത്തി


ശബ്ദമുഖരിതമായ വിവിധകാലഘട്ടങ്ങളുടെ സകല സംത്രാസങ്ങളും നിസ്സംഗമായ മനസ്സോടെ എതിര്‍പാര്‍ത്ത കവയിത്രിയായിരുന്നു സുഗതകുമാരി. എന്നാല് ചുറ്റുപാടുകളിലെ നീറുന്ന പ്രശ്‌നങ്ങളില് സര്‍വ്വവും സമര്‍പ്പിച്ച് ശക്തിസ്വരൂപിണിയായി അവര് ജീവിച്ചു. പൊള്ളയായ ബഹളങ്ങളില്‍നിന്നും കോലാഹലങ്ങളില്‍നിന്നും പൊട്ടിത്തെറികളില്‍നിന്നും പ്രകോപനങ്ങളില്‍നിന്നും ഒട്ടകന്ന് നിശ്ശബ്ദതയുടെ താഴ്‌വാരത്ത് നിലയുറപ്പിച്ചവയാണ് സുഗതകുമാരിയുടെ മിക്ക കവിതകളും. അതേസമയം, മലയാളത്തിലെ ഒരെഴുത്തുകാരനും എഴുത്തുകാരിക്കും അവകാശപ്പെടാന് കഴിയാത്തവിധം സാമൂഹികപ്രശ്‌നങ്ങളില് നേരിട്ട് ഇടപെട്ട് അവസാനനിമിഷംവരെ പോരാടാന് അവര്‍ക്ക് സാധിച്ചു. സുഗതകുമാരിയുടെ മാനസികഘടന വിരുദ്ധമായ ഈ രണ്ട് സമീപനങ്ങളെയും ഒരുപോലെ സ്വീകരിക്കാന് പ്രാപ്തമായിരുന്നു. ഇടശ്ശേരിയുടെ ഭാവന കടമെടുത്തു പറഞ്ഞാല് മാറിലമ്മിഞ്ഞയും കൈയ്യില് കൊടുംവാളുമേന്തിയ ഒരു മൂര്‍ത്തി കാവിലുണ്ടെങ്കിലുമില്ലെങ്കിലും സുഗതകുമാരിയില് ഉണ്ടായിരുന്നു.\nകവിതയുടെ ആഴക്കാഴ്ച്ചകള് കാണാന് മലയാളിയെ ശീലിപ്പിച്ച ഡോ.എം.ലീലാവതി സുഗതകുമാരിയുടെ കവിതകളെക്കുറിച്ചെഴുതുമ്പോള് ആവര്‍ത്തിച്ചുപയോഗിക്കുന്ന ഒരു പദമുണ്ട്- രുഗ്ണത. മുറിവേറ്റത്, വളഞ്ഞത് തുടങ്ങിയ അര്‍ത്ഥങ്ങളാണ് ഈ പദത്തിനുള്ളത്. സുഗതകുമാരിയുടെ കവിതകളില് ഏറ്റവും കൂടുതല് ഉയര്‍ന്നുകേള്‍ക്കാന് കഴിയുന്നത് മുറിവേറ്റവരുടെ ദീനരോദനങ്ങളും ഉറക്കെയുള്ള നിലവിളികളുമാണ്. അവയില് പ്രണയംകൊണ്ടു മുറിവേറ്റവരെ കാണാം, അനാഥത്വം കൊണ്ട് മുറിവേറ്റവരെ കാണാം, ഉറ്റവരുടെ ക്രൂരതകൊണ്ട് മുറിവേറ്റവരെ കാണാം, ചൂഷണംകൊണ്ട് മുറിവേറ്റവരെ കാണാം. പ്രകൃതിയും സ്ത്രീയും കുട്ടികളും സുഗതകുമാരിയുടെ കവിതകളില് ആവര്‍ത്തിച്ചു വരുന്നത് യാദൃച്ഛികമായല്ല. മുറിവുകള് കൂടുതല് ഏല്‍ക്കേണ്ടിവരുന്നവരാണിവര്. ഇവര്‍ക്കുവേണ്ടി കവിതയില് ദീനസ്വരത്തില് അര്‍ത്ഥന ചെയ്യുന്ന കവയിത്രി പക്ഷേ, ഇവരുടെ പ്രശ്‌നം പരിഹരിക്കാന് ഏതറ്റംവരെയും ധീരയായി പോകാന് തയ്യാറായി. തല്‍ഫലമായി അധികാരികള് അവരുടെ മുന്നില് മുട്ടുകുത്തുന്ന കാഴ്ചയും പലവട്ടം നമ്മള് കണ്ടു. ഒരേ പ്രശ്‌നത്തിന്റെ പരിഹാരത്തിനായി സുഗതകുമാരി കവിതയിലും കവിതയ്ക്കു പുറത്തും കാണിക്കുന്ന മുഖങ്ങള് ഇങ്ങനെ വ്യത്യസ്തമായിരുന്നു.\nഒരു പാട്ട് പിന്നെയും പാടി നോക്കുന്നിതാ\nന്നൊടിയാ ചിറകു ചെറുതിളക്കി\nഎന്നെഴുതുമ്പോള് മുറിവേറ്റ പ്രകൃതിയുടെ ദീനവിലാപമാണ് കവയിത്രി നമ്മെ കേള്‍പ്പിക്കുന്നത്. മാറിലമ്മിഞ്ഞയേന്തിയ വാത്സല്യനിധിയും ശാന്തസ്വരൂപയുമായ ഒരു അമ്മയുടെ നിസ്സഹായാവസ്ഥ ഇവിടെ നാം കാണുന്നു. അതേസമയം സൈലന്റ്‌വാലി സംരക്ഷണത്തിനായി സുഗതകുമാരി നേതൃത്വംകൊടുത്ത പോരാട്ടത്തില് കൈയ്യില് കൊടുംവാളേന്തിയ ഉഗ്രരൂപിണിയെ കാണാം.\nഎന്ന വരികള് വായിച്ച് സുഗതകുമാരിയുടെ തരളഹൃദയം നമുക്ക് ഊഹിക്കാം. എന്നാല് ഈ ഊഹവും വെച്ച് അഭയയിലോ അത്താണിയിലോ ചെന്ന് കവയിത്രിയോട് കവിതയുടെ സൗന്ദര്യത്തെക്കുറിച്ച് സംവദിക്കാന് ചെന്നാല് നമുക്ക് പ്രതീക്ഷിക്കാത്ത അനുഭവമാണുണ്ടാവുക. കാരണം ഈ രണ്ട് സ്ഥാപനങ്ങളിലും കഴിയുന്ന അന്തേവാസികള് അങ്ങേയറ്റം പീഡനം സഹിച്ചെത്തിയവരാണ്. അവരുടെ പ്രശ്‌നങ്ങള് കണ്ടും കേട്ടും അനുഭവിച്ച് മരവിച്ച മനസ്സുമായാണ് അവര് അപ്പോള് നില്‍ക്കുന്നുണ്ടായിരിക്കുക. അത്തരം ചില അവസരങ്ങളില് സഹൃദയരോടുപോലും കവയിത്രി പൊട്ടിത്തെറിച്ചതായി പറഞ്ഞുകേട്ടിട്ടുണ്ട്. മാതൃഭാഷാസംബന്ധമായ ഒരു വിഷയത്തില് കവയിത്രിയുടെ ഉപദേശം സ്വീകരിക്കാന് ഈ ലേഖകനുള്‍പ്പെടെയുള്ള ചിലര് അവരുടെ വീട്ടില് പോയപ്പോള് അഭയയിലെ ജീവിതങ്ങളെക്കുറിച്ചുമാത്രമാണ് അവര് സംസാരിച്ചത്. കവിതയിലായാലും ജീവിതത്തിലായാലും ആത്മാര്‍ത്ഥത മാത്രം കൈമുതലായ ഒരു പച്ചയായ വ്യക്തിത്വത്തെ സുഗതകുമാരിയില് കാണാന് കഴിയുന്നത് ഇക്കാരണംകൊണ്ടാണ്.\nനൈസര്‍ഗ്ഗികമായ പ്രതിഭ കവിയെ സൃഷ്ടിക്കുന്നതില് വഹിക്കുന്ന പങ്ക് എത്ര വലുതാണെന്ന് സുഗതകുമാരിയുടെ കവിതകളും ആ കവിതകളെക്കുറിച്ച അവര് നടത്തിയ ചില അഭിപ്രായങ്ങളും തെളിയിക്കുന്നുണ്ട്. ഒരു പൂവ് വിരിയുന്നതുപോലെയാണ് തന്റെയുള്ളില് കവിതയുറവയെടുക്കുന്നത് എന്ന് അവര് പറഞ്ഞിട്ടുണ്ട്. അത്രയേറെ സ്വാഭാവികമായി സംഭവിക്കുന്നതാണ്. മുന്‍കൂട്ടി ഒരു പ്ലാനിങ്ങും അതിനില്ലെന്ന് മറ്റൊരവസരത്തില് അവര് പറയുന്നു. കവിത കൃത്രിമമായുണ്ടാക്കാന് കഴിയുന്നതല്ല. അത് ബുദ്ധിയുടെ ഉല്പന്നവുമല്ല. അതായത് സോദ്ദേശ്യ രചനയല്ല സുഗതകുമാരിയുടെ കവിത. എന്നുകരുതി അവരുടെ കവിതകള് ആകാശത്തില് പറന്നു കളിക്കുന്ന ബലൂണുകളാണെന്ന് ധരിക്കരുത്. സുഗതകുമാരിയുട കവിതയ്ക്ക് വിണ്ണിനേക്കാള് മണ്ണുമായിട്ടാണ് ബന്ധം. പക്ഷേ, ആ ബന്ധത്തിനുവേണ്ടി അവര് മണ്ണട്ടയെപ്പോലെ ഏതെങ്കിലുമൊരു പ്രത്യയശാസ്ത്രത്തിന്റെ കീഴില് നിരങ്ങിയിട്ടില്ല. കവിതയെ രാഷ്ട്രീയപ്രചരണത്തിന്റെ മാസ്‌ക് ധരിപ്പിച്ച് വരിനിര്‍ത്തുവാന് അവര് ആഗ്രഹിച്ചതേയില്ല.\nകവിതയിലും ജീവിതത്തിലും അവര് സ്വതന്ത്രയായിരുന്നു. അതുകൊണ്ടാണ് അകാല്പനികതയെ ആഘോഷിച്ച ആധുനിക നിരൂപകര്‍ക്കുപോലും സുഗതകുമാരിയെ തള്ളിക്കളയാന് സാധിക്കാഞ്ഞത്. ആധുനികതയുടെ മാനിഫെസ്റ്റോ എന്ന് വിശേഷിപ്പിക്കാറുള്ള കെ.പി.അപ്പന്റെ തിരസ്‌കാരം എന്ന പുസ്തകത്തില് സുഗതകുമാരിയുടെ സ്വാതന്ത്ര്യ സങ്കല്‍പത്തെക്കുറിച്ച് പറയുന്നുണ്ട്. വി.രാജകൃഷ്ണനാവട്ടെ സുഗതകുമാരിയുടെ ദു:ഖോപാസനയുടെ മറുപുറത്ത് ആദ്ധ്യാത്മികതയുടെ വിനീതാര്‍ദ്രമായ മുഖം കാട്ടിത്തരുന്നു. പാരിസ്ഥിതികനിരൂപകര്‍ക്കും സ്ത്രീവാദനിരൂപകര്‍ക്കും സുഗതകുമാരിയുടെ കവിതകള് അക്ഷയപാത്രമാവുന്നു. സംസ്‌കാരവിമര്‍ശനത്തിന്റെ ഏറ്റവും പുതിയ സമീപനങ്ങളില്‍നിന്നുകൊണ്ടുപോലും സുഗതകുമാരിയുടെ കൃഷ്ണകവിതകള് വായിക്കപ്പെടുന്നു. ഇങ്ങനെ പരസ്പരവിരുദ്ധമായ സമീപനങ്ങളുടെ അടിത്തറയില്‍നിന്നുകൊണ്ട് സുഗതകുമാരി വായിക്കപ്പെടുന്നുവെങ്കില് അതിനൊരു കാരണമേയുള്ളൂ- നൈസര്‍ഗ്ഗികമായ പ്രതിഭയും സ്വതന്ത്രമായ വീക്ഷണവും.\nഎഴുത്തിന്റെ സ്വാതന്ത്ര്യത്തിനുവേണ്ടി സുഗതകുമാരി പക്ഷേ, വലിയ പരീക്ഷണങ്ങള് അഭിമുഖീകരിച്ചിരുന്നു. തങ്ങളുടെ പ്രത്യയശാസ്ത്രത്തിനെതിരായി നില്ക്കുന്നവര്‍ക്കുനേരെ ഇടതുപക്ഷ ബുദ്ധിജീവികള് പതിവായി പ്രയോഗിക്കുന്ന അപഖ്യാതികളില്‍നിന്ന് സുഗതകുമാരിയും ഒഴിവാക്കപ്പെട്ടിരുന്നില്ല. കേരളം കണ്ട ഏറ്റവും വലിയ ചിന്തകരും എഴുത്തുകാരുമായ എം.ഗോവിന്ദനും ഒ.വി.വിജയനും അക്കിത്തവും നേരിട്ട ഇതേ തിക്താനുഭവങ്ങളിലൂടെ സുഗതകുമാരിയും കടന്നുപോയിരുന്നു. അപ്പോഴും അവര് നിസ്സംഗയായി തന്റെ കവിതയുമായി മുന്നോട്ടുപോയി. ഭാരതീയ സംസ്‌കാരത്തെയും അത് മുന്നോട്ടുവെക്കുന്ന വിശാല വീക്ഷണത്തെയും തള്ളിപ്പറഞ്ഞില്ല എന്നതാണ് പുരോഗമനചിന്തകരെന്ന് അഭിമാനിക്കുന്നവരെ സംബന്ധിച്ച് സുഗതകുമാരി ചെയ്ത കുറ്റം. പുരോഗമനമെന്നത് പാരമ്പര്യനിരാസം മാത്രമാണെന്ന് ധരിച്ചവരോട് പക്ഷേ, സുഗതകുമാരി തര്‍ക്കത്തിന് പോയില്ല. ഭാരതത്തിന്റെ സര്‍ഗ്ഗബിംബങ്ങളെ തനിക്കുമാത്രം സാധ്യമാവുംവിധം അഴിച്ചെടുത്ത് പുതുക്കിപ്പണിയാന് അവര് ശ്രദ്ധിച്ചു. കൃഷ്ണ നീ എന്നെ അറിയില്ല എന്ന് പറയാന് ഭാരതത്തില് സുഗതകുമാരിയുടെ രാധയ്ക്കുമത്രമേ സാധിച്ചിട്ടുള്ളൂ. കാളിയമര്‍ദ്ദനത്തിന് സുഗതകുമാരി നല്‍കിയ കാവ്യഭാഷ്യം ഭാരതീയ കാവ്യപാരമ്പര്യത്തില് തന്നെ ഒറ്റപ്പെട്ടതാണ്.\nഅപസ്വരം കേള്‍പ്പിക്കുന്ന അറ്റമുടവാര്‍ന്ന അമ്പലമണിയായി സ്വയം വിശേഷിപ്പിച്ച കവയിത്രിയോട് ഇടതുചിന്തകര്‍ക്ക് അപ്രീതി തോന്നിയില്ലെങ്കിലേ അത്ഭുതമുള്ളൂ. കുറ്റപ്പെടുത്തലുകളുടെയും പരിഹാസങ്ങളുടെയും ശബ്ദകോലാഹലങ്ങള്‍ക്കിടയില് സര്‍ഗ്ഗാത്മകത മാത്രം കൈമുതലായുണ്ടായിരുന്ന ഈ കവയിത്രി പക്ഷേ, മലയാളകവിതയില് നിശ്ശബ്ദതയുടെ ഒരു താഴ്‌വരതന്നെ സൃഷ്ടിച്ചു. അട്ടപ്പാടിയില് വനദുര്‍ഗ്ഗയുടെ ഭാവം സ്വീകരിച്ച് സംരക്ഷിച്ച നിശ്ശബ്ദതാഴ്‌വരയെപ്പോലെ മലയാളത്തില് വാഗ്‌ദേവിയുടെ ഭാവം സ്വീകരിച്ച് കവിതയുടെ നിശ്ശബ്ദതാഴ്‌വര സുഗതകുമാരി സൃഷ്ടിച്ചു. രണ്ടു താഴ്‌വരയും മലയാളിക്ക് അഭിമാനമാണ്. സഫലമായ ജീവിതയാത്ര അവസാനിപ്പിച്ച് കവയിത്രി വിടപറഞ്ഞ ആ രാത്രി നീണ്ട ഇടവേളയ്ക്കുശേഷം നിര്‍ത്താതെ മഴ പെയ്തിരുന്നു. ആ മഴ വിറയാര്‍ന്ന ശബ്ദത്തില് സ്വയം ഇങ്ങനെ പാടുന്നുണ്ടായിരിക്കണം-\nശ്രീഗുരുജി-രാഷ്ട്ര ജാഗരണ വീഥിയിലെ അധ്യാത്മതേജസ്സ്\nനാടാര് ക്രിസ്ത്യന് സംവരണം- പതിയിരിക്കുന്ന അപകടങ്ങള്\nഇസ്ലാം സമാധാനത്തിന്റെ മതമോ?\nയുവാക്കളോട് ഇടതുസര്‍ക്കാരിന്റെ യുദ്ധപ്രഖ്യാപനം\nകൊറോണാനന്തര ലോകത്തിലെ ഭാരതം\nചക്രാസനം (യോഗപദ്ധതി 35)


യൂണിവേഴ്‌സിറ്റി കോളജിൽ നിന്ന് പത്ത് അധ്യാപകരെ സ്ഥലം മാറ്റി\nതിരുവനന്തപുരം യൂണിവേഴ്സിറ്റി കോളജിലെ അധ്യാപകർക്ക് കൂട്ട സ്ഥലംമാറ്റം. കോളജിൽ അടുത്തിടെയുണ്ടായ അക്രമ സംഭവങ്ങളുടെ പശ്ചാത്തലത്തിലാണ് പത്ത് അധ്യാപകരെ സ്ഥലം മാറ്റിയത്. കൊളി ജിയേറ്റ് എജ്യുക്കേഷൻ ഡയറക്ടറുടെ റിപ്പോർട്ടിന്റെ അടിസ്ഥാനത്തിലാണ് കൂട്ട സ്ഥലംമാറ്റം.\nയൂണിവേഴ്സിറ്റി കോളജ് വധശ്രമക്കേസിലെ പ്രതികൾക്ക് അധ്യാപകരുടെ സഹായം ലഭിച്ചിരുന്നുവെന്ന് ആരോപണം ഉയർന്നിരുന്നു. ഇവർ കോളജിൽ നടത്തുന്ന ക്യാമ്പസിന് വിരുദ്ധമായ പ്രവർത്തനങ്ങൾക്ക് ചില അധ്യാപകർ കൂട്ടു നിൽക്കുന്നതായി കൊളജിയേറ്റ് എജ്യുക്കേഷൻ ഡെപ്യൂട്ടി ഡയറക്ടർ സർക്കാരിനു നൽകിയ റിപ്പോർട്ടിൽ വ്യക്തമാക്കിയിരുന്നു. അതിനു പകരം ഇവരെ സഹായിക്കുന്ന തരത്തിലാണ് അധ്യാപകർ പെരുമാറിയത്.\nകോളജിന് യോജിക്കാത്ത തരത്തിലുള്ള പ്രവർത്തനങ്ങൾ നടന്നിട്ടും നടപടിയെടുക്കാൻ അധ്യാപകർ തയാറായില്ലെന്നും ഉന്നത വിദ്യാദ്യാസ മന്ത്രി ഡോ.കെ .ടി.ജലീലിന് സമർപ്പിച്ച റിപ്പോർട്ടിൽ വ്യക്തമാക്കിയിരുന്നു. ഈ അധ്യാപകരെ സർക്കാർ സംരക്ഷിക്കുകയാണന്ന ആരോപണം ഉയർന്നതോടെയlണ് നടപടിയെടുക്കാൻ ഉന്നത വിദ്യാഭ്യാസ വകുപ്പ് തീരുമാനിച്ചത്. കോളജിലെ പത്ത് അധ്യാപകരെ നഗരത്തിലുള്ള വിവിധ കോളജുകളിലേക്ക് സ്ഥലം മാറ്റി. കത്തിക്കുത്ത് നടക്കുമ്പോൾ കോളജിലെ പ്രിൻസിപ്പൽ ഇൻ ചാർജായിരുന്ന കെ.വിശ്വംഭരനേയും സ്ഥലം മാറ്റിയിട്ടുണ്ട്. നേരത്തെ മൂന്ന് അനധ്യാപകരെ സ്ഥലം മാറ്റിയിരുന്നു.


Mosquito bite - Expose Kerala\nഇറ്റാലിയൻ ദേശീയ എയർലൈൻസ് ആയ അലിറ്റാലിയ പ്രവർത്തനം അവസാനിപ്പിച്ചു. മാർപാപ്പമാരുടെ യാത്ര കൊണ്ട് പ്രസിദ്ധമായ എയർലൈൻസ് കമ്പനി ആണ് ഇറ്റലിയിലെ അലിറ്റാലിയ. കടുത്ത സാമ്പത്തിക പ്രതിസന്ധി മൂലം ആണ് വിമാന കമ്പനിക്ക് നിലവിൽ സേവനം …\nബോളിവുഡ് ചിത്രമായ പദ്മാവതിന് ഏര്‍പ്പെടുത്തിയ വിലക്ക് സുപ്രീം കോടതി റദ്ദാക്കി. നാല് സംസ്ഥാനങ്ങളിലേര്‍പ്പെടുത്തിയ വിലക്കിനെ ചോദ്യം ചെയ്ത് ചിത്രത്തിന്റെ നിര്‍മാതാക്കളായ വിയകോം സമര്‍പ്പിച്ച ഹര്‍ജിയിലാണ് ചീഫ് ജസ്റ്റിസ് ദീപക് മിശ്ര അദ്ധ്യക്ഷനായ ബെഞ്ചിന്റെ നടപടി. മദ്ധ്യപ്രദേശ്, രാജസ്ഥാന്, ഗുജറാത്ത് , ഹര്യാന എന്നീ സംസ്ഥാനങ്ങളിലാണ് സിനിമയ്ക്ക് നിരോധനം ഏര്‍പ്പെടുത്തിയത്. സിനിമയുടെ പേരും വിവാദരംഗങ്ങളും മാറ്റണം എന്നതടക്കം സെന്‍സര് ബോര്‍ഡിന്റെ നിര്‍ദേശങ്ങള് പാലിച്ചിട്ടും സര്‍ക്കാരുകള് റിലീസിന് വിലക്കേര്‍പ്പെടുത്തുന്നത് നീതീകരിക്കാനാവില്ലെന്ന ഹര്‍ജിക്കാരുടെ വാദം …


രമേശ് ചെന്നിത്തലയുടെ ഏറ്റുപറച്ചിലിനെ കുറിച്ച് ചോദിച്ചു; മാധ്യമപ്രവർത്തകനോട് പൊട്ടിത്തെറിച്ച് ടി പി സെൻകുമാർ | t p senkumar against media person – News18 Malayalam\nHome » photogallery » kerala » T P SENKUMAR AGAINST MEDIA PERSON TV KVR\nരമേശ് ചെന്നിത്തലയുടെ ഏറ്റുപറച്ചിലിനെ കുറിച്ച് ചോദിച്ചു; മാധ്യമപ്രവർത്തകനോട് പൊട്ടിത്തെറിച്ച് ടി പി സെൻകുമാർ\nസെൻകുമാറിനൊപ്പം എത്തിയവർ മാധ്യമ പ്രവർത്തകനെ കൈയ്യേറ്റം ചെയ്യാൻ ശ്രമിച്ചു\n| January 16, 2020, 17:04 IST\nതിരുവനന്തപുരം: വെള്ളാപ്പള്ളിയോട് ഇടഞ്ഞ് നിൽക്കുന്ന സുഭാഷ് വാസുവിനൊപ്പമാണ് ടിപി സെൻകുമാർ വാർത്താ സമ്മേളനത്തിനായി തിരുവനന്തപുരം പ്രസ് ക്ലബിൽ എത്തിയത്. അരമണിക്കൂറിലധികം നീണ്ട പത്ര സമ്മേളനത്തിനൊടുവിൽ സെൻകുമാറിനൊട് ആദ്യ ചോദ്യം.\nസെൻകുമാറിനെ ഡിജിപിയാക്കയത് തനിക്ക് പറ്റിയ അബദ്ധമാണെന്ന രമേശ് ചെന്നിത്തലയുടെ പ്രതികരണത്തിന് എന്താണ് മറുപടി ? ഡിജിപി ആയിരുന്നപ്പോൾ വെള്ളാപ്പള്ളിക്കെതിരായ പരാതികളിൽ എന്ത് നടപടിയെടുത്തു ? എന്നായിരുന്നു മാധ്യമപ്രവർത്തകൻ ചോദിച്ചത്. ഉടൻ തന്നെ സെൻകുമാർ പ്രകോപിതനായി മാധ്യമ പ്രവർത്തകനോട് പൊട്ടിത്തെറിച്ചു.\nനിങ്ങൾ മാധ്യമപ്രവർത്തകനാണോ എന്നും ഏത് മാധ്യമത്തിൽ നിന്നാണെന്നുമായി സെൻകുമാറിന്റെ ചോദ്യങ്ങൾ. മാധ്യമ പ്രവർത്തകൻ മദ്യപിച്ചിട്ടുണ്ടെന്നും സെൻകുമാർ ആരോപിച്ചു.\nമാധ്യമപ്രവർത്തകനെ പിടിച്ച് പുറത്താക്കണമെന്നും സെൻകുമാർ ആവശ്യപ്പെട്ടു. മാധ്യമ പ്രവർത്തകൻ തിരിച്ചറിയൽ കാർഡ് കാണിച്ചെങ്കിലും മറുപടി പറയാതെ സെൻകുമാർ പ്രകോപനം തുടരുകയായിരുന്നു. സെൻകുമാറിനൊപ്പം എത്തിയവർ മാധ്യമ പ്രവർത്തകനെ കൈയ്യേറ്റം ചെയ്യാൻ ശ്രമിച്ചത് വാക്കേറ്റത്തിനിടയാക്കി. മറ്റ് മാധ്യമപ്രവർത്തകർ ഇടപെട്ടാണ് രംഗം ശാന്തമാക്കിയത്. മുതിർന്ന മാധ്യമപ്രവർത്തകൻ കടവിൽ റഷീദിനെതിരെയാണ് കയ്യേറ്റശ്രമമുണ്ടായത്.\nരമേശ് ചെന്നിത്തലയുടെ പ്രതികരണം ഏഴാംകൂലി മറുപടിയെ അർഹിക്കുന്നുള്ളുവെന്നും സെൻകുമാർ ഒടുവിൽ മറുപടി നൽകി. ആവശ്യമെങ്കിൽ കൂടുതൽ മറുപടി നൽകാൻ അറിയാമെന്നു പറ‍ഞ്ഞാണ് സെൻകുമാർ അവസാനിപ്പിച്ചത്.


'ആദ്യമായാണ് കോട്ടു ധരിക്കുന്നത് അതും വീട്ടില് തയ്ക്കുകയായിരുന്നു'; ഇന്ദ്രന്‍സിന്റെ കോട്ടിനുമുണ്ട് ചില വിശേഷങ്ങള് -\nHome Film ‘ആദ്യമായാണ് കോട്ടു ധരിക്കുന്നത് അതും വീട്ടില് തയ്ക്കുകയായിരുന്നു’; ഇന്ദ്രന്‍സിന്റെ കോട്ടിനുമുണ്ട് ചില വിശേഷങ്ങള്\n‘ആദ്യമായാണ് കോട്ടു ധരിക്കുന്നത് അതും വീട്ടില് തയ്ക്കുകയായിരുന്നു’; ഇന്ദ്രന്‍സിന്റെ കോട്ടിനുമുണ്ട് ചില വിശേഷങ്ങള്\nഷാങ്ഹായ് ചലച്ചിത്രമേളയില് വെയില് മരങ്ങള് എന്ന മലയാള സിനിമയുടെ പേര് തങ്കലിപികളാല് കുറിക്കപ്പെട്ടപ്പോള് ഇന്ദ്രന്‍സ് എന്ന മഹാനടനെ ഓര്‍ത്ത് കേരളം കൈയടിച്ചു. ആര്‍പ്പുവിളികളോടെ വരവേറ്റു. 1981- ല് മലയാള സിനിമയില് തുടക്കംകുറിച്ച താരം ഹാസ്യ കഥാപാത്രങ്ങളിലൂടെയാണ് പ്രേക്ഷകര്‍ക്ക് സുപരിചിതനായതെങ്കിലും ഇന്ദ്രന്‍സ് എന്ന കലാകാരന് വെള്ളിത്തിരയില് എക്കാലവും ഒരുക്കുന്നത് അവിസ്മരണീയ കഥാപാത്രങ്ങളെ തന്നെയാണ്. ഡോക്ടര് ബിജു സംവിധാനം നിര്‍വ്വഹിച്ച ‘വെയില് മരങ്ങള്’ എന്ന സിനിമ ഷാങ്ഹായ് രാജ്യാന്തര ചലച്ചിത്ര മേളയില് ‘ഔട്ട് സ്റ്റാന്‍ഡിങ് ആര്‍ട്ടിസ്റ്റിക് അച്ചീവിമെന്റ്’ പുരസ്‌കാരം നേടിയപ്പോള് ഹൃദയത്തില് ഇന്ദ്രന്‍സ് എന്ന നടന് ആര്‍പ്പുവിളിക്കാത്ത മലയാളികളുണ്ടാവില്ല.\nവെള്ളിത്തിരയ്ക്ക് പുറത്ത് പൊതുവേദികളിലും സദസിലുമെല്ലാം വളരെ സൗമന്യായ ഒരു സാധാരണക്കാരനായാണ് ഇന്ദ്രന്‍സ് പ്രത്യക്ഷപ്പെടാറ്. ഈ സൗമ്യത തന്നെയാണ് പ്രേക്ഷകരുടെ ഹൃദയത്തില് ഒരു പ്രത്യേക ഇടം താരത്തിന് നേടിക്കൊടുത്തതും. ഷാങ്ഹായ് ചലച്ചിത്രമേളയില് റെഡ്കാര്‍പ്പറ്റിലൂടെ അഭിമാനപൂര്‍വ്വം നടന്നുനീങ്ങിയപ്പോള് ഇന്ദ്രന്‍സില് ശ്രദ്ധിക്കപ്പെട്ട മറ്റൊന്നു കൂടിയുണ്ട്. ചാര്‍ക്കോള് ഗ്രേ നിറത്തിലുള്ള അദ്ദേഹത്തിന്റെ ഫോര്‍മ്മല് സ്യൂട്ട്. ആദ്യമായാണ് ഇന്ദ്രന്‍സിനെ ഇത്തരം ഒരു ഫോര്‍മല് സ്യൂട്ടില് കാണുന്നതു തന്നെ. ഈ സ്യൂട്ടിനു പിന്നിലും ഒരു കഥയുണ്ട്.ഷാങ്ഹായ് ചലച്ചിത്രമേളയ്ക്ക് പോകുന്നതിന് രണ്ട് ദിവസം മുമ്പ് ഇന്ദ്രന്‍സിന്റെ വീട്ടില് തയിച്ചതാണ് ആ കോട്ട്. ജീവിതത്തില് ആദ്യമായാണ് താന് കോട്ട് ധരിക്കുന്നതെന്നും ഇന്ദ്രന്‍സ് പറഞ്ഞു. ഒരു മാധ്യമത്തിന് നല്‍കിയ അഭിമുഖത്തിലാണ് താരം തന്റെ കോട്ടുവിശേഷങ്ങള് പങ്കുവച്ചത്. ചൈനയിലേക്കുള്ള യാത്രയുടെ രണ്ടു ദിവസം മുമ്പാണ് ‘വെയില്‍മരങ്ങള്’ എന്ന സിനിമയുടെ സംവിധായകനായ ഡോക്ടര് ബിജു ഇന്ദ്രന്‍സിനെ വിളിച്ച് റെഡ് കാര്‍പ്പറ്റിന് ഡ്രസ് കോഡ് ഉണ്ടെന്ന് അറിയിക്കുന്നത്. ആദ്യം കേട്ടപ്പോള് പരിഭ്രമമാണ് തോന്നിയതെന്നും ഇന്ദ്രന്‍സ് അഭിമുഖത്തില് പറഞ്ഞു. സാധാരണ പൊതുചടങ്ങുകളില് പങ്കെടുക്കുമ്പോള് വൃത്തിയുള്ള ഒരു പാന്റും അനുയോജ്യമായ ഷര്‍ട്ടുമാണ് തന്റെ ഫോര്‍മല്‍സ് എന്നും ഇന്ദ്രന്‍സ് കൂട്ടിച്ചേര്‍ത്തു.\nRead more:‘പടച്ചോനേ നിങ്ങള് കാത്തോളീ….’, ചിരിപ്പിച്ച് രജിഷയും മൊട്ടച്ചിയും പിന്നെ ‘ജൂണിലെ’ താരങ്ങളും: വീഡിയോ\nഇന്ദ്രന്‍സിന്റെ ഡിസൈനിങ് സ്‌റ്റോര് നടത്തുന്ന സഹോദരന്മാരായ വിജയകുമാറും ജയകുമാറുമാണ് രണ്ട് ദിവസംകൊണ്ട് സ്യൂട്ട് റെഡിയാക്കിയത്. പാന്റ്‌സും ഹാഫ് സ്ലീവ് ഷര്‍ട്ടുമാണ് ഇന്ദ്രന്‍സിന്റെ ഇഷ്ടവേഷം. മുണ്ടുടുക്കാന് കിട്ടാറുള്ള അവസരങ്ങള് പാഴാക്കാറില്ലെന്നും താരം പറഞ്ഞു. എന്തായാലും ഇന്ദ്രന്‍സിന്റെ കോട്ടു വിശേഷങ്ങളും സാമൂഹ്യമാധ്യമങ്ങളില് ശ്രദ്ധ നേടിക്കഴിഞ്ഞു.


ബീഫിന്റെ പേരില് വീണ്ടും ആക്രമണം ബെഗൂസരായിയില് മധ്യവയസ്‌കന് നേരെ ബജ്‌റംഗ്ദള് ആക്രമണം – Chandrika Daily\nBy Ummer vilayil / May 7, 2019\nബീഫിന്റെ പേരില് വീണ്ടും ആക്രമണം ബെഗൂസരായിയില് മധ്യവയസ്‌കന് നേരെ ബജ്‌റംഗ്ദള് ആക്രമണം\nപറ്റ്‌ന: ബീഫിന്റെ പേരില് മുസ്‌ലിം മധ്യവയസ്‌കന് ബജ്‌റംഗ് ദള് പ്രവര്‍ത്തകരുടെ ക്രൂര മര്‍ദ്ദനം. ബിഹാറിലെ ബെഗുസരായിയിലാണ് സംഭവം. വയോധികനായ മുഹമ്മദ് ഇസ്തിഖാര് ആലമിനെയാണ് ഒരു കൂട്ടം ബജ്‌റംഗ്…\nപറ്റ്‌ന: ബീഫിന്റെ പേരില് മുസ്‌ലിം മധ്യവയസ്‌കന് ബജ്‌റംഗ് ദള് പ്രവര്‍ത്തകരുടെ ക്രൂര മര്‍ദ്ദനം. ബിഹാറിലെ ബെഗുസരായിയിലാണ് സംഭവം. വയോധികനായ മുഹമ്മദ് ഇസ്തിഖാര് ആലമിനെയാണ് ഒരു കൂട്ടം ബജ്‌റംഗ് ദള് പ്രവര്‍ത്തകര് മര്‍ദ്ദിച്ച് അവശനാക്കിയത്. ഇസ്തിഖാര് ആലം ബോധം കെടുന്നതു വരെ തുടര്‍ച്ചയായി മര്‍ദ്ദിച്ചതായി ദൃക്‌സാക്ഷികള് പറഞ്ഞു. ബോധരഹിതനായ ഇയാള് സംസാരിക്കാന് പോലും സാധിക്കാതെ ആശുപത്രിയിലാണെന്നും കുറ്റക്കാരെ പൊലീസ് ഇത് വരെ അറസ്റ്റ് ചെയ്തില്ലെന്നും ബന്ധുക്കള് ആരോപിച്ചു.\nമര്‍ദ്ദനത്തിനിരയായ മുഹമ്മദ് ആലത്തിനെതിരെ ബീഫ് കൈവശം വെച്ചു എന്ന കേസ് പൊലീസ് ചുമത്തിയതായും ബന്ധുക്കള് പറഞ്ഞു. മകളുടെ വിവാഹ ആഘോഷങ്ങളുടെ ഭാഗമായി വീട്ടിലേക്ക് ബീഫുമായി വരികയായിരുന്നു 48കാരനായ മുഹമ്മദ് ഇസ്തിഖാര് ആലത്തിനെ മദ്യലഹരിയിലായിരുന്ന ഒരു കൂട്ടം ആളുകള് തടയുകയും മര്‍ദ്ദിക്കുകയുമായിരുന്നു.\nസൈക്കിളില് സഞ്ചരിക്കുകയായിരുന്ന ആലം ബജ്‌റംഗ് ദള് പ്രവര്‍ത്തകരെ കണ്ട് വെട്ടിച്ച് മാറ്റാന് ശ്രമിച്ചെങ്കിലും പിന്തുടര്‍ന്ന് വീഴ്ത്തുകയായിരുന്നെന്ന് ദൃക്‌സാക്ഷികള് പറയുന്നു. തന്നെ മര്‍ദ്ദിക്കരുതെന്ന് മധ്യവയസ്‌കന് കെഞ്ചി പറഞ്ഞെങ്കിലും അക്രമികള് ഇതൊന്നും ചെവിക്കൊണ്ടില്ല. അദ്ദേഹത്തിന്റെ ചെവിയില് നിന്ന് ചോര വരാന് തുടങ്ങിയിട്ടും അനങ്ങാന് കഴിയാതെ അവശനായിട്ടും മര്‍ദ്ദനം തുടര്‍ന്നിരുന്നതായി ബന്ധുക്കള് ആരോപിച്ചു. മര്‍ദ്ദിച്ചിരുന്ന സംഘത്തിലുണ്ടായിരുന്നവരെല്ലാം തങ്ങള്‍ക്ക് പരിചിതമായ മുഖങ്ങളാണെന്നും പൊലീസ് കേസില് ഒരു നടപടിയും എടുക്കുന്നില്ലെന്നും ബന്ധുക്കള് പറയുന്നു. മുഹമ്മദ് ആലത്തിന്റെ കൈവശമുണ്ടായിരുന്ന 16000 രൂപ സംഘം തട്ടിയെടുത്തതായും ബന്ധുക്കള് പറയുന്നു. വസ്ത്ര വ്യാപാരിയാണ് ഇദ്ദേഹം.\nCategories: Culture, News, Video Stories, Views Tags: Beef Attack\nരാഹുല് ഗാന്ധിക്കെതിരെ പൊലീസ് അതിക്രമം; രാഹുലിനെ തള്ളി വീഴ്ത്തി യുപി പൊലീസ്\nകല്ലാര് ഡാമില് യുവാവിനെ കാണാതായി


covid 19 in india: കൊവിഡ് പിടിവിടുന്നു; 24 മണിക്കൂറിൽ 1.26 ലക്ഷം കേസുകൾ, മരണസംഖ്യയും ഉയരുന്നു - india reports 1,26,789 new covid 19 cases and 685 deaths in the last 24 hours | Samayam Malayalam\nindia reports 1,26,789 new covid 19 cases and 685 deaths in the last 24 hours\nകൊവിഡ് പിടിവിടുന്നു; 24 മണിക്കൂറിൽ 1.26 ലക്ഷം കേസുകൾ, മരണസംഖ്യയും ഉയരുന്നു\nLijin K | Samayam Malayalam | Updated: 08 Apr 2021, 10:08:43 AM\nകേരളത്തിൽ ഇന്നലെ 3502 പേർക്കാണ് കൊവിഡ് സ്ഥിരീകരിച്ചത്. അതേസമയം രാജ്യത്ത് ഇന്ന് 1,26,700 അധികം കൊവിഡ് കേസുകളാണ് റിപ്പോർട്ട് ചെയ്തത്. മരണസംഖ്യയും ഉയരുകയാണ്\nന്യൂഡല്‍ഹി: രാജ്യത്ത് പ്രതിദിന കൊവിഡ് ബാധയിൽ വൻ വർധനവ്. മഹാമാരി ആരംഭിച്ചതിന് ശേഷമുള്ള രാജ്യത്തെ ഏറ്റവും ഉയർന്ന പ്രതിദിന രോഗബാധയാണ് ഇന്ന് റിപ്പോർട്ട് ചെയ്തിരിക്കുന്നത്. ഏറ്റവും അധികം കൊവിഡ് കേസുകളും മരണങ്ങളും റിപ്പോർട്ട് ചെയ്ത മഹാരാഷ്ട്രയിൽ തന്നെയാണ് ഇപ്പോഴും കൂടുതൽ കേസുകൾ റിപ്പോർട്ട് ചെയ്യുന്നത്. കേന്ദ്ര ആരോഗ്യമന്ത്രാലയം പുറത്തുവിട്ട കണക്ക് അനുസരിച്ച് കഴിഞ്ഞ 24 മണിക്കൂറിനിടെ 1,26,789 കൊവിഡ് കേസുകളാണ് രാജ്യത്ത് റിപ്പോര്‍ട്ട് ചെയ്തിരിക്കുന്നത്.\n24 മണിക്കൂറിനിടെ 1,26,789 കൊവിഡ് കേസുകൾ\nരാജ്യത്ത് കഴിഞ്ഞ 24 മണിക്കൂറിനിടെ 1,26,789 കൊവിഡ് കേസുകളാണ് സ്ഥിരീകരിച്ചത്. ഇതോടെ ആകെ കൊവിഡ് ബാധിതരുടെ എണ്ണം 1,29,28,574 ആയി ഉയർന്നിരിക്കുകയാണ്. 9,10,319 ആക്ടീവ് കൊവിഡ് കേസുകളാണ് നിലവിൽ രാജ്യത്തുള്ളത്. 1,18,51,393 പേർക്ക് രോഗമുക്തി ലഭിച്ചതായും ആരോഗ്യ മന്ത്രാലയം വ്യക്തമാക്കി. കഴിഞ്ഞദിവസം 59,258 പേരാണ് രോഗം ഭേദമായി ആശുപത്രി വിട്ടത്. വാക്സിൻ സ്വീകരിച്ചവരുടെ എണ്ണം 9,01,98,673 ആയി.\nകൊവിഡ് മരണങ്ങൾ 1,66,862\nരാജ്യത്ത് കഴിഞ്ഞ 24 മണിക്കൂറിനിടെ റിപ്പോർട്ട് ചെയ്ത കൊവിഡ് മരണങ്ങളിലും വൻ വർധനവാണ് ഉണ്ടായിരിക്കുന്നത്. കഴിഞ്ഞ 24 മണിക്കൂറിനിടെ 685 മരണമാണ് റിപ്പോര്‍ട്ട് ചെയ്തിരിക്കുന്നത്. ഇതോടെ രാജ്യത്തെ ആകെ കൊവിഡ് മരണങ്ങൾ 1,66,862 ആയി ഉയർന്നിരിക്കുകയാണ്. കഴിഞ്ഞ ഏതാനം ദിവസങ്ങളായി രാജ്യത്ത് റിപ്പോർട്ട് ചെയ്യുന്ന കൊവിഡ് മരണങ്ങൾ ഉയർന്ന് വരികയാണ്.\nരാജ്യത്ത് കൊവിഡ് പരിശോധന 25,26,77,379\nരാജ്യത്ത് കൊവിഡ് പരിശോധന കഴിഞ്ഞദിവസങ്ങളിൽ വർധിപ്പിച്ചിരുന്നു. കഴിഞ്ഞ 24 മണിക്കൂറിനിടെ 12,37,781 സാമ്പിളുകളാണ് പരിശോധിച്ചത്. സാമ്പിളുകളുടെ എണ്ണം മാറ്റമില്ലാതെ തുടരുമ്പോഴും രോഗബാധിരുടെ എണ്ണത്തിൽ ഇന്നലത്തെ കണക്കുകൾ കൂടി ചേർന്നതോടെ ഇതുവരെ നടത്തിയ പരിശോധനകളുടെ എണ്ണം 25,26,77,379 ആയി ഉയർന്നെന്ന് ഇന്ത്യൻ കൗൺസിൽ ഓഫ് മെഡിക്കൽ റിസർച്ച് വ്യക്തമാക്കി.\nമൂന്നര ശതമാനത്തോളം പോളിംഗ് കുറഞ്ഞു; നിലമ്പൂരില് നെഞ്ചിടിപ്പോടെ സ്ഥാനാര്‍ഥികള്\nഇനി തൊഴിലിടങ്ങളിലും; വാക്‌സിൻ വിതരണം എങ്ങനെ? നടപടികൾ, വിശദ വിവരങ്ങൾ ആര്‍ട്ടിക്കിള് ഷോ\nകൊവിഡ്-19 കൊറോണവൈറസ് covid test in india Covid 19 latest news covid 19 in india covid 19 Coronavirus In India\nWeb Title : india reports 1,26,789 new covid 19 cases and 685 deaths in the last 24 hours


ഒറിഗോണിന്റെ കിഴക്കന് മേഖലയില് വിഷം അകത്ത് ചെന്ന് ചത്ത നിലയില് ചെന്നായക്കൂട്ടത്തെ കണ്ടെത്തി; പ്രതികളെക്കുറിച്ച് വിവരം നല്‍കുന്നവര്‍ക്ക് 2,600 ഡോളര് ക്യാഷ് റിവാര്‍ഡ് വാഗ്ദാനം ചെയ്ത് പോലീസ് – Sathyam Online\nഒറിഗോണിന്റെ കിഴക്കന് മേഖലയില് ചെന്നായ്ക്കളെ വിഷം അകത്ത് ചെന്ന് ചത്ത നിലയില് കാണപ്പെട്ടു. എട്ട് ചെന്നായ്ക്കളാണ് കൊല്ലപ്പെട്ടത്. ആരോ മനപ്പൂര്‍വ്വം ചെന്നായ്ക്കള്‍ക്ക് വിഷം നല്‍കി കൊന്നതാണെന്ന് പോലീസിന്റെ നിഗമനം. പ്രതികള്‍ക്കായുള്ള അന്വേഷണം ഊര്‍ജ്ജിതമാക്കിയിരിക്കുകയാണ്.\n”എന്റെ അറിവില്, ഒറിഗോണില് ഇതാദ്യമായാണ് ചെന്നായ്ക്കളെ വിഷം നല്‍കി കൊല്ലുന്നതെന്ന് സേലത്തിലെ ഒഎസ്പിയുടെ ക്യാപ്റ്റന് സ്റ്റെഫാനി ബിഗ്മാന് അസോസിയേറ്റഡ് പ്രസ്സിനോട് പറഞ്ഞു. സംശയിക്കപ്പെടുന്ന സാഹചര്യത്തില് ഇതുവരെ ആരെയും കണ്ടെത്താന് സാധിക്കാത്തതിനെത്തുടര്‍ന്ന് പ്രതികളെ പിടികൂടാന് പോലീസും ഒറിഗോണ് ഡിപ്പാര്‍ട്ട്‌മെന്റ് ഓഫ് ഫിഷ് & വൈല്‍ഡും പൊതുജനങ്ങളുടെ സഹായം തേടിയിരിക്കുകയാണ്.\nചെന്നായ്ക്കളെ വിഷം നല്‍കി കൊന്നവരെക്കുറിച്ച് എന്തെങ്കിലും വിവരം നല്‍കുന്നവര്‍ക്ക് 2,600 ഡോളര് ക്യാഷ് റിവാര്‍ഡ് വാഗ്ദാനം ചെയ്തിട്ടുണ്ട്. 170 ഓളം ചെന്നായ്ക്കള് മാത്രമാണ് സംസ്ഥാനത്തിന്റെ അതിര്‍ത്തിക്കുള്ളില് താമസിക്കുന്നത്.\nഇതിനു മുന്‍പ് ഫെബ്രുവരിയില്, ഒറിഗോണ് സ്റ്റേറ്റ് പോലീസ് ഫിഷ് ആന്‍ഡ് വൈല്‍ഡ് ലൈഫ് ഡിവിഷന് ട്രൂപ്പര്‍മാര് മൗണ്ട് ഹാരിസിന്റെ തെക്കുകിഴക്ക് പ്രദേശത്ത് ചെന്നായ്ക്കളെ കൂട്ടമായി ചത്ത നിലയില് കണ്ടെത്തിയിരുന്നു. പരിശോധനയില് വിഷം അകത്ത് ചെന്നാണ് ചെന്നായ്ക്കള് ചത്തതെന്ന് വ്യക്തമായിരുന്നു.


High voter turnout in kerala elections | ജനാധിപത്യത്തിന്റെ ഉത്സവം ആഘോഷമാക്കി മലയാളികൾ; ആവേശത്തോടെ വോട്ടർമാർ ഒഴുകിയെത്തിയപ്പോൾ കനത്ത പോളിങ്; വോട്ടർമാരുടെ നിര നീണ്ടതോടെ രാത്രി വൈകിയും വോട്ടെടുപ്പ് തുടർന്നു; 77 ശതമാനവും കവിഞ്ഞ് മുന്നോട്ട്; ഏറ്റവും ഉയർന്ന പോളിങ് കണ്ണൂരിൽ; രാഹുലിന്റെ വരവ് കൊണ്ടാടിയ വയനാട്ടിലും റെക്കോഡ് പോളിങ്; ത്രികോണ മത്സരം നടന്ന മണ്ഡലങ്ങളിലും പോളിങ് കുതിച്ചുയർന്നു; ഒറ്റപ്പെട്ട അക്രമസംഭവങ്ങൾ ഒഴിച്ചാൽ പോളിങ് സമാധാനപരം - MarunadanMalayalee.com\nApril 23, 2019 | 10:47 PM IST | Permalink\nതിരുവനന്തപുരം: വോട്ടർമാർ ആവേശത്തോടെ തിരഞ്ഞെടുപ്പിനെ വരവേറ്റപ്പോൾ സംസ്ഥാനത്ത് റെക്കോഡ് പോളിങ്. എല്ലാ മണ്ഡലങ്ങളിലും പോളിങ് 70 ശതമാനം കവിഞ്ഞു. ആറുമണിക്ക് പോളിങ് സമയം കഴിഞ്ഞിട്ടും വോട്ടർമാരുടെ നിര നീണ്ടതോടെ രാത്രിയിലും വോട്ടെടുപ്പ് തുടർന്നു. രാത്രി 10 മണിക്കുള്ള തിരഞ്ഞെടുപ്പ് കമ്മീഷന്റെ അറിയിപ്പ് പ്രകാരം 77.13 ശതമാനമാണ് സംസ്ഥാനത്തെ പോളിങ്. കഴിഞ്ഞ വട്ടം-73.06% ഇതിൽ മാറ്റങ്ങൾ വരാം.\nകണ്ണൂരിലാണ് ഏറ്റവും ഉയർന്ന പോളിങ്-82.26%\nത്രികോണ മത്സരം നടന്ന തിരുവനന്തപുരത്തും, തൃശൂരും, പത്തനംതിട്ടയിലും പോളിങ് ശതമാനം ഗണ്യമായി ഉയർന്നതാണ് ശ്രദ്ധേയമായ സവിശേഷത. തിരുവനന്തപുരത്തും, തൃശൂരും നാലുശതമാനവും, പത്തനംതിട്ടയിൽ എട്ടുശതമാനവും പോളിങ് ഉയർന്നു. ഇത് തങ്ങൾക്ക് അനുകൂലമാണെന്ന് മൂന്നുമുന്നണികളും അവകാശപ്പെട്ടു. വയനാട് റെക്കോഡ് പോളിങ് രേഖപ്പെടുത്തി. ശതമാനം 80 കവിഞ്ഞു. മൂന്നു നിയമസഭാ മണ്ഡലങ്ങളിലും പോളിങ് 80 ശതമാനമാണ്.\nപത്തനംതിട്ട ലോക്‌സഭാ മണ്ഡലത്തിൽ ഇതുവരെ വോട്ടുചെയ്തവരുടെ എണ്ണം 10 ലക്ഷം കവിഞ്ഞു. ഇതാദ്യമാണ് വോട്ടു ചെയ്തവരുടെ എണ്ണം 10 ലക്ഷം കവിയുന്നത്. എട്ടുശതമാനത്തോളം വർദ്ധനയാണ് ഇവിടെ രേഖപ്പെടുത്തിയത്. 13,78,587 പേരിൽ 10,02,062 പേർ വൈകിട്ട് 6.40 ന് ലഭ്യമായ വിവര പ്രകാരം വോട്ട് ചെയ്തു. എല്ലായിടത്തും വോട്ടർമാർ രാവിലെ മുതൽ തന്നെ ആവേശത്തോടെ പോളിങ് ബൂത്തുകളിലേക്ക് എത്തി. പോളിങ് അവസാനിക്കുന്ന വൈകുന്നേരം ആറു മണിക്കും നൂറുകണക്കിനു പേർ വോട്ട് രേഖപ്പെടുത്താൻ വരിയിൽ കാത്തുനിൽക്കുന്ന കാഴ്ചയാണ് പലബൂത്തുകളിലും കാണാൻ സാധിച്ചത്. നിരയിലുണ്ടായിരുന്നവർക്കു സ്ലിപ്പ് നൽകിയതിനാൽ വോട്ടെടുപ്പു രാത്രിയിലേക്കു നീണ്ടു.\nകോൺഗ്രസ് അധ്യക്ഷൻ രാഹുൽ ഗാന്ധിയുടെ സ്ഥാനാർത്ഥിത്വത്തോടെ രാജ്യശ്രദ്ധയിൽ ഇടംനേടി വയനാട്ടിൽ ഇക്കുറി പ്രതീക്ഷച്ചതുപോലെ റിക്കാർഡ് പോളിംഗാണ് ഉണ്ടായത്. ബത്തേരിയിലും കൽപ്പറ്റയിലും കനത്ത മഴയെ അവഗണിച്ചാണ് വോട്ടർമാർ സമ്മദിദാന അവകാശം രേഖപ്പെടുത്താൻ എത്തിയത്. ശബരിമല വിഷയത്തോടെ ശ്രദ്ധേയമായ മണ്ഡലമായ പത്തനംതിട്ടയിലും അതിശക്തമായ പോളിംഗാണ് ഉണ്ടായത്. മണ്ഡലത്തിൽ 75.04 ശതമാനം പേരാണ് വോട്ട് ചെയ്തത്. കഴിഞ്ഞ തവണ 65.47 ശതമാനം മാത്രമായിരുന്നു പോളിങ്. സംസ്ഥാനത്തെ കുറവ് പോളിങ് രേഖപ്പെടുത്തിയ മണ്ഡലങ്ങളിൽ ഒന്നായിരുന്നു ഇത്.\nത്രികോണ മത്സരം അരങ്ങേറുന്ന തിരുവനന്തപുരം മണ്ഡലത്തിലും റിക്കാർഡ് പോളിംഗാണ് ഉണ്ടായത്. 73.37 ശതമാനം പോളിങ് തലസ്ഥാനത്ത് രേഖപ്പെടുത്തി. കഴിഞ്ഞ തവണ 68 ശതമാനം മാത്രമായിരുന്നു തിരുവനന്തപുരത്തെ പോളിങ്. കണ്ണൂരിലും ഇത്തവണ കനത്ത പോളിംഗായിരുന്നു. 82.26%\nസംസ്ഥാനത്തു പലയിടങ്ങളിലും വോട്ടിങ് യന്ത്രം തകരാറിലായതിനെ തുടർന്നു വോട്ടെടുപ്പു മണിക്കൂറുകളോളം തടസപ്പെട്ടു. മുഖ്യമന്ത്രി പിണറായി വിജയൻ വോട്ട് ചെയ്ത ബൂത്തിലും വോട്ടിങ് യന്ത്രം തകരാറിലായി. ചെയ്ത വോട്ട് കാണാൻ കഴിയുന്ന വിവി പാറ്റ് ഉപയോഗിച്ചതിനാലാണ് അധിക സമയം വേണ്ടി വന്നതെന്നാണു വിശദീകരണം.\nസംസ്ഥാനത്ത് വോട്ടിങ് യന്ത്രങ്ങളെക്കുറിച്ച് വ്യാപകപരാതി ഉയർന്നു. തിരുവനന്തപുരം ചൊവ്വരയിൽ കൈപ്പത്തിയിൽ വോട്ട് ചെയ്യുമ്പോൾ താമരചിഹ്നം തെളിയുന്നുവെന്ന് പരാതി ഉയർന്നു. ചേർത്തലയിൽ മോക്ക് പോളിൽ ചെയ്ത വോട്ടെല്ലാം താമരയിൽ പതിഞ്ഞതും വൻ പ്രതിഷേധത്തിന് വഴിവച്ചിരുന്നു. ചൊവ്വരയിലെ പരാതി അടിസ്ഥാനരഹിതമാണെന്നും ബാലറ്റ് യൂണിറ്റ് ജാം ആയതാണെന്നും തിരഞ്ഞെടുപ്പ് കമ്മിഷൻ വിശദീകരിച്ചു.എന്നാൽ വോട്ടിങ് യന്ത്രത്തകരാറു കൊണ്ടോ മറ്റ് സാങ്കേതിക കാരണങ്ങൾ കാരണമോ പോളിങ് വൈകിയ സ്ഥലങ്ങളിൽ ഒരു മണിക്കൂർ അധികം സമയം അനുവദിക്കണമെന്ന് യുഡിഎഫ്. പ്രതിപക്ഷ നേതാവ് ഇക്കാര്യം തിരഞ്ഞെടുപ്പ് കമ്മിഷനോട് ആവശ്യപ്പെട്ടു.\nതിരുവനന്തപുരം പാൽകുളങ്ങര യുപി സ്‌കൂളിലെ 37ാം ബൂത്തിൽ കള്ളവോട്ടെന്ന് ആരോപണം ഉയർന്നിരുന്നു. പൊന്നമ്മാൾ ഭഗവതി എന്ന 78 കാരിയാണ് ആരോപണവുമായി എത്തിയത്. വോട്ടിന് കൈയിൽ മഷി പുരട്ടിയതിന് ശേഷം വോട്ട് ചെയ്യുന്നത് നിഷേധിച്ചു. മറ്റൊരാൾ വോട്ട് ചെയ്തെന്ന് ബൂത്ത് ഏജൻുമാർ അറിയിച്ചതിനെ തുടർന്നാണ് വോട്ട് നിഷേധിച്ചത്.\nതിരുവനന്തപുരം പാൽകുളങ്ങരയിലും കൊല്ലത്തും കള്ളവോട്ടുകളും റിപ്പോർട്ട് ചെയ്തു.പ്രകാരം കേസ് എടുക്കുമെന്ന് മുഖ്യ തിരഞ്ഞെടുപ്പു ഓഫീസർ അറിയിച്ചു വോട്ടിങ് ക്രമക്കേട് ആരോപിക്കുന്നവർ ഇക്കാര്യം പ്രിസൈഡിങ് ഓഫീസർ ക്രമക്കേട് ഉന്നയിക്കുന്ന ആളെ ബോധ്യപ്പെടുത്തണം.പരാതിയിൽ ഉത്തമ ബോധ്യത്തോടെ ഉറച്ചു നിൽക്കുകയാണെങ്കിൽ ഡിക്ലറേഷൻ ഫോമിൽ പരാതി എഴുതി വാങ്ങണം . ആരോപണം തെറ്റാണെന്നു തെളിഞ്ഞാൽ ഉടൻ പൊലീസിൽ ഏൽപ്പിക്കാൻ നടപടി സ്വീകരിക്കണം എന്ന് മുഖ്യ തിരഞ്ഞെടുപ്പ് ഓഫീസർ അറിയിച്ചു.\nഅതേസമയം സംസ്ഥാനത്ത് പോളിങ്ങിനിടെ9പേർ കുഴഞ്ഞ് വീണ് മരിച്ചു. വോട്ട് ചെയ്യാൻ വരി നിൽക്കുന്നതിനിടയിലാണ് മരണം. മരിച്ചവരിൽ രണ്ട് പേർ സ്ത്രീകളാണ്. എറണാകുളം പാറപ്പുറം വെളുത്തേപ്പിള്ളി വീട്ടിൽ ത്രേസ്യാ കുട്ടി (72) , കണ്ണൂർ മാറോളി സ്വദേശി വിജയി(64), കൊല്ലം കല്ലുംതാഴം പാർവതി മന്ദിരത്തിൽ മണി (63), പത്തനംതിട്ട പേഴുംപാറ സ്വദേശി ചാക്കോ മത്തായി, മാവേലിക്കര മറ്റം വടക്ക് പെരിങ്ങാട്ടംപള്ളിൽ പ്രഭാകരൻ (74) എന്നിവരാണ് മരിച്ചത്.\nമാവേലിക്കര കണ്ടിയൂർ ശ്രീരാമകൃഷ്ണ യു പി സ്‌കൂളിൽ വോട്ട് ചെയ്യാൻ വന്നപ്പോഴാണ് പ്രഭാകരൻ കുഴഞ്ഞ് വീണ് മരിച്ചത്. പാറപ്പുറം കുമാരനാശാൻ മെമോറിയൽ യുപി സ്‌കൂളിൽ വോട്ട് ചെയ്യാനെത്തിപ്പോഴാണ് ത്രേസ്യാക്കുട്ടി കുഴഞ്ഞ് വീണത്. ഉടൻ ആശുപത്രിയിൽ എത്തിച്ചെങ്കിലും ജീവൽ രക്ഷിക്കാനായില്ല. രാവിലെ 9.30 ഓടെയായിരുന്നു സംഭവം.\nപാനൂരിനടുത്ത് ചൊക്ലിയിൽ വോട്ട് ചെയ്യാനെത്തിയപ്പോഴായിരുന്നു വിജയി കുഴഞ്ഞ് വീണ് മരിച്ചത്. വടകര മണ്ഡലത്തിൽപ്പെട്ട പ്രദേശമാണ് ചൊക്ലി. മൃതദേഹം ഇപ്പോൾ ഇന്ദിര ഗാന്ധി ഹോസ്പിറ്റലിൽ സൂക്ഷിച്ചിരിക്കുകയാണ്. ഭർത്താവ്: കുമാരൻ, മക്കൾ: രേഷ്മ, വിജേഷ്. പത്തനംതുട്ട വടശേരിക്കര പേഴുംപാറ പോളിങ് ബൂത്തിൽ വച്ചാണ് ചാക്കോ മത്തായി മരിച്ചത്\nകൊല്ലം കിളികൊല്ലൂരിൽ വോട്ട് ചെയ്യാനെത്തി പോളിങ് ബൂത്തിൽ കുഴഞ്ഞ് വീണ മണി മരിച്ചത് ആശുപത്രിയിൽ വച്ചാണ്. ഇരവിപുരം മണ്ഡലത്തിലെ കിളികൊല്ലൂർ എൽപി സ്‌കൂളിൽ അഞ്ചാം നമ്പർ ബൂത്തിൽ രാവിലെ ഏഴരയോടെയായിരുന്നു സംഭവം. വോട്ടേഴ്സ് ലിസ്റ്റിൽ പേര് കാണാത്തതിനെത്തുടർന്ന് പോളിംങ്ങ് ഓഫീസറുമായി സംസാരിക്കവേയാണ് കുഴഞ്ഞുവീഴുത്. ഉടൻ തന്നെ ആശുപത്രിയിലെത്തിച്ചെങ്കിലും രക്ഷിക്കാനായില്ല.\nസംസ്ഥാനത്ത് വോട്ടെടുപ്പ് പൊതുവെ സമാധനപരമായിരുന്നു. ചിലയിടങ്ങളിൽ ഒറ്റപ്പെട്ട സംഘർഷങ്ങൾ ഉണ്ടായെങ്കിലും പൊലീസിന്റെയും നേതാക്കളുടെയും അവസരോചിതമായ ഇടപെടൽ കൊണ്ട് പ്രശ്നം രൂക്ഷമായില്ല. കാസർകോട് തെക്കിൽ യുഡിഎഫ് ബൂത്ത് ഏജന്റിന് കുത്തേറ്റു. യുഡിഎഫ് പ്രവർത്തകൻ ജലീലിനാണ് കുത്തേറ്റത്. മൂന്ന് പേർക്ക് പരിക്കേറ്റു. ടിബി കബീർ, അബ്ദുൾ ഖാദർ, എന്നിവർക്കാണ് പരിക്കേറ്റത്.\nകാസർഗോഡ് ഉദുമ നിയോജക മണ്ഡലത്തിലെ 132-ാം ബൂത്തായ കൂട്ടക്കനി സ്‌കൂളിലെ ബിജെപി ബൂത്ത് ഏജന്റിന് മർദനമേറ്റു. ആളു മാറി വോട്ടു ചെയ്യാനെത്തിയത് ബിജെപിയുടെ ബൂത്ത് ഏജന്റായ സന്ദീപ് ചോദ്യം ചെയ്തതാണ് പ്രശനങ്ങൾക്ക് തുടക്കം. ഇതിനെത്തുടർന്ന് ഉദുമ എംഎൽഎ കെ കുഞ്ഞിരാമന്റെ മകൻ പത്മകുമാറിന്റെ നേതൃത്വത്തിൽ സിപിഎം പ്രവർത്തകർ മർദിച്ചതായാണ് ആരോപണം. കള്ളവോട്ട് ചോദ്യം ചെയ്തതിനെതുടർന്നാണ് ബൂത്ത് ഏജന്റായ സന്ദീപിനെ മർദിച്ചതെന്നാണ് പരാതി.സംഭവത്തിൽ അന്വേഷണം നടത്തി കുറ്റക്കാർക്കെതിരെ നടപടി എടുക്കണമെന്നാവശ്യപ്പെട്ട് ബിജെപി കാസർഗോഡ് ജില്ലാ പ്രസിഡന്റ് കെ ശ്രീകാന്ത് ജില്ലാ കളക്ടർക്കും ഡിവൈഎസ്‌പിക്കും പരാതി നൽകി.\nകായംകുളം കട്ടച്ചിറ ക്യാപ്റ്റൻ മെമോറിയൽ സ്‌കൂളിന് മുന്നിൽ നേരിയ സംഘർഷമുണ്ടായി. പോളിങ് ബൂത്തിന് മുന്നിലേക്ക് വാഹനം കയറ്റാനുള്ള ശ്രമം പൊലീസ് തടഞ്ഞതാണ് സംഘർഷത്തിന് ഇടയാക്കിയത്. ഇതോടെ പൊലീസും വാഹനം കയറ്റാൻ ശ്രമിച്ചവരും തമ്മിൽ ഉന്തും തള്ളുമുണ്ടായി. സിപിഎം പ്രവർത്തകരും തമ്മിലാണ് സംഘർഷമുണ്ടായത്.\nചൊക്ലിയിൽ കെ.മുരളീധരന് നേരെ കൈയേറ്റ ശ്രമമുണ്ടായതായും റിപ്പോർട്ടുകളുണ്ട്. നോർത്ത് മേനപ്രം എൽ.പി സ്‌കൂളിലെ 157 നമ്പർ ബൂത്തിൽ സന്ദർശനത്തിനെത്തിയപ്പോഴായിരുന്നു മുരളീധരനെ ഒരു സംഘം സി പി എമ്മുകാർ തടഞ്ഞ് അസഭ്യ വർഷം നടത്തുകയും,കൈയറ്റം ചെയ്യാൻ ശ്രമിച്ചതും. പൊലിസ് ഇടപെട്ടാണ് രംഗം ശാന്തമാക്കിയത്.\nവൈകിട്ട് ബൂത്ത് സന്ദർശനത്തിന് കായംകുളത്തെത്തിയ യുഡിഎഫ് സ്ഥാനാർത്ഥി ഷാനിമോൾ ഉസ്മാനെ സിപിഎം പ്രവർത്തകർ തടഞ്ഞതും സംഘർഷത്തിനിടയാക്കി. ഷാനിമോൾ ഉസ്മാനെ ബൂത്തിൽ കയറ്റാൻ അനുവദിക്കില്ലെന്നായിരുന്നു സിപിഎം പ്രവർത്തകരുടെ നിലപാട്. ഷാനിമോൾ ബൂത്തിന് പുറത്ത് കുത്തിയിരുന്ന് പ്രതിഷേധിച്ചു.


editor Wednesday, June 14th, 2017 11:56 am 14 June, 2017\nലണ്ടന്: ഇന്ത്യയ്‌ക്കെതിരെ രൂക്ഷമായ വിമര്‍ശനവുമായി ബ്രിട്ടീഷ് കോടതി. പൈാതുമേഖലാ ബാങ്കുകളില് നിന്ന് കോടികള് വായ്പ്പയെടുത്ത് ബ്രിട്ടനിലേക്ക് കടന്ന വിജയ് മല്യയെ തിരിച്ച് നാട്ടിലെത്തിക്കുന്നത് സംബന്ധിച്ച കേസിലാണ് കോടതി വിമര്‍ശനം ഉന്നയിച്ചത്. വെസ്റ്റ് മിനിസ്റ്റര് മജിസ്‌ട്രേറ്റ് കോടതിയിലെ ചീഫ് മജിസ്‌ട്രേറ്റ് എമ്മ ആല്‍ബര്‍ട്ടാണ് ഇന്ത്യയെ വിമര്‍ശിച്ചത്.\nമല്യയ്‌ക്കെതിരായ തെളിവുകള് ഇന്ത്യയില് നിന്ന് ലഭിക്കുന്നതിന് മൂന്നോ നാലോ ആഴ്ചകള് കൂടി വേണമെന്ന് കേസില് ഇന്ത്യയ്ക്ക് വേണ്ടി ഹാജരായ ആരോണ് വാറ്റ്കിന്‍സ് ആവശ്യപ്പെട്ടപ്പോഴാണ് കോടതി വിമര്‍ശിച്ചത്. ഇന്ത്യയില് എല്ലാ കാര്യങ്ങളും ഇങ്ങനെ അലസമായാണോ കൈകാര്യം ചെയ്യുന്നതെന്ന് ചോദിച്ച കോടതി, മല്യയെ നാടുകടത്തുന്നതിനുള്ള ഉത്തരവ് പുറത്തിറങ്ങിയിട്ട് ആറ് മാസങ്ങളായി എന്നും ഓര്‍മ്മിപ്പിച്ചു.\nAlso Read: ഹണിറോസിന്റെ ലിപ് ലോക്ക് ചുംബന രംഗം പരസ്യത്തിനായി ഉപയോഗിച്ചതില് പങ്കില്ല: സംവിധായകന് അരുണ് കുമാര് അരവിന്ദ്\nഉത്തരവ് പുറത്തിറങ്ങി ഇത്രയും കാലമായിട്ടും അത് നടപ്പിലാക്കുന്നതിനാവശ്യമായ തെളിവുകള് ഹാജരാക്കാന് ഇന്ത്യയ്ക്ക് കഴിഞ്ഞിട്ടില്ലെന്നും മജിസ്‌ട്രേറ്റ് പറഞ്ഞു. വിജയ് മല്യയെ നാട്ടിലെത്തിക്കാതെ രക്ഷപ്പെടുത്തുന്നത് ആരാണ് എന്ന ചോദ്യമാണ് ഇതോടെ ഉയര്‍ന്നിരിക്കുന്നത്.\nനിരപരാധിത്വം തെളിയിക്കാനുള്ള തെളിവുകള് തന്റെ പക്കല് ഉണ്ടെന്ന് ആത്മവിശ്വാസത്തോടെയാണ് മല്യ കോടതിയില് പറഞ്ഞത്. ആരോപണങ്ങള് നിഷേധിക്കുന്നുവെന്നും കോടതിയില് നിന്ന് ഒളിച്ചു നടന്നിട്ടില്ലെന്നും അദ്ദേഹം കോടതിയില് പറഞ്ഞിരുന്നു.\nDon’t Miss: ‘മയിലുകള് ഇണ ചേരില്ലെന്ന് പറഞ്ഞ രാജസ്ഥാന് ജഡ്ജിയ്ക്ക് നന്ദി’; പാലക്കാട്ടെ മയില് സംരക്ഷണ കേന്ദ്രത്തിലെത്തുന്ന സന്ദര്‍ശകരുടെ എണ്ണത്തില് വന് വര്‍ധനവ്\nമെയ് 17-ന് നടത്തേണ്ട വാദമാണ് ഇന്നലെ കോടതിയില് നടന്നത്. ഇന്ത്യയുടെ നിരുത്തരവാദപരമായ നിലപാടുകള് കാരണം കേസ് ഉടനെയൊന്നും തീര്‍പ്പാകാന് സാധ്യതയില്ലെന്നും കോടതി നിരീക്ഷിച്ചിരുന്നു. ജൂലൈ ആറിനാണ് ഇനി കേസില് വാദം കേള്‍ക്കുക.


LG mikacha smartphonukal: നാല് റിയർ ക്യാമറ, 4,000mAh ബാറ്ററി: LG-യുടെ പുതിയ സ്മാർട്ഫോണുകൾ എത്തി - Samayam Malayalam\nനാല് റിയർ ക്യാമറ, 4,000mAh ബാറ്ററി: LG-യുടെ പുതിയ സ്മാർട്ഫോണുകൾ എത്തി\nnithya nair | Samayam Malayalam | Updated: Feb 18, 2020, 4:34 PM\nക്വാഡ് ക്യാമറ സംവിധാനം, 6.5-ഇഞ്ച് ഡിസ്പ്ലേ, 4,000mAh ബാറ്ററി എന്നീ ഫീച്ചറുകളെല്ലാമുള്ള LG K61, LG K51S, LG K41S എന്നീ ഹാൻഡ്സെറ്റുകളാണ് LG ലോഞ്ച് ചെയ്തത്\nപ്രമുഖ സ്മാർട്ഫോൺ നിർമ്മാതാക്കളായ LG തങ്ങളുടെ K സീരിസിൽ പുതിയ മൂന്ന് സ്മാർട്ഫോണുകൾ പുറത്തിറക്കി. ക്വാഡ് ക്യാമറ സംവിധാനം, 6.5-ഇഞ്ച് ഡിസ്പ്ലേ, 4,000mAh ബാറ്ററി എന്നീ ഫീച്ചറുകളെല്ലാമുള്ള LG K61, LG K51S, LG K41S എന്നീ ഹാൻഡ്സെറ്റുകളാണ് LG ലോഞ്ച് ചെയ്തത്.\nറിയർ ഫിംഗർപ്രിന്റ് സ്കാനറുള്ള സ്മാർട്ഫോണുകളെല്ലാം MIL-STD 810G സപ്പോർട്ടുള്ളവയാണ്. ഇതിനെല്ലാംപുറമെ USB ടൈപ്പ്-സി പോർട്ടും സ്റ്റോറേജ് വികസിപ്പിക്കുന്നതിനായി മൈക്രോഎസ്ഡി കാർഡ് സ്ലോട്ടും നൽകിയിട്ടുണ്ട്. ഈ മൂന്ന് ഹാൻഡ്സെറ്റുകളിൽ ഏറ്റവും പ്രീമിയം ഹാൻഡ്‌സെറ്റ് LG K61 ആണ്. 48-മെഗാപിക്സൽ പ്രധാന ക്യാമറയാണ് ഈ ഫോണിന്റെ പിൻഭാഗത്തുള്ളത്, മുൻവശത്ത് സെൽഫികൾക്കും വീഡിയോ കോളുകൾക്കുമായി 16-മെഗാപിക്സലിന്റെ സെൽഫി ക്യാമറ നൽകിയിട്ടുണ്ട്.\nLG K61, LG K51S, LG K41S വില, ലഭ്യത\nLG K61, LG K51S, LG K41S എന്നീ ഹാൻഡ്സെറ്റുകളുടെ വില പുറത്തുവിട്ടിട്ടില്ലെങ്കിലും ഈ വർഷം രണ്ടാമത്തെ ക്വാർട്ടറിൽ ഫോൺ ലഭ്യമാവാൻ ആരംഭിക്കും എന്നാണ് പ്രതീക്ഷിക്കുന്നത്. ആദ്യം യുഎസിലും പിന്നീട് യൂറോപ്പ്, ഏഷ്യ തുടങ്ങിയ വിപണികളിലും ഹാൻഡ്‌സെറ്റ് അവതരിപ്പിക്കും. ടൈറ്റാനിയം വൈറ്റ്, ബ്ലൂ കളർ എന്നീ കളർ ഓപ്‌ഷനുകളിലാണ് LG K61 ലഭിക്കുക. ടൈറ്റാനിയം, പിങ്ക്, ബ്ലൂ കളർ ഓപ്‌ഷനുകളിലാണ് LG K51S ലഭിക്കുക. അതേസമയം പ്രീമിയം മോഡലായ LG K41S ടൈറ്റാനിയം, ബ്ലാക്ക്, വൈറ്റ് കളർ ഓപ്‌ഷനുകളിൽ ലഭിക്കും.\nLG K61 സ്പെസിഫിക്കേഷൻസ്\n6.5-ഇഞ്ചുള്ള ഫുൾ-HD+ ഡിസ്‌പ്ലേയാണ് LG K61 ഫോണിനുള്ളത്. 19.5:9 ആണ് ആസ്പെക്ട് അനുപാതം. 2.3GHz ഒക്ട-കോർ പ്രോസസ്സർ ആണ് ഹാൻഡ്‌സെറ്റിന് ശക്തി പകരുന്നത്.4ജിബി റാം, 64 ജിബി/128 ജിബി ഇന്റേണൽ സ്റ്റോറേജ് ഓപ്ഷനുകളിലാണ് ഫോൺ ലഭിക്കുക. ഒരു മൈക്രോഎസ്ഡി കാർഡ് ഉപയോഗിച്ച്2TB വരെ സ്റ്റോറേജ് വികസിപ്പിക്കാനും കഴിയും. 48-മെഗാപിക്സൽ പ്രധാന ക്യാമറ, 8-മെഗാപിക്സൽ സൂപ്പർ വൈഡ് ക്യാമറ, 2-മെഗാപിക്സൽ മാക്രോ ഷൂട്ടർ, 5-മെഗാപിക്സൽ ഡെപ്ത് ക്യാമറ എന്നിവയടങ്ങുന്നതാണ് ഫോണിന്റെ പിൻക്യാമറ സംവിധാനം. മുൻഭാഗത്ത് സെൽഫികൾക്കായി 16-മെഗാപിക്സലിന്റെ സെൽഫി ക്യാമറയും നൽകിയിട്ടുണ്ട്.\nLG K61 ബാറ്ററി & കണക്ടിവിറ്റി\nവലിയ 4,000mAh ബാറ്ററിയാണ് LG K61 സ്മാർട്ഫോണിൽ നൽകിയിരിക്കുന്നത്. LTE, NFC, ബ്ലൂടൂത്ത് v5, ഡ്യൂവൽ-ബാൻഡ് വൈഫൈ തുടങ്ങിയ കണക്ടിവിറ്റി സൗകര്യങ്ങളും ഫോണിലുണ്ട്. ഗൂഗിൾ ലെൻസ്, ഒരു ഗൂഗിൾ അസിസ്റ്റന്റ് ബട്ടൺ, ഒരു റിയർ ഫിംഗർപ്രിന്റ് സെൻസർ എന്നിവയും ഹാൻഡ്‌സെറ്റിലുണ്ട്. മുൻപ് പറഞ്ഞതുപോലെ LG K61 സ്മാർട്ഫോൺ MIL-STD 810G സപ്പോർട്ട് ചെയ്യുന്ന ഫോണാണ്.\nLG K51S സ്പെസിഫിക്കേഷൻസ്\n6.5-ഇഞ്ചുള്ള HD+ ഡിസ്പ്ലേ ആണ് LG K51S സ്മാർട്ഫോണിന് കമ്പനി നൽകിയിരിക്കുന്നത്. 20:9 ആണ് ആസ്പെക്ട് അനുപാതം. പേരിടാത്ത 2.3GHz ഒക്ട-കോർ പ്രോസസ്സർ ആണ് ഹാൻഡ്‌സെറ്റിന് ശക്തി പകരുന്നത്.3ജിബി റാമും 64 ജിബി ഇന്റേണൽ സ്റ്റോറേജുമാണ് ഫോണിലുള്ളത്. ഒരു മൈക്രോഎസ്ഡി കാർഡിന്റെ സഹായത്തോടെ ഈ സ്റ്റോറേജ് 2TB വരെ വർധിപ്പിക്കാനും സാധിക്കും. 32-മെഗാപിക്സൽ പ്രധാന ഷൂട്ടർ, 5-മെഗാപിക്സൽ സൂപ്പർ വൈഡ് ക്യാമറ, 2-മെഗാപിക്സൽ മാക്രോ ഷൂട്ടർ, 2-മെഗാപിക്സൽ ഡെപ്ത് സെൻസർ എന്നിവയാണ് ക്വാഡ് ക്യാമറ സംവിധാനത്തിലുള്ളത്. സെൽഫികൾക്കും വീഡിയോ കോളിനുമായി മുൻഭാഗത്ത് 13-മെഗാപിക്സലുള്ള സെൽഫി ഷൂട്ടറും ക്രമീകരിച്ചിട്ടുണ്ട്.\nLG K51S ബാറ്ററി & കണക്ടിവിറ്റി\nLG K61 സ്മാർട്ഫോണിലേതുപോലെ 4,000mAh ബാറ്ററി ആണ് LG K51S ഫോണിലും നൽകിയിരിക്കുന്നത്. ബ്ലൂടൂത്ത് v5, NFC, USB ടൈപ്പ്-സി പോർട്ട്, LTE, വൈഫൈ എന്നീ കണക്ടിവിറ്റി സൗകര്യങ്ങളാണ് ഫോണിലുള്ളത്. റിയർ ഫിംഗർപ്രിന്റ് സെൻസർ, ഗൂഗിൾ അസിസ്റ്റന്റ് ബട്ടൺ, ഗൂഗിൾ ലെൻസ്, MIL-STD 810G റേറ്റിംഗ് എന്നിവയും ഫോണിലുണ്ട്.\nLG K41S സ്പെസിഫിക്കേഷൻസ്\nഈ സീരിസിലെ ഏറ്റവും വില കുറഞ്ഞ ഫോണാണ് LG K41S എന്നാണ് പ്രതീക്ഷ. മറ്റ് ഹാൻഡ്സെറ്റുകളിൽ നൽകിയതുപോലെ 6.5-ഇഞ്ചുള്ള HD+ ഡിസ്പ്ലേ ആണ് ഈ ഹാൻഡ്സെറ്റിലും LG നൽകിയിരിക്കുന്നത്. 20:9 ആണ് ആസ്പെക്ട് അനുപാതം. 2.0GHz ഒക്ട-കോർ പ്രോസസ്സർ ആണ് ഈ സ്മാർട്ഫോണിന് ശക്തി പകരുന്നത്.3ജിബി റാമും 32 ജിബി ഇന്റേണൽ സ്റ്റോറേജും നൽകിയിരിക്കുന്നു. മൈക്രോഎസ്ഡി കാർഡ് സ്ലോട്ടും ഫോണിലുണ്ട്. ഇതുപയോഗിച്ച് സ്റ്റോറേജ്2TB വരെ വർധിപ്പിക്കാൻ സാധിക്കും.\nLG K41S ക്യാമറ & ബാറ്ററി\nക്വാഡ് ക്യാമറ സംവിധാനമാണ് LG K41S സ്മാർട്ഫോണിലേതും.13-മെഗാപിക്സൽ പ്രധാന ക്യാമറ, 5-മെഗാപിക്സൽ സൂപ്പർ വൈഡ് ക്യാമറ, 2-മെഗാപിക്സൽ മാക്രോ ഷൂട്ടർ, 2-മെഗാപിക്സൽ ഡെപ്ത് സെൻസർ എന്നിവ അടങ്ങുന്നതാണ് ഈ ക്വാഡ് ക്യാമറ സംവിധാനം. LG K51S\nമോഡലിലുള്ളതുപോലെമുൻഭാഗത്ത് 8-മെഗാപിക്സലിന്റെ സെൽഫി ക്യാമറയും നൽകിയിട്ടുണ്ട്. LG K41S സ്മാർട്ഫോണിലും 4,000mAh ബാറ്ററി ആണ് നൽകിയിരിക്കുന്നത്, LG K51S ഫോണിലുള്ള എല്ലാ കണക്ടിവിറ്റി സൗകര്യങ്ങളും LG K41S ഫോണിലും നൽകിയിട്ടുണ്ട്.\nആര്‍ട്ടിക്കിള് ഷോItel Vision 1: ഡ്യൂവൽ റിയർ ക്യാമറ, 4,000mAh ബാറ്ററി ഫോൺ\nWeb Title : lg k61, lg k51s, lg k41s with four rear cameras, 4,000mah battery launched


Opposition leader ramesh-chennithala-against-liquor-prize\nമദ്യവില വര്‍ധനയില് അഴിമതിയെന്ന് രമേശ് ചെന്നിത്തല; ആരോപണം പുകമറയെന്ന് മുഖ്യമന്ത്രി\nപിണറായി സര്‍ക്കാരിന്റെ കാലത്ത് മദ്യത്തിന് പതിനാല് ശതമാനം വര്‍ധനവാണ് ഉണ്ടായതെന്ന് മന്ത്രി പറഞ്ഞു.\nPublished on : 14 Jan, 2021 , 12:13 pm\nതിരുവനന്തപുരം: കേരളത്തില് മദ്യവില വര്‍ധനിപ്പിക്കാനുള്ള തീരുമാനത്തിന് പിന്നില് അഴിമതിയെന്ന് പ്രതിപക്ഷ നേതാവ് രമേശ് ചെന്നിത്തല. മദ്യവില കൂട്ടിയത് മദ്യനിര്‍മാതാക്കള്‍ക്ക് വേണ്ടിയാണെന്നും പിണറായി സര്‍ക്കാരിന്റെ കാലത്ത് മദ്യത്തിന് പതിനാല് ശതമാനം വര്‍ധനവാണ് ഉണ്ടായതെന്നും മന്ത്രി പറഞ്ഞു.\nമദ്യവിലവര്‍ധന അടിയന്തരമായി പിന്‍വലിക്കണമെന്നും പ്രതിപക്ഷ നേതാവ് ആവശ്യപ്പെട്ടു. ബെവ്കോയുടെ ആവശ്യത്തിന് പിന്നില് സിപിഐഎമ്മാണ്. ഇടപാടില് നൂറുകോടി രൂപയുടെ അഴിമതി ഉണ്ടെന്നാണ് മനസിലാക്കുന്നത്. തീരുമാനം ഡിസ്റ്റിലറി കമ്പനികള്‍ക്ക് അനര്‍ഹമായ ലാഭം നേടാന് സഹായിക്കും. ബെവ്കോയെ കൊണ്ട് ആവശ്യം ഉന്നയിപ്പിച്ചത് എകെജി സെന്ററിലെ ബുദ്ധികേന്ദ്രങ്ങളാണെന്നും രമേശ് ചെന്നിത്തല ആരോപിച്ചു.\nഅതേസമയം, പ്രതിപക്ഷ നേതാവിന്റെ ആരോപണം എക്സൈസ് മന്ത്രി ടിപി രാമകൃഷ്ണന് തള്ളി. ബെവ് കോ വാങ്ങുന്ന മദ്യവില നിശ്ചയിക്കുന്നത് ഡയറക്ടര് ബോര്‍ഡാണ്. സ്പിരിറ്റിന്റെ വില കൂട്ടുന്നതാണ് മദ്യത്തിന്റെ വില കൂടാന് കാരണമെന്നും മന്ത്രി പറഞ്ഞു. കൂടാതെ പ്രതിപക്ഷം പുകമറ സൃഷ്ടിച്ച് സ്വയം അപഹാസ്യരാകുന്നുവെന്ന് മുഖ്യമന്ത്രി പിണറായി വിജയന് വ്യക്തമാക്കി. എക്സൈസ് മന്ത്രിയെന്ന നിലയില് ഒരു മദ്യ കമ്ബനിയും എന്നെ വന്നു കണ്ടിട്ടില്ലെന്ന് എക്സൈസ് മന്ത്രി ടി.പി രാമകൃഷ്ണന് പറഞ്ഞു.


നസ്രിയയെ കാണിക്കുന്ന ഷോട്ട് ഫ്രീസ് ചെയ്യും, എന്നിട്ട് സൈഡിലുള്ള ദര്‍ശനയെ നോക്കും, ഈ കുട്ടി കാണാന് കൊള്ളാമല്ലോ എന്ന് പറയും: വിനീത് ശ്രീനിവാസന് | Southlive\nനസ്രിയയെ കാണിക്കുന്ന ഷോട്ട് ഫ്രീസ് ചെയ്യും, എന്നിട്ട് സൈഡിലുള്ള ദര്‍ശനയെ നോക്കും, ഈ കുട്ടി കാണാന് കൊള്ളാമല്ലോ എന്ന് പറയും: വിനീത് ശ്രീനിവാസന്\nTuesday, 26th October 2021, 3:39 pm\nപ്രണവ് മോഹന്‍ലാല്, ദര്‍ശന രാജേന്ദ്രന്, കല്യാണി പ്രിയദര്‍ശന് എന്നിവരെ കേന്ദ്ര കഥാപാത്രങ്ങളാക്കി വിനീത് ശ്രീനിവാസന് സംവിധാനം ചെയ്യുന്ന ഹൃദയം ചിത്രത്തിലെ ആദ്യ ഗാനം ‘ദര്‍ശന’ സോഷ്യല് മീഡിയയില് ഹിറ്റാണ്. ചിത്രത്തില് ദര്‍ശനയെ കാസ്റ്റ് ചെയ്തതിനെ കുറിച്ച് വിനീത് ശ്രീനിവാസന് പറയുന്ന വാക്കുകളാണ് ശ്രദ്ധ നേടുന്നത്.\nദര്‍ശന അഭിനയിച്ച തമിഴ് ചിത്രം ഇരുമ്പു തിരൈ കണ്ടിരുന്നു. അതില് ടെറസിന് മുകളില് നിന്ന് ദര്‍ശനയും വിശാലും സംസാരിക്കുന്ന സീന് ഉണ്ട്. അതില് കണ്ടപ്പോള് അഭിനയത്തോട് വളരെയധികം അഭിനിവേശമുള്ള കുട്ടിയാണെന്ന് തോന്നിയിരുന്നു. പക്ഷേ അന്ന് ഈ കുട്ടി മലയാളി ആണെന്നോ ദര്‍ശന എന്നാണ് പേരെന്നോ അറിയില്ല.\nപിന്നീട് ഇരുമ്പു തിരൈയുടെ കാസ്റ്റ് നോക്കിയപ്പോള് ദര്‍ശന രാജേന്ദ്രന് എന്ന് കണ്ടു. പിന്നീട് മായനദിയിലെ ‘ഭാവ്രാ മന്’ ദര്‍ശന പാടുന്നതാണ് കണ്ടത്. അതിനു ശേഷം താന് ഭാര്യ ദിവ്യയോട് ഇങ്ങനെ ഒരു പെണ്‍കുട്ടിയെ കണ്ടു എന്ന് പറഞ്ഞു. ആ സമയത്താണ് ‘കൂടെ’ സിനിമ റിലീസ് ചെയ്യുന്നത്.\nകൂടെയിലെ പാട്ട് റിലീസ് ചെയ്ത സമയത്ത് ആ പാട്ടില് നസ്രിയയെ കാണിക്കുന്ന ഷോട്ട് താനും ദിവ്യയും ഫ്രീസ് ചെയ്യും. എന്നിട്ട് സൈഡിലുള്ള ദര്‍ശനയെ നോക്കും, ഈ കുട്ടി കാണാന് കൊള്ളാമല്ലോ എന്ന് പറയും. നസ്രിയയെ ഔട്ട് ഓഫ് ഫോക്കസ് ആക്കി ദര്‍ശനയെ ഫോക്കസ് ചെയ്ത് കുറേ നേരം തങ്ങള് നോക്കി ഇരുന്നിട്ടുണ്ട്.\nനമ്മള് ഒരു സിനിമ ചെയ്യുമ്പോള് ചില കഥാപാത്രത്തിന് ഇന്ന ആള് ചേരും എന്ന് മനസില് തോന്നാറുണ്ടല്ലോ. പല തീരുമാനങ്ങളും നമ്മുടെ മനസ് നമ്മോടു പറയുന്നതാണ്. അങ്ങനെ താന് ഹൃദയം എഴുതുന്ന സമയത്ത് തോന്നി ദര്‍ശന ഈ കഥാപാത്രം ചെയ്താല് അടിപൊളി ആയിരിക്കുമെന്ന് എന്നാണ് വിനീത് ശ്രീനിവാസന് പറയുന്നത്.


ആഘോഷമല്ല; മുഹറം ചന്ത അനാവശ്യവും തെറ്റിദ്ധാരണ പരത്തുന്നതും: ഡോ. ഹുസൈൻ മടവൂർ| Muslim leader Husain Madavoor asks kerala government not to launch muharam market as it is unwanted– News18 Malayalam\nMUSLIM LEADER HUSAIN MADAVOOR ASKS KERALA GOVERNMENT NOT TO LAUNCH MUHARAM MARKET AS IT IS UNWANTED\nആഘോഷമല്ല; മുഹറം ചന്ത അനാവശ്യവും തെറ്റിദ്ധാരണ പരത്തുന്നതും: ഡോ. ഹുസൈൻ മടവൂർ\nമുഹറം ഒരു ആഘോഷക്കാലമല്ല. അതിനാൽ മുഹറത്തിന്റെ പേരിൽ ഒരു ചന്തയും ആവശ്യമില്ലെന്നും അദ്ദേഹം പറഞ്ഞു.\nLast Updated : August 10, 2021, 09:46 IST\nകോഴിക്കോട്: സർക്കാർ പ്രഖ്യാപിച്ച മുഹറം ചന്ത അനാവശ്യവും തെറ്റിദ്ധാരണ പരത്തുന്നതുമാണെന്ന് പ്രമുഖ ഇസ്ലാമിക പണ്ഡിതനും കോഴിക്കോട് പാളയം ജുമാ മസ്ജിദ് ചീഫ് ഇമാമുമായ ഡോ. ഹുസൈൻ മടവൂർ പ്രസ്താവിച്ചു. മുഹറം 9, 10 തീയതികളിൽ നോമ്പനുഷ്ഠിക്കൽ പുണ്യകർമമാണെന്നാണ് ഇസ്ലാമിൽ നിർദ്ദേശമുള്ളത്. അതല്ലാതെ മുഹറം ഒരു ആഘോഷക്കാലമല്ല. അതിനാൽ മുഹറത്തിന്റെ പേരിൽ ഒരു ചന്തയും ആവശ്യമില്ലെന്നും അദ്ദേഹം പറഞ്ഞു.\nമുസ്ലിം നാടുകളിൽ അങ്ങനെയൊരു ചന്തയില്ല. എല്ലാ മാസങ്ങളിലും പല ദിവസങ്ങളിലും വ്രതാനുഷ്ടാനം പുണ്യകർമങ്ങളാണ്. എന്നാൽ അതൊന്നും അവർ ആഘോഷമാക്കാറില്ല. ഇങ്ങനെയൊരു ചന്ത വേണമെന്ന് മുസ്ലിംകൾ സർക്കാറിനോട് ആവശ്യപ്പെട്ടിട്ടുമില്ല. - ഹുസൈൻ മടവൂര് പ്രസ്താവനയിൽ പറഞ്ഞു.\nഓണം മുഹറം ചന്തകൾ എന്നതിൽ നിന്ന് സർക്കാർ മുഹറം ഒഴിവാക്കണമെന്ന് മുസ്ലിം ലീഗ് കഴിഞ്ഞ ദിവസം ആവശ്യപ്പെട്ടിരുന്നു. മുഹറം ആഘോഷമല്ലെന്നും മുഹറത്തിന് ചന്തകൾ തുറക്കേണ്ട ആവശ്യമില്ലെന്നും പി എം എ സലാം പറഞ്ഞു. ഓണചന്തയ്‌ക്കൊപ്പം മുഹറം ചന്ത നടത്തുന്നത് മുസ്ലിങ്ങളെ കൈയിലെടുക്കാനുള്ള ചെപ്പടി വിദ്യയാണെന്നും അദ്ദേഹം പറഞ്ഞു.\nFirst published: August 10, 2021, 09:46 IST


കോപ്റ്റിക് ഓര്‍ത്തഡോക്‌സ് സഭാ അധ്യക്ഷനുമായി മലങ്കര സഭാ പ്രതിനിധികള് കൂടിക്കാഴ്ച നടത്തിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n: സ്വന്തം ലേഖകന് in My City, Spiritual on May 25, 2017\nഡബ്ലിന്: മലങ്കര ഓര്‍ത്തഡോക്‌സ് സഭയുടെ കണ്ടനാട് വെസ്റ്റ് ഭദ്രാസനാധിപന് അഭിവന്ദ്യ ഡോ. മാത്യൂസ് മാര് സേവേറിയോസ് തിരുമേനി കോപ്റ്റിക് ഓര്‍ത്തഡോക്‌സ് സഭയുടെ പരമാദ്ധ്യക്ഷന് പരിശുദ്ധ തേവേദ്രയോസ് രണ്ടാമനുമായി അയര്‍ലണ്ടിലെ ഡബ്ലിനില് വച്ച് കൂടിക്കാഴ്ച നടത്തി.\nകോപ്റ്റിക് സഭയുടെ ഡബ്ലിനിലെ ദേവാലയ കൂദാശയില് മലങ്കര സഭയെ പ്രതിനിധീകരിച്ചു കൊണ്ട് അഭിവന്ദ്യ സേവേറിയോസ് തിരുമേനിയുടെ നേതൃത്വത്തില് ഡബ്ലിന് സെന്റ്. തോമസ് ഇടവക വികാരി ഫാ. അനിഷ് കെ. സാം, ഡബ്ലിന് എക്യൂമെനിക്കല് കമ്മിറ്റി അംഗങ്ങളായ ജോണ് മാത്യു, ഗീവര്‍ഗീസ് ജോ ജോണ്‍സണ് എന്നിവര് സംബന്ധിക്കുകയും സഭയുടെ ആശംസകള് അറിയിക്കുകയും ചെയ്തു. കോപ്റ്റിക് പാത്രിയര്‍ക്കീസ് സ്‌നേഹപൂര്‍വ്വം സ്വീകരിക്കുകയും മലങ്കര സഭാ പ്രതിനിധികള്‍ക്ക് സമ്മാനങ്ങള് നല്‍കുകയും ചെയ്തു.


Posted by Rammohan Paliyath at 6:40 PM\nകോളേജില്‍പ്പഠിക്കുന്ന കാലത്തെഴുതിയ ഒരു മിനിക്കഥ. ഓർമയിൽ നിന്ന് വീണ്ടും എടുത്തെഴുതി നോക്കിയപ്പോൾ പഴയ ചങ്ങാതി സുധീർനാഥ് അത് കാർട്ടൂൺ അക്കാദമിയുടെ പത്രികയിലിട്ടു. കാർട്ടൂൺ, കഥ... ഇതെല്ലാം പൂർവജന്മത്തുനിന്ന് എത്തിനോക്കാൻ ശ്രമിക്കുന്നു. സിമിയുടെ നല്ല വാക്കുകൾക്ക് നന്ദിയോടെ...\nഎത്ര നല്ല സങ്കല്പം...ബുള്‍ഗാന് ദ്വീപ് ഇവിടെ ഇപ്പോഴും ഫാഷന് ആണല്ലോ!\nതകര്‍പ്പന് കഥ മാഷേ. ഒരുപാട് വായിച്ചെടുക്കാനുള്ള എഴുത്ത്\nഒതുക്കത്തോടെ നല്ല കഥ\nകഥയല്ല ജീവിതം ! വിരുദ്ധ ലിംഗത്തില്‍പ്പെട്ട രണ്ടു പേനുകളുടെയും കാലഹരണപ്പെട്ട ഒരു ബുദ്ധിജീവിയുടെയും. മൊത്തം മൂന്നു ജീവികള്..! :)\nസമരങ്ങള് വിഘടിപ്പിച്ച് ജീവിതങ്ങള് വിഘടിപ്പിച്ച് പണത്തിന്റെ ബ്ലൈഡുകള് എല്ലാം ഷേവുചെയ്തെടുക്കുമ്പോള്, അടിയന്തിരാവസ്ഥക്കലത്ത് കൂടെനിന്ന് പിന്നെ പിന്നെ ഒറ്റുകാരായിമാറിയ ഒത്തിരിപേര് മനുഷ്യാവകാശസ്നേഹികളായി,കോളമിസ്റ്റുകളായി...\nകഥ അന്നും, ആവരേജ് ഗള്‍ഫുകാരനെക്കാണുമ്പോള് ഇന്നും പ്രസക്തം\n1978ല് അടിയന്തിരാവസ്ത കഴിഞ്ഞുള്ള നാളില് വായനശാലയിലെ സാഹിത്യവേദിയുടെ കയ്യെഴുത്തു മാസികയില് ഞാന് ഒരു മിനിക്കഥ എഴുതിയിരുന്നു.അതിന്റെ പേര് " പേന്".\nപിന്നീട് എന്റെ ബ്ലോഗില് പോസ്റ്റാം..\nഎന്തൊരു എയിമിലാ എഴുതിയിരിക്കുന്നത്. എന്താ ഒരു വൃത്തി! സൂപ്പര് ചുള്ളന്.\nനന്നായിരിക്കുന്നു. പറഞ്ഞു പോകുന്നതെങ്ങോട്ടന്നറിയാതെ ആ സണ്ണിക്കുട്ടീയുടെ പുറകെ പോയി ഞാനും ആ ദ്വീപിലകപ്പെട്ടു


യുദ്ധവും പ്രണയവും; മഹാനടിക്ക് ശേഷം വീണ്ടും വിസ്മയിപ്പിക്കാന് ദുല്‍ഖര് - Up Above\nJuly 28, 2020 5:58 pm/ July 28, 2020 5:58 pm\tEntertainment\nയുദ്ധവും പ്രണയവും; മഹാനടിക്ക് ശേഷം വീണ്ടും വിസ്മയിപ്പിക്കാന് ദുല്‍ഖര്\nഇന്ന് ദുല്‍ഖര് സല്‍മാന്റെ ജന്മദിനമാണ്. പിറന്നാള് ദിനത്തിന് മറ്റൊരു പ്രത്യേകത കൂടിയുണ്ട്. താരത്തിന്റെ പുതിയ ചിത്രം ഇന്ന് പ്രഖ്യാപിച്ചു.’ലെഫ്റ്റനന്റ് റാം’ എന്നാണ് ചിത്രത്തിന്റെ പേര്. നിര്‍മ്മാതാക്കളായ സ്വപ്ന സിനിമാസ് ആണ് ചിത്രം പ്രഖ്യാപിച്ചത്. ‘മഹാനടി’ എന്ന സിനിമക്ക് ശേഷം വൈജയന്തി മൂവീസുമായി ചേര്‍ന്ന് നിര്‍മ്മിക്കുന്ന ബഹുഭാഷ ചിത്രമാണിത്.\nIt is my pleasure and honor to associate with Hanu Raghavapudi, Swapna Cinemas and Vyjayanthi Movies for this trilingual period drama. Thank you for this lovely birthday surprise. Can’t wait to don the role of Lieutenant Ram ! A film by @hanurpudi Music by @Composer_Vishal Produced by @SwapnaCinema Presented by @VyjayanthiFilms\nഹനു രാഘവപുടിയാണ് ഈ സിനിമ സംവിധാനം ചെയ്യുന്നത്. വിശാല് ചന്ദ്രശേഖര് ആണ് ചിത്രത്തിന്റെ സംഗീതം നിര്‍വഹിക്കുന്നത്. തെലുങ്ക്.തമിഴ്,മലയാളം ഭാഷകളിലാണ് സിനിമയൊരുങ്ങുന്നത്. ‘യുദ്ധത്തോടൊപ്പം എഴുതപ്പെട്ട ലെഫ്റ്റണന്റ് റാമിന്റെ പ്രണയകഥ’ എന്നാണ് ടാഗ്ലൈന്.\nAugust 26, 2020 / Entertainment\nതമിഴകത്ത് ഏറ്റവും കൂടുതല് ആരാധകരുള്ള താരങ്ങളില് ഒരാളാണ് വിജയ്. ഐസൊലേഷനില് കഴിയുന്ന തന്റെ സുഹൃത്തിന് ഭക്ഷണം എത്തിച്ച് വിജയ് അമ്പരപ്പിച്ചതിനെ കുറിച്ചാണ് ഇപ്പോള് ആരാധകരുടെ ചര്‍ച്ച. വിജയ്‌യുടെ...


മടങ്ങിച്ചെല്ലുക – ദൈനംദിന ജീവശബ്ദം\nവായനാഭാഗം: ഹോശയ 14:1-7\n1. യിസ്രായേലേ, നിന്റെ ദൈവമായ യഹോവയുടെ അടുക്കലേക്കു മടങ്ങിച്ചെല്ലുക; നിന്റെ അകൃത്യംനിമിത്തം അല്ലോ നീ വീണിരിക്കുന്നതു.\n2. നിങ്ങൾ അനുതാപവാക്യങ്ങളോടുകൂടെ യഹോവയുടെ അടുക്കൽ മടങ്ങിച്ചെന്നു അവനോടു: സകല അകൃത്യത്തെയും ക്ഷമിച്ചു, ഞങ്ങളെ കൃപയോടെ കൈക്കൊള്ളേണമേ; എന്നാൽ ഞങ്ങൾ ഞങ്ങളുടെ അധരാർപ്പണമായ കാളകളെ അർപ്പിക്കും;\n3. അശ്ശൂർ ഞങ്ങളെ രക്ഷിക്കയില്ല; ഞങ്ങൾ കുതിരപ്പുറത്തു കയറി ഓടുകയോ ഇനി ഞങ്ങളുടെ കൈവേലയോടു: ഞങ്ങളുടെ ദൈവമേ എന്നു പറകയോ ചെയ്കയില്ല; അനാഥന്നു തിരുസന്നിധിയിൽ കരുണ ലഭിക്കുന്നുവല്ലോ എന്നു പറവിൻ.\n4. ഞാൻ അവരുടെ പിൻമാറ്റത്തെ ചികിത്സിച്ചു സൗഖ്യമാക്കും; എന്റെ കോപം അവനെ വിട്ടുമാറിയിരിക്കയാൽ ഞാൻ അവരെ ഔദാര്യമായി സ്നേഹിക്കും.\n5. ഞാൻ യിസ്രായേലിന്നു മഞ്ഞുപോലെയിരിക്കും; അവൻ താമരപോലെ പൂത്തു ലെബാനോൻവനംപോലെ വേരൂന്നും.\n6. അവന്റെ കൊമ്പുകൾ പടരും; അവന്റെ ഭംഗി ഒലിവുവൃക്ഷത്തിൻ ഭംഗിപോലെയും അവന്റെ വാസന ലെബാനോന്റേതുപോലെയും ഇരിക്കും.\n7. അവന്റെ നിഴലിൽ പാർക്കുന്നവർ വീണ്ടും ധാന്യം വിളയിക്കയും മുന്തിരിവള്ളിപോലെ തളിർക്കയും ചെയ്യും; അതിന്റെ കീർത്തി ലെബാനോനിലെ വീഞ്ഞിന്റേതുപോലെ ഇരിക്കും.\nചിന്താഭാഗം: വാക്യം 1 – യിസ്രായേലേ, നിന്റെ ദൈവമായ യഹോവയുടെ അടുക്കലേക്കു മടങ്ങിച്ചെല്ലുക;\nനാല് സുവിശേഷങ്ങളിൽ ലൂക്കോസിന്റെ സുവിശേഷത്തിൽ മാത്രം കാണുന്ന “ധൂർത്തനായിരുന്ന പുത്രന്റെ” ഉപമയാകും (ലൂക്കോസ് 15:11-36) യേശു പറഞ്ഞ ഉപമകളിൽ ഒരു പക്ഷെ ഏറ്റവും പ്രസിദ്ധമായത്! “മുടിയനായ പുത്രന്റെ കഥ” എന്നാണു അതിനെ കൂടുതൽ പേരും അറിയുന്നതെങ്കിലും “മടങ്ങിവന്ന പുത്രന്റെ കഥ” എന്ന് വിളിക്കുവാനാണ് എനിക്കേറെ ഇഷ്ടം. കാരണം, പിതാവിങ്കലേക്ക് മടങ്ങി വന്ന ആ പുത്രനെ ലോകം ഇപ്പോഴും “മുടിയൻ” എന്ന് വിളിക്കുന്നു എങ്കിലും പിതാവ് വിളിക്കുന്നത് “എന്റെ മകൻ” എന്ന് തന്നെയാണ് (ലൂക്കോസ് 15:24). പിതാവിൽ നിന്ന് അകന്നിരുന്നപ്പോൾ അവൻ ധൂർത്തനായിരുന്നു, അടിമയായിരുന്നു, എല്ലാവരാലും തള്ളപ്പെട്ടവനായിരുന്നു, വിശന്നവനായിരുന്നു, മൂഡനായിരുന്നു, ഏകാകിയായിരുന്നു, മരിച്ചവനായിരുന്നു, നഷ്ടപ്പെട്ടവനായിരുന്നു. എന്നാൽ മടങ്ങി വന്നപ്പോൾ അവന്റെ ആ അവസ്ഥകൾ വച്ചല്ല അവനെ പിതാവ് പരിചയപ്പെടുത്തുന്നത്, പ്രത്യുത പുത്രത്വത്തിന്റെ സകല മാന്യതകളോടും അധികാരങ്ങളോടും അവകാശങ്ങളോടും അത്രേ!\nനാം വായിച്ച വേദ ഭാഗത്തിൽ കാണുന്നതും സമാനമായ ഒരു അവസ്ഥയാണ്. ദൈവമായ യഹോവയിൽ നിന്ന് അകന്ന് പോയ യിസ്രായേൽ തങ്ങളുടെ അകൃത്യങ്ങളിൽ വീണു കിടക്കുന്നത് കണ്ട് ദൈവത്തിലേക്ക് മടങ്ങി വരുവാൻ പ്രവാചകൻ ബുദ്ധി ഉപദേശിക്കുകയാണ്. അതിന് ആദ്യം വേണ്ടത് ഒരു തിരിച്ചറിവാണ്! അശ്ശൂരിനു തങ്ങളെ രക്ഷിക്കാൻ കഴിയില്ല എന്നും തങ്ങളുടെ കൈവേലകൾക്ക് ദൈവമായിരിക്കാൻ കഴിവില്ലെന്നും മടങ്ങി വന്നാൽ കൃപയോടെ കൈകൊള്ളുന്നത് ഏകസത്യദൈവമായ യഹോവ മാത്രമാണെന്നും ഉള്ള തിരിച്ചറിവ്! അപ്പന്റെ ഭവനത്തിലെ സേവകർ പോലും തന്നെക്കാൾ സുഭിക്ഷതയോടെ കഴിയുന്നു എന്ന് ആ പുത്രൻ തിരിച്ചറിഞ്ഞതാണ് അവന്റെ മടങ്ങി വരവിന്റെ കാരണം എന്നത് പോലെ സ്വന്ത കഴിവ് കൊണ്ടോ സുഹൃത്തുക്കളുടെയോ വ്യാജ ദൈവങ്ങളുടെയോ സഹായം കൊണ്ടോ രക്ഷ നേടുവാൻ സാധിക്കില്ല എന്ന് ബോധ്യപ്പെട്ട് യഹോവയിലേക്ക് മടങ്ങി വരുവാൻ ഹോശയ പ്രവാചകനിലൂടെ ദൈവം യിസ്രായേലിനെ ബുദ്ധിയുപദേശിക്കുന്നു.\nപ്രീയ സഹോദരാ/സഹോദരീ, യേശുവിന്റെ കാൽവറി യാഗം പരിഹാരമാകാത്ത ഒരു പാപവുമില്ല. ദൈവത്തോട് അടുക്കുവാൻ, ദൈവത്തിലേക്ക് മടങ്ങി ചെല്ലുവാൻ നമ്മുടെ ഒരു പാപവും തടസമായിരിക്കില്ല. ഒരു മനുഷ്യനും ക്ഷമിക്കുവാൻ കഴിയാത്ത പാതകവും യേശുവിന് ക്ഷമിക്കുവാൻ കഴിയും എന്ന് ഓർക്കുക.\nമറ്റൊരുത്തനിലും രക്ഷ ഇല്ല; നാം രക്ഷിക്കപ്പെടുവാൻ ആകാശത്തിൻ കീഴിൽ മനുഷ്യരുടെ ഇടയിൽ നല്കപ്പെട്ട വേറൊരു നാമവും ഇല്ല. (അപ്പോ. പ്രവ. 4:12)\nനിങ്ങളുടെ പാപങ്ങൾ കടുഞ്ചുവപ്പായിരുന്നാലും ഹിമംപോലെ വെളുക്കും; രക്താംബരംപോലെ ചുവപ്പായിരുന്നാലും പഞ്ഞിപോലെ ആയിത്തീരും. (യെശയ്യാ 1:18)\nനമ്മുടെ പാപങ്ങളെ ഏറ്റുപറയുന്നു എങ്കിൽ അവൻ നമ്മോടു പാപങ്ങളെ ക്ഷമിച്ചു സകല അനീതിയും പോക്കി നമ്മെ ശുദ്ധീകരിപ്പാൻ തക്കവണ്ണം വിശ്വസ്തനും നീതിമാനും ആകുന്നു. (1 യോഹന്നാൻ 1:9)\nദൈവത്തിലേക്ക് മടങ്ങിവന്നാൽ നമ്മുടെ അറിയായ്മയുടെ കാലങ്ങളെ ഗണ്യമാക്കാതെ, നമ്മെ കൃപയോടെ കൈകൊള്ളുന്ന ഒരു പിതാവാണ് സ്വർഗത്തിൽ നമുക്കുള്ളത് എന്ന് ഓർക്കുക. എത്ര തന്നെ ക്ഷമിച്ചെന്നു പറഞ്ഞാലും ഒരു സാഹചര്യം വരുമ്പോൾ പഴയ അവസ്ഥയെ ഓർമിപ്പിക്കുന്നവനാണ് മനുഷ്യനെങ്കിൽ, ദൈവം നമ്മുടെ അകൃത്യങ്ങളെ ക്ഷമിച്ചത് നിത്യമായാണ്! അത്കൊണ്ട് തന്നെ അനുതപിച്ച് ക്ഷമ പ്രാപിച്ച ഒരു പാപത്തെ കുറിച്ചും കുറ്റബോധം തോന്നേണ്ട കാര്യമില്ല. പാപത്തിൽ ആയിരുന്നപ്പോൾ നാം അതിന് അടിമ ആയിരുന്നെങ്കിൽ ക്രിസ്തുവിൽ ആകുമ്പോൾ നാം പുത്രത്വം പ്രാപിക്കയാണ്. ക്രിസ്തുവിന്റെ കൂട്ടവകാശികളാകുകയാണ്. നിത്യജീവന്റെ പങ്കാളികളാകുകയാണ്.\nതാങ്കൾ ക്രിസ്തുവിലൂടെ ഉള്ള പാപക്ഷമയുടെ നിത്യജീവന്റെ സന്തോഷത്തിന്റെ ഭാഗമായിട്ടില്ല എങ്കിൽ, അറിയുക, അതിന് പ്രവർത്തിയുടെയോ പ്രായശ്ചിത്തങ്ങളുടേയോ പുണ്യകർമ്മങ്ങളുടേയോ അകമ്പടി ആവശ്യമേ ഇല്ല. സ്വർഗ്ഗോന്നതികളെ വെടിഞ്ഞ് ഈ താണ ലോകത്തിൽ വന്നു സകല മനുഷ്യരുടേയും പാപങ്ങൾക്ക് പ്രായശ്ചിത്തമായ യേശു ക്രിസ്തു രക്ഷിതാവും കർത്താവും ആണെന്ന് വിശ്വസിക്കുകയും ഏറ്റു പറയുക മാത്രമാണ് ഈ സൗജന്യ രക്ഷയുടെ മാർഗ്ഗം. അതിനായി താങ്കളെ ദൈവം സഹായിക്കട്ടെ.


തിരികെ വീടുകളിലെത്തുന്നവര് ശ്രദ്ധിക്കേണ്ട കാര്യങ്ങള്:\nBy: KJ Staff Published on: 20 August, 2018 12:00 AM IST\n* പാമ്പുകടിയേല്‍ക്കാന് സാധ്യതയുള്ളതിനാല് വീട്ടുപകരണങ്ങള്, നനഞ്ഞ കിടക്കകള്, വസ്ത്രങ്ങള് അടക്കം ഈര്‍പ്പം തങ്ങിനില്‍ക്കുന്ന ഇടങ്ങള് കൈകാര്യം ചെയ്യുമ്പോള് വളരെയധികം സൂക്ഷിക്കണം.\n* സൂപ്പര് ക്ളോറിനേഷന് നടത്തിയ ശേഷം മാത്രം കിണറുകളിലെയും ടാങ്കുകളിലെയും വെള്ളം ഉപയോഗിക്കുക. സൂപ്പര് ക്ലോറിനേഷന് ചെയ്യാന് സാധിക്കുന്നവര് ടാങ്കുകളിലും കിണറുകളിലുമുള്ള വെള്ളം പൂര്‍ണമായി ഒഴുക്കികളഞ്ഞ ശേഷം പുതിയ വെള്ളം ശേഖരിക്കുക. ടാങ്കുകളില് ആവശ്യമുളള അളവില്‍ക്ലോറിന് ഗുളികകള് ഇടണം.\n* പലയിടങ്ങളിലും സെപ്റ്റിക് ടാങ്കുകളില് നിന്നുള്ള മാലിന്യം വെള്ളത്തില് കലര്‍ന്നിട്ടുള്ളതിനാല് അലക്കാനും കുളിക്കാനുമുള്ള വെള്ളത്തിന്‍റെ ശുദ്ധത ഉറപ്പു വരുത്തണം. നന്നായി തിളപ്പിച്ച വെള്ളം മാത്രമേ പാചകത്തിന് ഉപയോഗിക്കാവൂ.\n* പഴകിയതും പൂപ്പല് ബാധിച്ചതുമായ റൊട്ടി അടക്കമുള്ള ഭക്ഷണങ്ങള് പൂര്‍ണമായും ഒഴിവാക്കണം. വേണ്ടത്ര മുന്‍കരുതലുകള് എടുത്തതിനു ശേഷം മാത്രം ശുചീകരണത്തിലേര്‍പ്പെടാവൂ. കൈയുറകളും മറ്റും നിര്‍ബന്ധമായി ധരിക്കണം. വീടുകളുടെയും കെട്ടിടങ്ങളുടെയും വാതിലുകള്, ചുമരുകള് എന്നിവയുടെ ബലം ഉറപ്പുവരുത്തിയ ശേഷം മാത്രമേ ഉള്ളില് പ്രവേശിക്കാവൂ. എലിപ്പനി പോലുള്ളവ പടര്‍ന്നു പിടിക്കാന് സാധ്യതയുള്ളതിനാല് പ്രതിരോധ മരുന്നുകള് കൃത്യമായും കഴിക്കണം.\nEnglish Summary: after flood precautions


ഡല്‍ഹിയില് വെട്ടുകിളി ആക്രമണം; പാടശേഖരങ്ങളില് വന് നാശം, വലഞ്ഞു ജനം…. | Malayalam UK\nഡല്‍ഹിയില് വെട്ടുകിളി ആക്രമണം; പാടശേഖരങ്ങളില് വന് നാശം, വലഞ്ഞു ജനം….\nJune 28 11:48 2020 by News Desk 6\tPrint This Article\nകൊവിഡ് ഭീഷണിക്കിടെ ഡല്‍ഹിയില് വെട്ടുകിളി ആക്രമണവും. ഡല്‍ഹിയുടെ തെക്കു പടിഞ്ഞാറന് ജില്ലകളിലാണ് വെട്ടുകിളി ആക്രമണം.ഈ പശ്ചാത്തലത്തില് ജനങ്ങള്‍ക്ക് മുന്‍കരുതല് നിര്‍ദേശങ്ങള് നല്‍കി. ജനലുകളും വാതിലുകളും അടച്ചിടണമെന്നും പാത്രങ്ങളും മറ്റും കൊട്ടി ശബ്ദമുണ്ടാക്കമെന്നും നിര്‍ദേശം നല്‍കിയിട്ടുണ്ട്.\nവിമാന പൈലറ്റുമാര്‍ക്ക് ഡല്‍ഹി എയര് ട്രാഫിക് കണ്ട്രോള് മുന്‍കരുതല് നല്‍കി. വെട്ടുകിളി ഭീഷണിയുള്ളതിനാല് ടേക്ക് ഓഫിന്റെയും ലാന്‍ഡിങിന്റെയും സമയത്ത് പൈലറ്റുമാര് മുന്‍കരുതലെടുക്കണമെന്ന് ഡല്‍ഹി എയര് ട്രാഫിക് കണ്ട്രോള് നിര്‍ദേശിച്ചു. പാടശേഖരങ്ങളില് വന് നാശം വിതച്ച, ഉത്തരേന്ത്യയുടെ ഉറക്കം കെടുത്തിയ വെട്ടുകിളികള് ഗുരുഗ്രാമില് രാവിലെയാണ് പ്രത്യക്ഷപ്പെട്ടത്. ഫരീദാബാദിലേയ്ക്കും ഡല്‍ഹിയുടെ തെക്കന് മേഖലകളിലേയ്ക്കും പ്രവേശിച്ചു.\nകാറ്റിന്റെ ഗതി കാരണം ന്യൂഡല്‍ഹി ഉള്‍പ്പെടെ നഗരമേഖലകളിലേയ്ക്ക് പ്രവേശിച്ചില്ല. യുപിയിലേയ്ക്ക് നീങ്ങുമെന്നാണ് മുന്നറിയിപ്പ്. കീടനാശിനികള് തളിക്കാന് പമ്പുകള് തയ്യാറാക്കിവയ്ക്കണമെന്ന് കര്‍ഷകരോട് ആവശ്യപ്പെട്ടിട്ടുണ്ട്. ജനലുകളും വാതിലുകളും അടച്ചിടണമെന്നും പാത്രങ്ങളും മറ്റും കൊട്ടി ശബ്ദമുണ്ടാക്കമെന്നും നിര്‍ദേശം നല്‍കിയിട്ടുണ്ട്. ആളുകളെ ബോധവല്‍ക്കരിക്കാന് ഉദ്യോഗസ്ഥരെ നിയോഗിച്ചു.\nകേന്ദ്ര സര്‍ക്കാര് കണ്ട്രോള് റൂമുകള്] സജ്ജമാക്കിയിട്ടുണ്ട്. വെട്ടുകിളി ആക്രമണം നേരിടുന്ന കര്‍ഷകര്‍ക്കും സംസ്ഥാനങ്ങള്‍ക്കും കേന്ദ്ര സര്‍ക്കാര് സഹായം നല്‍കണമെന്ന് കോണ്‍ഗ്രസ് നേതാവ് രാഹുല് ഗാന്ധി ആവശ്യപ്പെട്ടു. രാജസ്ഥാന്, ഹരിയാന, മധ്യപ്രദേശ്, ഗുജറാത്ത് എന്നീ സംസ്ഥാനങ്ങളില് ഏറെ ഭീഷണിയുയര്‍ത്തിയ ശേഷമാണ് വെട്ടുകിളികള് മഹാരാഷ്ട്ര, യുപി, പഞ്ചാബ് എന്നീ സംസ്ഥാനങ്ങളിലേയ്ക്ക് നീങ്ങിയിരിക്കുന്നത്.\nകാഴ്ച്ചയില് കുഞ്ഞരെങ്കിലും കാര്‍ഷിക മേഖലയില് വലിയ നാശമുണ്ടാക്കാന് വെട്ടുകിളി കൂട്ടത്തിനാവും. ചെടികളുടെയും മരങ്ങളുടേയും ഇല, പൂവ്, തോല്, തടി, വിത്തുകള്, പഴങ്ങള് തുടങ്ങി എന്തും ഇവ ആഹാരമാക്കും. നെല്ല്, ചോളം, ഗോതമ്പ്, ബാര്‍ലി, പരുത്തി, കരിമ്പ്, ഈന്തപ്പന, അക്കേഷ്യ, വാഴ, പൈന്, പുല്ല് തുടങ്ങി എല്ലാ ചെടികളും മരങ്ങളും വിളകളും ഇവ ആഹാരമാക്കാറുണ്ട്.\nപാകിസ്താനോട് ചേര്‍ന്നുള്ള അതിര്‍ത്തികളില് സാധാരണ ജൂലൈ- ഒക്ടോബര് മാസങ്ങളിലാണ് വെട്ടുകിളി കൂട്ടങ്ങളുടെ ആക്രമണമുണ്ടാവാറ്. എന്നാല് ഇത്തവണ എല്ലാ പ്രതീക്ഷയും തെറ്റിച്ചാണ് ഇവയുടെ വരവ്. രാജസ്ഥാനോട് ചേര്‍ന്നുള്ള പാകിസ്താനിലെ പ്രദേശങ്ങള് വെട്ടുകിളികളുടെ പ്രജനന കേന്ദ്രങ്ങളായെന്നാണ് ഗവേഷകരില് പലരുടേയും വിലയിരുത്തല്. ഏപ്രില് 11 മുതലാണ് രാജസ്ഥാനിലേക്ക് വെട്ടുകിളി കൂട്ടം എത്തിയതായി ശ്രദ്ധയില് പെട്ടത്.\nആഫ്രിക്കക്കും ഏഷ്യക്കുമിടയിലാണ് സാധാരണ ഇത്തരം വെട്ടുകിളി കൂട്ടങ്ങളുടെ ശക്തമായ സാന്നിധ്യമുള്ളത്. കാലാവസ്ഥാ വ്യതിയാനം ഇവയുടെ വലിയ തോതിലുള്ള വംശ വര്‍ധനക്കും കൂടുതല് പ്രദേശങ്ങളിലേക്കുള്ള വ്യാപനത്തിനും കാരണമായിട്ടുണ്ടെന്നാണ് ഗവേഷകര് അഭിപ്രായപ്പെടുന്നത്. പച്ചപ്പും നനവുള്ള മണല് പ്രദേശങ്ങളുമാണ് വെട്ടുകിളികളുടെ വംശവര്‍ധനവിന് ഏറ്റവും അനുയോജ്യമായ സാഹചര്യമെന്നാണ് വേള്‍ഡ് മെട്രൊളോജിക്കല് ഓര്‍ഗനൈസേഷന് വ്യക്തമാക്കുന്നുണ്ട്. ഒമാനില് വലിയ തോതില് പെരുകിയ വെട്ടുകിളികള് ഭക്ഷണം തേടി ഇറാന് വഴി പാകിസ്താനിലേക്കും പിന്നീട് ഇന്ത്യയിലേക്കും എത്തിയെന്നാണ് കരുതപ്പെടുന്നത്.\nവെട്ടുകിളി ശല്യം രൂക്ഷം: വെട്ടുകിളിയെ പിടിച്ച് ബിരിയാണി ഉണ്ടാക്കി ഗ്രാമവാസികള്, ഗ്രാമത്തിലെ ചില റെസ്റ്റോറന്റുകളിൽ വില്പനയും…\nവെട്ടുക്കിളി ആക്രമണം; ഇന്ത്യയ്ക്ക് മുന്നറിയിപ്പുമായി യുഎന്


സഊദിയില് ഇന്ന് 16 കോവിഡ് മരണം; 305 പേര്‍ക്ക് രോഗം – Chandrika Daily\nBy web desk 1 Sunday November 15, 2020 20:55 pm\nസഊദിയില് ഇന്ന് 16 കോവിഡ് മരണം; 305 പേര്‍ക്ക് രോഗം\nരാജ്യത്ത് ആകെ കോവിഡ് ബാധിച്ചവരുടെ എണ്ണം 3,53,255 ആയി. രോഗമുക്തരുടെ ആകെ എണ്ണം 3,40,304 ആയി ഉയര്‍ന്നു\nറിയാദ്: സഊദി അറേബ്യയില് ഇന്ന് 305 പേര്‍ക്ക് കോവിഡ് സ്ഥിരീകരിച്ചു. 16 പേര് മരിച്ചു. 357 പേര്‍ക്ക് രോഗം ഭേദമായി. ഇതോടെ രാജ്യത്ത് ആകെ കോവിഡ് ബാധിച്ചവരുടെ എണ്ണം 3,53,255 ആയി. രോഗമുക്തരുടെ ആകെ എണ്ണം 3,40,304 ആയി ഉയര്‍ന്നു. ആകെ മരണസംഖ്യ 5657 ആണ്.\n7294 പേരാണ് ചികിത്സയില് കഴിയുന്നത്. ഇതില് 810 പേരുടെ നില ഗുരുതരമാണ്. ഇവര് തീവ്രപരിചരണ വിഭാഗത്തിലാണ്. അതേ സമയം രാജ്യത്തെ കോവിഡ് മുക്തി നിരക്ക് 96.4 ശതമാനമായി ഉയര്‍ന്നു. മരണനിരക്ക് 1.6 ശതമാനമായി തുടരുന്നു.\n24 മണിക്കൂറിനിടെ രാജ്യത്ത് കോവിഡ് റിപ്പോര്‍ട്ട് ചെയ്ത ഇടങ്ങള്: റിയാദ് 57, യാംബു 47, മദീന 23, ബല്‍ജുറഷി 13, ജിദ്ദ 12, മക്ക 12, ബുറൈദ 10, ഹുഫൂഫ് 9, ദഹ്‌റാന് 8, അല്‍റസ് 7, ദമ്മാം 6, ഖുറയാത് അല്‍ഊല 6, ഹാഇല് 6, മുബറസ് 5.


'അവര് ഇരുവരും വിദ്യാര്‍ത്ഥികളാണ്, വീട്ടുകാരുടെ സമ്മതത്തോടെ പ്രായമാകുമ്പോള് ഈ കമിതാക്കള് ഒന്നിച്ചുകൊള്ളട്ടേ'; മിശ്രവിവാഹം മുടക്കിയതിനെ കുറിച്ച് ശ്രീജ നായര് പറയുന്നു - BIGNEWSLIVE | Latest Malayalam News\n‘അവര് ഇരുവരും വിദ്യാര്‍ത്ഥികളാണ്, വീട്ടുകാരുടെ സമ്മതത്തോടെ പ്രായമാകുമ്പോള് ഈ കമിതാക്കള് ഒന്നിച്ചുകൊള്ളട്ടേ’; മിശ്രവിവാഹം മുടക്കിയതിനെ കുറിച്ച് ശ്രീജ നായര് പറയുന്നു\nതിരുവനന്തപുരം: സ്‌പെഷ്യല് മാര്യേജ് ആക്ട് പ്രകാരം വിവാഹിതരാകാന് തീരുമാനിച്ച കമിതാക്കളുടെ വിവരം പങ്കുവച്ചതിന് രൂക്ഷവിമര്‍ശനമാണ് അവതാരക ശ്രീജ നായര്‍ക്കെതിരെ സൈബര്‍ലോകത്ത് ഉയരുന്നത്. ശാസ്തമംഗലം സബ് രജിസ്ട്രാര് ഓഫീസില് പതിച്ച നോട്ടീസാണ് ഇവര് ഫേസ്ബുക്കില് പങ്കുവച്ചത്. വ്യാപക വിമര്‍ശനമാണ് ഈ പോസ്റ്റിനെതിരെ ഉയരുന്നത്.\nഅതേസമയം, സംഭവത്തില് പ്രതികരണവുമായെത്തിയിരിക്കുകയാണ് ശ്രീജ. ആ കുട്ടികളുടെ ചിത്രവും വിവരങ്ങളും പങ്കുവെച്ചത് അവരുടെ വയസ്സും വിദ്യാര്‍ഥികള് എന്ന വിവരവും കണ്ടിട്ടാണ്. പത്തൊന്‍പതും ഇരുപത്തിയൊന്നും വയസുള്ള കുട്ടികള്‍ക്ക് എന്ത് ലോകപരിചയവും വിവരവുമാണ് ഉണ്ടാകുക. പക്വതയില്ലാത്ത പ്രായത്തില് ഒരു കുടുംബജീവിതത്തിലേക്ക് കടക്കുന്നത് പ്രായോഗികമായി അവര്‍ക്ക് തന്നെയാണ് ബുദ്ധിമുട്ട്. ഞാന് അതുമാത്രമാണ് ആലോചിച്ചത്.\nഅതല്ലാതെ ഹിന്ദുവാണോ, ക്രിസ്ത്യാനിയാണോ, മുസ്ലീമാണോ എന്നൊന്നും ചിന്തിച്ചില്ല. പക്ഷെ ഇപ്പോഴത് വര്‍ഗീയവിഷയമായി മാറിയിട്ടുണ്ട്. പേരിന്റെ പുറകില് നായരോ അല്ലെങ്കില് ഹിന്ദു എന്ന് കണ്ടാലോ ഫേസ്ബുക്കിലുള്ളവര്‍ക്ക് പിടിക്കാത്ത കാലമാണ്. അതുപറഞ്ഞാണ് ബഹളം. ഞാനൊരു ഹിന്ദു ഹെല്‍പ്പ്ലൈനിനെ അറിയിക്കണമെന്ന് പറഞ്ഞതാണ് മറ്റൊരു വിഷയം. ഈ വിവരം മറ്റൊരാളുടെ സ്റ്റാറ്റസില് നിന്നാണ് കിട്ടിയത്. ഞാന് പോസ്റ്റ് ഇടുന്നതിന് മുമ്പ് തന്നെ ഫേസ്ബുക്കില് അതുണ്ടായിരുന്നു.\nആര് വേണമെങ്കിലും വിവാഹം കഴിച്ചോട്ടെ. എനിക്കതില് വിഷയമൊന്നുമില്ല. പക്ഷെ വിവാഹിതരാകാന് കുറച്ച് പക്വതയൊക്കെ വേണം. വീട്ടുകാരുടെ സമ്മതത്തോടെ ആ പ്രായമാകുമ്പോള് ഈ കമിതാക്കള് ഒന്നിച്ചുകൊള്ളട്ടേ. അല്ലാതെ പഠിത്തം പോലും പൂര്‍ത്തിയാകാത്ത കുട്ടികള് വിവാഹം കഴിക്കുന്നതിനോട് യോജിപ്പില്ല. ഒരു വരുമാനവുമില്ലാത്ത രണ്ടുപേര് എങ്ങനെ ജീവിക്കും. ഇത്തരം എടുത്തുചാട്ടങ്ങള് പല അത്യാഹിതങ്ങളിലേയ്ക്കും നയിച്ചിട്ടുള്ള സംഭവങ്ങള് ഇതിനുമുമ്പും നടന്നിട്ടുണ്ട്. ഒരു മുന്‍കരുതല് എന്ന നിലയിലാണ് ഞാന് പോസ്റ്റ് ചെയ്തത്. അല്ലാതെ വര്‍ഗീതയത പ്രചരിപ്പിക്കാനല്ല ശ്രീജാനായര് പറഞ്ഞു.\nTags: Inter caste marriagelove marriageSreeja Nair\n'ഈ ഇന്നിങ്സ് ഏറെ പ്രിയപ്പെട്ടത്'! സെഞ്ചുറി നേട്ടം ഇന്ത്യയുടെ വീരപുത്രന് അഭിനന്ദന് സമര്‍പ്പിച്ച് വൃദ്ധിമാന് സാഹ


ഞാൻ അത് ചെയ്യുന്നത് കൊണ്ട് നിങ്ങൾക് എന്താണ് പ്രശ്നം. സോഷ്യൽ മീഡിയ വിമർശനങ്ങൾക്കു എതിരെ മഞ്ജു – Kuttichatthan Media\nഞാൻ അത് ചെയ്യുന്നത് കൊണ്ട് നിങ്ങൾക് എന്താണ് പ്രശ്നം. സോഷ്യൽ മീഡിയ വിമർശനങ്ങൾക്കു എതിരെ മഞ്ജു\nമലയാളികളുടെ പ്രിയങ്കരിയാണ് നടി മഞ്ജു പത്രോസ്. താരം ഒരു പോലെ മിനിസ്ക്രീനിലും ബിഗ്സ്ക്രീനിലും തിളങ്ങി നിൽക്കുകയാണ്. ബിഗ് ബോസ് മലയാളം രണ്ടാം സീസണിലെ മത്സരാർത്ഥി കൂടെയായിരുന്നു മഞ്ജു. 50 ദിവസത്തിന് ശേഷമാണ് ഷോയിൽ നിന്നും താരം പുറത്തായത്. സോഷ്യൽ മീഡിയയിലും ഏറെ സജീവമാണ് താരം. നെഞ്ചിൽ ടാറ്റു അടിക്കുന്നതിന്റെ വീഡിയോ അടുത്തിടെ മഞ്ജു പുറത്ത് വിട്ടിരുന്നു. നടി ഈ വീഡിയോയ്ക്ക് പിന്നാലെ പല പരിഹാസങ്ങളും കുറ്റപ്പെടുത്തലുകളും നേരിട്ടിരുന്നു.\nഒരു അഭിമുഖത്തിൽ ഇതിനെപ്പറ്റി തുറന്ന് സംസാരിക്കുകയാണ് മഞ്ജു. ഞാൻ എന്റെ ദേഹത്ത് ടാറ്റു അടിച്ചിരിക്കുന്നു, അതിന് സോഷ്യൽ മീഡിയയ്ക്ക് എന്താണ്. എന്നെകുറിച്ച് എപ്പോഴാ ആൾക്കാര് സംസാരിക്കാത്തെ. ഇപ്പോ ഇതിനകത്തും വിവാദമുണ്ടാവും. ഞാൻ അപ്പോ അതിനെ അങ്ങനെയെ കാണുന്നുള്ളൂ. എനിക്ക് അതിലൊന്നും വിഷമമില്ല. വിഷമിക്കുന്ന ഒരു സമയം ഉണ്ടായിരുന്നു. അതൊക്കെ കഴിഞ്ഞു. നമുക്ക് ആകെ നനഞ്ഞാൽ കുളിരൂലാ എന്ന് പറയുന്നില്ലെ. അപ്പോ അത് അത്രയേയൂള്ളൂ- മഞ്ജു പറഞ്ഞു.\nനൂറ് പേര് സോഷ്യൽ മീഡിയയിൽ ചീത്ത വിളിക്കുമ്പോ എന്നോട് പേഴ്സണലായിട്ട് ഇരുനൂറ് പേര് വന്ന് പറയുന്നുണ്ട് ഞങ്ങൾക്ക് ചേച്ചിയെ ഇഷ്ടമാണെന്ന്. എനിക്ക് അതുമതി. ഇരുനൂറ് പേരില്ലെങ്കിലും പത്ത് പേര് പറഞ്ഞാൽ മതി. അത് നമുക്ക് പോസിറ്റീവ് എനർജിയാണ്. ഇന്നലെ ഒരു കാര്യം പറഞ്ഞ് ഇന്നത് മാറ്റിപ്പറയുന്ന ആളല്ല ഞാൻ പറഞ്ഞ കാര്യത്തിൽ ഉറച്ചുനിൽക്കുന്ന ആളാണ് എന്നും മഞ്ജു കൂട്ടിച്ചേർത്തു.\nഅന്ന് പറഞ്ഞ രാഷ്ട്രീയത്തിൽ തന്നെയാണ് ഇന്നും ഉറച്ചു നിൽക്കുന്നുവന്നു പാർവതി.


ആന്റണി, ചാണ്ടി ഒത്തുകളിയ്ക്കുന്നു: മുരളി | Murali blasts Antony and Umman Chandy - Malayalam Oneindia\nആന്റണി, ചാണ്ടി ഒത്തുകളിയ്ക്കുന്നു: മുരളി\nതിരുവനന്തപുരം: കോണ്‍ഗ്രസിലെ പ്രതിസന്ധി പരിഹരിക്കുന്നതു സംബന്ധിച്ച പ്രശ്നത്തില് മുഖ്യമന്ത്രി എ. കെ. ആന്റണിയും യുഡിഎഫ് കണ്‍വീനര് ഉമ്മന്‍ചാണ്ടിയും ഒത്തുകളിക്കുകയാണെന്ന് കെപിസിസി പ്രസിഡന്റ് കെ. മുരളീധരന് പറഞ്ഞു.\nഇരുവരും തമ്മിലുള്ള ധാരണയുടെ അടിസ്ഥാനത്തിലാണ് ഒരാള് മൃദുസമീപനവും മറ്റേയാള് കടുത്ത നിലപാടും സ്വീകരിക്കുന്നത്. കേരളത്തിലെ കോണ്‍ഗ്രസിലെ പ്രശ്നങ്ങള് നീട്ടിക്കൊണ്ടുപോവുന്നത് പാര്‍ട്ടിക്ക് ദോഷമാവും. പ്രശ്നം നീട്ടികൊണ്ടു പോവുന്നത് കലക്കവെള്ളത്തില് മീന് പിടിക്കാന് ചിലരെ സഹായിക്കുക മാത്രമേ ചെയ്യുകയുള്ളൂ. - മുരളി പറഞ്ഞു.\nകൂടുതല് ചര്‍ച്ച നടത്താതെ പ്രശ്നപരിഹാരം സംബന്ധിച്ച പ്രഖ്യാപനം ഹൈക്കമാന്റ് നടത്തുകയാണ് വേണ്ടത്. ന്യൂനപക്ഷ വിരുദ്ധ പ്രസ്താവന പിന്‍വലിക്കാനും നരേന്ദ്രന് കമ്മിഷന് റിപ്പോര്‍ട്ട് പിന്‍വലിക്കാനും മുഖ്യമന്ത്രി തയ്യാറാവണം. - മുരളി ആവശ്യപ്പെട്ടു.\nഉപാധികളോടെയുള്ള ചര്‍ച്ചയ്ക്ക് തയ്യാറല്ലെന്നാണ് കെ. കരുണാകരന് പ്രണബ് മുക്കര്‍ജിയെ അറിയിച്ചതെന്നും തുടര്‍ന്ന് ചര്‍ച്ച നടത്തിയതു കൊണ്ട് പ്രയോജനമില്ലെന്ന് ബോധ്യപ്പെട്ടതിനാലാണ് പി. സി. ചാക്കോയോട് ദില്ലിയില് നിന്ന് തിരികെ വരാന് ആവശ്യപ്പെട്ടതെന്നും മുരളി വ്യക്തമാക്കി. നേതൃമാറ്റമല്ലാതെ മറ്റ് വല്ല പരിഹാരമാര്‍ഗ്ഗവും ഹൈക്കമാന്റിന്റെ കയ്യിലുണ്ടെങ്കില് അത് കരുണാകരനെ അറിയിക്കണമെന്നും മുരളി പറഞ്ഞു.


ഉപയുക്തതയിലൂന്നിയ പരിഷ്ക്കാരത്തില് 30 വര്‍ഷം പഴക്കമുള്ള മുസ്ലീം തറവാടിന് കൊളോണിയല് ചന്തം - Veedum Planum\nHomeHouses & Plansഉപയുക്തതയിലൂന്നിയ പരിഷ്ക്കാരത്തില് 30 വര്‍ഷം പഴക്കമുള്ള മുസ്ലീം തറവാടിന് കൊളോണിയല് ചന്തം\nആഡംബരത്തിന്‍റെ കെട്ടുകാഴ്ചകളില്ലാതെ ഉപയുക്തത മാത്രം ആധാരമാക്കി പുതുക്കിയ വീടാണിത്\nമലപ്പുറം കൊണ്ടോട്ടിക്കടുത്ത് മുതുവല്ലൂരിലുള്ള മൂന്നു പതിറ്റാണ്ട് പഴക്കമുള്ള തറവാട് പുനരുദ്ധരിക്കണം എന്നാവശ്യപ്പെട്ടാണ് ഷാഹുല് ഹമീദ് ഡിസൈനര്‍മാരെ സമീപിച്ചത്.\nഡിസൈനര്‍മാരായ അരുണ് എന്.വി., മിഥുന് ബാലന് (യുഗ ഡിസൈന്‍സ്, മഞ്ചേരി, മലപ്പുറം) എന്നിവരാണ് ഈ പഴയ മുസ്ലീം തറവാടിന് കൊളോണിയല് ഛായ പകര്‍ന്നത്.\nപ്രത്യേകം ലിവിങ്, ഡൈനിങ് സ്പേസുകളില്ലാത്ത ധാരാളം വരാന്തകളും തീരെ ചെറിയ കിടപ്പുമുറികളും ഉള്ള വീടായിരുന്നു ഇത്.\nപഴയ മട്ടിലുള്ള തടി ഗോവണിയായിരുന്നു ഇരുനിലകളേയും ബന്ധിപ്പിച്ചിരുന്നത്. ഇടയ്ക്ക് വിഭജനങ്ങളേതുമില്ലാത്ത വലിയൊരു ഹാളായിരുന്നു മുകള് നിലയില്.\nറെനവേഷനുശേഷം താഴത്തെ നിലയുടെ വിസ്തീര്‍ണ്ണം 1650 ല് നിന്ന് 1750 ചതുരശ്ര അടിയായും മുകള്‍നിലയുടേത് 600ല് നിന്ന് 840 ചതുരശ്രഅടിയായും മാറി. പഴയ തടി പരമാവധി പുനരുപയോഗിച്ചാണ് ജനലുകളും വാതിലുകളും നിര്‍മ്മിച്ചത്.\nപഴമ തോന്നിക്കാന് വേണ്ടി ഇവയെ തടികൊണ്ട് മറയ്ക്കുകയും ചെയ്തു.\nപഴയ വീടിന്‍റെ സിംഹഭാഗവും അതേപടി നിലനിര്‍ത്തിക്കൊണ്ട് ഉള്‍ഭിത്തികള്‍ക്കു പകരം മെറ്റല് സെക്ഷനുകള് നല്‍കി പഴയ തട്ടിനെ ബലപ്പെടുത്തുകയായിരുന്നു. പഴമ തോന്നിക്കാന് വേണ്ടി ഇവയെ തടികൊണ്ട് മറയ്ക്കുകയും ചെയ്തു.\nപഴയ ഓടിട്ട മേല്‍ക്കൂരയ്ക്കു പകരം ജിഐ റൂഫിങ് ചെയ്തു. ജിഐ മേല്‍ക്കൂരയുടെ ഉള്‍ഭാഗത്ത് ക്ലേ സീലിങ് ടൈല് ഒട്ടിച്ചതിനാല് അകത്തളം കൂടുതല് ആകര്‍ഷകവും കുളിര്‍മയേറിയതുമായി. വിശുദ്ധിയുടെ പ്രതീകമായ വെള്ളനിറമാണ് ചുമരിലും സീലിങ്ങിലും ഉള്ളത്.\nവൈറ്റ്, ഗ്രേ ഫിനിഷിലാണ് വീടിന്‍റെ എക്സ്റ്റീരിയര്.\nവൈറ്റ്, ഗ്രേ ഫിനിഷിലാണ് വീടിന്‍റെ എക്സ്റ്റീരിയര്. കൂടുതല് കാലം ഈടുണ്ടാകുന്നതിനു വേണ്ടി കൂടിയാണ് പുറത്തെ ജനലുകള്‍ക്കും വാതിലുകള്‍ക്കും വൈറ്റ് പിയു പെയിന്‍റ് നല്‍കിയത്.\nഗേബിള്‍ഡ് റൂഫിലെ ഡിസൈന് വര്‍ക്കും, ഗ്രൂവ് ഡിസൈനിലുള്ള പ്ലാസ്റ്ററിങ്ങും, പൂമുഖത്തു നല്‍കിയ ഗ്രില്ലുകളും കൊളോണിയല് ശൈലിയുടെ തുടര്‍ച്ചയാണ്. പൂമുഖത്ത് തടിയില് തീര്‍ത്ത ഇരിപ്പിടങ്ങള്‍ക്ക് പുറമേ കൊളോണിയല് ശൈലിക്കിണങ്ങുന്ന ഹാന്‍ഡ്റെയിലും നല്‍കി.\nപഴയ വീടിന്‍റെ സിംഹഭാഗവും അതേപടി നിലനിര്‍ത്തിക്കൊണ്ട് ഉള്‍ഭിത്തികള്‍ക്കു പകരം മെറ്റല് സെക്ഷനുകള് നല്‍കി പഴയ തട്ടിനെ ബലപ്പെടുത്തുകയായിരുന്നു.\nലിവിങ്, പ്രെയര് എരിയ, വാഷ് ഏരിയ ഉള്‍പ്പെടുന്ന ഫ്രഞ്ച് ജനാലകളുള്ള ഡൈനിങ്, മികച്ച വായുസഞ്ചാരമുള്ള രണ്ട് ബാത് അറ്റാച്ച്ഡ് കിടപ്പുമുറികള് എന്നിവയ്ക്കു പുറമേ വര്‍ക്കേരിയയോട് കൂടിയ കിച്ചന്, അതിഥികള്‍ക്കായുള്ള കിടപ്പുമുറി എന്നിവയാണ് താഴത്തെ നിലയിലുള്ളത്.\nകിച്ചന്, വര്‍ക്കേരിയ എന്നിവയ്ക്കനുബന്ധമായുള്ള വരാന്ത ലേഡീസ് ലിവിങ്ങും പാന്‍ട്രി സ്പേസുമായാണ് പരിവര്‍ത്തിപ്പിച്ചത്. ലിവിങ് കം റീഡിങ് സ്പേസ്, ഒരു ബാത് അറ്റാച്ച്ഡ് ബെഡ്റൂം എന്നിവയാണ് മുകള്‍നിലയില് ഉള്ളത്.\nവെര്‍ട്ടിക്കല് സ്റ്റീല് ഹാന്‍ഡ്റെയിലുള്ള മെറ്റല്-വുഡ് കോമ്പിനേഷനിലുള്ള ഗോവണിയാണ് ഇരുനിലകളേയും തമ്മില് ബന്ധിപ്പിക്കുന്നത്. റെനവേഷന്‍റെ ഭാഗമായി അകത്തളത്തിലുട\nനീളം വൈറ്റ് വിട്രിഫൈഡ് ടൈല് ഫ്ളോറിങ് ചെയ്തു.\nബേബി മെറ്റല് വിരിച്ചാണ് മുന്‍മുറ്റമൊരുക്കിയത്. ആഡംബരത്തിന്‍റെ കെട്ടുകാഴ്ചകളില്ലാതെ ഉപയുക്തത മാത്രം ആധാരമാക്കി പുതുക്കിയ വീടാണിത്.\nവൈദ്യുത ബന്ധങ്ങള്, കെട്ടിടത്തിന്‍റെ ദൃഢത എന്നിങ്ങനെയുള്ള സുരക്ഷാഘടകങ്ങള്‍ക്കാകണം കാഴ്ചഭംഗിയേക്കാള് പുനരുദ്ധാരണ വേളയില് പ്രാമുഖ്യം. കെട്ടിട നിര്‍മ്മാണ സാമഗ്രികളുടെയും ഭൂമിയുടെയും വില ദിനംപ്രതി വര്‍ദ്ധിച്ചു കൊണ്ടിരിക്കുന്ന കാലിക സാഹചര്യത്തില് പുനരുദ്ധാരണ പ്രസക്തി ഏറെയാണ്. ഒരു കെട്ടിടത്തിന്‍റെ റെനവേഷന് അഥവാ പുതുക്കിപ്പണിയല് എന്നു പറയുമ്പോള് അത് ചെറുതായൊരു മുഖം മിനുക്കലാകം; അല്ലെങ്കില് […]\nJanuary 21, 2020 vpadmin Renovations 0


ആര്.എസ്.എസ്‌കാര് മര്‍ദ്ദിച്ച് കൊലപ്പെടുത്തിയ അനന്തുവിനും പ്ലസ് ടു പരീക്ഷയില് വിജയം\nഇപ്പോള് കാളകളെ ഉപയോഗിക്കുന്നത് അറുക്കാവാന് മാത്രം; ഇനിമുതല് കാളശക്തിയില് നിന്ന് വൈദ്യുതി ഉള്‍പ്പാദിപ്പിക്കുമെന്ന് രാംദേവും പതഞ്ജലിയും\nTuesday 16th May 2017 8:37am\nആര്.എസ്.എസുകാര് മര്‍ദ്ദിച്ച് കൊലപ്പെടുത്തിയ അനന്തുവിനും പ്ലസ് ടു പരീക്ഷയില് വിജയം\nTuesday 16th May 2017 8:14am\nചേര്‍ത്തല: ഇന്നലെ പ്ലസ് ടു പരീക്ഷാ ഫലം പ്രസിദ്ധീകരിച്ചപ്പോള് വിജയിച്ച കുട്ടികളും രക്ഷകര്‍ത്താക്കളും സന്തോഷത്തിലും ഉന്നത പഠനത്തെ കുറിച്ചുമുള്ള ചിന്തയിലുമായിരുന്നു. എന്നാല് ചേര്‍ത്തല വയലാര് വയലാര് രാമവര്‍മ മെമ്മോറിയല് ഗവ. ഹയര് സെക്കന്‍ഡറി സ്‌കൂളില് നിന്ന് 65 ശതമാനം മാര്‍ക്കോടെ വിജയിച്ച ഒരു കുട്ടിയുടെ വീട്ടില് ദു:ഖം മാത്രമായിരുന്നു. വീട്ടില് മാത്രമല്ല നാട്ടിലും സ്‌കൂളിലും എല്ലാം.\nAlso read ‘ജീവിക്കാന് മതം വേണ്ട’; താന് പൂണൂല് ഉപേക്ഷിച്ചത് പതിനൊന്നാം വയസ്സിലെന്നും കമലഹാസന്\nവയലാറില് ഉത്സവത്തിനിടെ ആര്.എസ്.എസുകാര് മര്‍ദിച്ചു കൊലപ്പെടുത്തിയ അനന്തുവിനെയോര്‍ത്താണ് നാട്ടുകാരുടെയും വീട്ടുകാരുടെയും ദു:ഖം. പ്ലസ് ടു പരീക്ഷയില് 65 ശതമാനം മാര്‍ക്ക് വാങ്ങിയാണ് അനന്തു വിജയിച്ചത്. പക്ഷേ പരീക്ഷാ ഫലമറിയാന് അനന്തു ഉണ്ടായിരുന്നില്ല. പരീക്ഷയെഴുതി ഫലം കാത്തിരിക്കെയാണ് ആര്.എസ്.എസുകാരുടെ ആക്രമണത്തിന് ഇരയായി വിദ്യാര്‍ത്ഥിയായ അനന്തു മരിച്ചത്.\nപട്ടണക്കാട് പഞ്ചായത്തിലെ 10-ാം വാര്‍ഡ് കളപ്പുരക്കല് നികര്‍ത്തില് അശോകന് -നിര്‍മല ദമ്പതികളുടെ മകനായ അനന്തു കോമേഴ്സ് ബാച്ച് വിദ്യാര്‍ഥിയായിരുന്നു. കുടുംബത്തിന്റെ പ്രതീക്ഷയായിരുന്ന ഏക മകന്റെ വേര്‍പാടില് തകര്‍ന്ന മനസ്സുമായി കഴിയുന്ന മാതാപിതാക്കള്‍ക്ക് വിജയവാര്‍ത്ത എത്തിയപ്പോള് വീണ്ടും ദുഃഖം അണപൊട്ടി. അനന്തുവിന്റെ സഹപാഠികളുടെ അവസ്ഥയും സമാനമായിരുന്നു.\nഅനന്തു ജയിക്കുമെന്ന് ഉറപ്പായിരുന്നെന്നും എന്നാല് അവനില്ലാത്തതിനാല് ഫലം തിരക്കിയില്ലെന്നുമായിരുന്നു ഫലം പുറത്ത് വന്നശേഷം അനന്തുവിന്റെ അച്ഛന് അശോകന് പറഞ്ഞത്.\nDont miss കുല്‍ഭൂഷണ് ജാദവ് കേസ്: രാജ്യാന്തര കോടതിയില് പാകിസ്താന്റെ വാദം പൂര്‍ത്തിയായി; കുല്‍ഭൂഷണിന്റെ ‘കുറ്റസമ്മത വീഡിയോ’ പ്രദര്‍ശിപ്പിക്കുന്നതില് നിന്ന് പാകിസ്താനെ കോടതി തടഞ്ഞു\nഏപ്രില് അഞ്ചിന് രാത്രിയായിരുന്നു വയലാര് നീലിമംഗലം ക്ഷേത്രോത്സവത്തിനെത്തിയ അനന്തുവിനെ പിന്തുടര്‍ന്നെത്തിയ ആര്.എസ്.എസുകാര് കൊലപ്പെടുത്തിയത്. സ്‌കൂള് പരിസരത്ത് തമ്പടിച്ച് നടത്തിയ സാമൂഹികവിരുദ്ധ പ്രവര്‍ത്തനം ചോദ്യംചെയ്തതും ശാഖയില് പോകുന്നത് നിര്‍ത്തിയതുമാണ് ആസൂത്രിത കൊലപാതകത്തിന് കാരണമായത്. പ്രതികളായ വയലാറിലെ ആര്.എസ്.എസ് ശാരീരിക് ശിക്ഷക് പ്രമുഖ് ഉള്‍പ്പെടെ 17 ആര്.എസ്.എസുകാരെ പൊലീസ് പിടികൂടിയിരുന്നു. ഇവരില് ഏഴുപേര് ജുവനൈല് ഹോമിലാണുള്ളത്.


ലാലു പ്രസാദിനെക്കുറിച്ച് കവിതയെഴുതി; യുവാവിന് ജോലി കിട്ടി | Poem on Lalu gets man job with Railways , ആലം കവിതയെഴുതി ലാലു പ്രസാദിച്ചു - Malayalam Oneindia\n6 min ago ദൂബ് മാരോ... കോണ്‍ഗ്രസിനെ കടന്നാക്രമിച്ച് നരേന്ദ്ര മോദി; പ്രചാരണം അന്തിമഘട്ടത്തിലേക്ക്\n15 min ago തിര‍ഞ്ഞെടുപ്പ് റാലിക്കിടെ ശിവസേന എംപിക്ക് കുത്തേറ്റു: ആക്രമിച്ചത് റാലിയിലെത്തിയ അജ്ഞാതര്!!\n19 min ago അയോധ്യയിൽ രാമക്ഷേത്ര നിർമ്മാണം ഡിസംബർ 6ന് ആരംഭിക്കുമെന്ന് ബിജെപി എംപി, ബാബറി മസ്ജിദ് തകർത്ത ദിനം\nലാലു പ്രസാദിനെക്കുറിച്ച് കവിതയെഴുതി; യുവാവിന് ജോലി കിട്ടി\nPublished: November 26 2007, 13:21 [IST]\nദില്ലി: മത്സരപ്പരീക്ഷകള് തുടരെത്തുടരെ എഴുതിയിട്ടും ജോലികിട്ടാതെ നിരാശപ്പെടുന്നവര്‍ക്ക് ഫിറോസ് ആലത്തെ പരിചയപ്പെട്ടാല് അസൂയ തോന്നും. വെറും രണ്ടുവരികവിതയെഴുതി ആലപിച്ചപ്പോഴാണ് ഫിറോസിന് ഒരു ജോലി കിട്ടിയത് അതും ഇന്ത്യന് റയില്‍വേയില്!\nഒട്ടും പ്രതീക്ഷിയ്ക്കാതെ കേന്ദ്രമന്ത്രി നേരിട്ട് ഒരു ജോലി വാഗ്ദാനം ചെയ്തതിന്‍റെ ഞെട്ടലില് നിന്നും ഫിറോസ് ഇപ്പോഴും മോചിതനായിട്ടില്ല\nകേന്ദ്രറയില്‍മന്ത്രി ലാലുപ്രസാദ് യാദവിനെക്കുറിച്ചാണ് ഫിറോസ് കവിതയെഴുതിയത്. കൊല്‍ക്കത്ത ടെര്‍മിനലില് വെള്ളിയാഴ്ച നടന്ന ഒരു പരിപാടിയ്‌ക്കിടെ ലാലുവിനെ പ്രശംസിച്ചുകൊണ്ടെഴുതിയ കവിത ഇദ്ദേഹം ആലപിയ്‌ക്കുകയും ചെയ്‌തു.\n"നമുക്ക് മന്ത്രി ലാലുവിനെ മറക്കാന് കഴിയില്ല. അദ്ദേഹത്തിനല്ലാതെ മറ്റാര്‍ക്കും റയില്‍വേയെ ഇത്ര നന്നായി കൊണ്ടുപോകാന് കഴിയില്ല" എന്നര്‍ത്ഥം വരുന്ന രണ്ടുവരികവിതയാണ് ഫിറോസ് എഴുതിയത്.\nവരികള് രണ്ട്‌മാത്രമാണെങ്കിലും കവിത കേട്ട് ലാലു പ്രസാദിച്ചു, ആലത്തിന് ജോലിയും കിട്ടി. ലാലുതന്നെയാണ് ഒരു ജോലി തരപ്പെടുത്തിത്തരാമെന്ന് ഫിറോസിനെ അറിയിച്ചത്. അതിനായി അദ്ദേഹം റയില്‍വേ മന്ത്രാലയത്തിന് നിര്‍ദ്ദേശവും നല്‍കി.\nകള്‍ച്ചറല് ക്വാട്ടയില് ഗ്രൂപ്-ഡി ജോലിയാണ് ഇരുപത്തിയേഴുകാരനായ ഫിറോസിന് നല്‍കാന് മന്ത്രി നിര്‍ദ്ദേശിച്ചിരിക്കുന്നതെന്ന് റയില്‍വേ വൃത്തങ്ങള് അറിയിച്ചു.\n'ആ ദിവസം ഇത്തരത്തിലവസാനിയ്‌ക്കുമെന്ന് ഞാനൊരിക്കലും കരുതിയതല്ല. എന്റെ ജീവിതത്തില് മറക്കാനാകാത്ത ഒരു ദിവസമായിരുന്നു അത്'- ആലം പറയുന്നു.\nStory first published: Monday, November 26, 2007, 13:21 [IST]


അതിഥിക്കും അമ്മയ്ക്കും ആശ്വാസം ഈ ‘ആശ’ | Asha worker\nഅതിഥിക്കും അമ്മയ്ക്കും ആശ്വാസം ഈ ‘ആശ’\nതിരുവനന്തപുരം: പ്രയാസങ്ങളുടെ കാലത്ത് ആരുമില്ലാതെ ഒറ്റപ്പെട്ടുപോയ ഗർഭിണിക്കും പിന്നീട് അവളുടെ പൊന്നോമനയ്ക്കും കൂട്ടായി വെഞ്ഞാറമൂട്ടിലെ ആരോഗ്യപ്രവർത്തക കൃഷ്ണകുമാരി. നെല്ലനാട് പഞ്ചായത്തിലെ വലിയ കട്ടയ്ക്കാൽ പ്രദേശത്തെ ആശാവർക്കർ കൃഷ്ണകുമാരി ഈ കോവിഡ് കാലത്ത് പൊന്നുപോലെ കാത്തത് രണ്ടുജീവനുകളെയാണ്.\nലോക്ഡൗൺ പ്രഖ്യാപിച്ചശേഷം വീടുകൾ സന്ദർശിക്കാൻ പോകുമ്പോഴാണ് പ്രദേശത്ത് വാടകയ്ക്കുതാമസിക്കുന്ന രമ്യയുടെ ദുരവസ്ഥ കൃഷ്ണകുമാരി അറിയുന്നത്. തൃശ്ശൂർ സ്വദേശിയായ രമ്യയുടേതും തിരുവനന്തപുരം വിതുരസ്വദേശിയായ ശ്രീനാഥിന്റേതും പ്രണയവിവാഹമായിരുന്നു. ശ്രീനാഥിന് ഹോട്ടൽപ്പണിയിൽനിന്നുള്ള വരുമാനമാണ് ആകെയുണ്ടായിരുന്നത്.\nശ്രീനാഥിന് വെഞ്ഞാറമുട്ടിലെ ഒരു ഹോട്ടലിൽ ജോലി കിട്ടിയതോടെയാണ് മാസങ്ങൾക്കുമുൻപ് ഇവർ ഇവിടേക്കെത്തിയത്. ലോക്ഡൗണായതോടെ ശ്രീനാഥിന് ജോലിപോയി. സഹായിക്കാനാരുമില്ലാതെ അന്നന്നത്തെ ആഹാരത്തിനോ എട്ടുമാസം ഗർഭിണിയായ രമ്യയ്ക്ക് മരുന്നിനോപോലും വകയില്ലാതെ ഇവർ കഷ്ടപ്പെടുന്നത് കൃഷ്ണകുമാരി മനസ്സിലാക്കി.\nഷീറ്റുമേഞ്ഞ കൊച്ചുകൂരയിൽ നിലത്ത് കിടന്നിരുന്ന പൂർണഗർഭിണിയായ യുവതിയുടെ അവസ്ഥ അവരുടെ മനസ്സിൽ നോവായിനിന്നു. വീട്ടിലെത്തി തന്റെ ഭർത്താവിനെയുംകൂട്ടി രമ്യയ്ക്ക് കുറച്ച് പഴങ്ങളും ഭക്ഷണസാധനങ്ങളുമായി അന്നുതന്നെ അവിടെയെത്തി.\nഅടുത്തദിവസം ഗ്രാമപ്പഞ്ചായത്തംഗം ബിന്ദുവിനോട് കാര്യം പറഞ്ഞു. ഇരുവരുംചേർന്ന് ഈ കുടുംബത്തിനായി പലയിടങ്ങളിൽനിന്ന് സഹായമെത്തിക്കാൻ കഠിനപരിശ്രമം നടത്തി. യാത്രാസൗകര്യങ്ങളില്ലാതിരുന്ന അക്കാലത്ത് എല്ലാദിവസവും ഈ വീട്ടിലെത്തി രമ്യയുടെ ആരോഗ്യസ്ഥിതി മനസ്സിലാക്കി. ഭക്ഷണവും മരുന്നുമുൾപ്പെടെ ഉറപ്പാക്കി. പലതവണ തിരുവനന്തപുരത്ത് ആശുപത്രിയിൽ പോകാനുള്ള വാഹനമൊരുക്കിയതും ഇവരായിരുന്നു.\nപ്രസവത്തിനായി ഏപ്രിൽ ഒൻപതിന് എസ്.എ.ടി. ആശുപത്രിയിൽ പ്രവേശിപ്പിക്കുന്നതുവരെയുള്ള എല്ലാ കാര്യങ്ങളിലും ഇവർ ഒപ്പംനിന്നു. ഏപ്രിൽ 12-ന് രമ്യ, മകൾ അതിഥിക്ക് ജന്മംനൽകി. രണ്ടാഴ്ചയ്ക്കുശേഷം വീട്ടിലെത്തിയപ്പോൾ അമ്മയ്ക്കും കുഞ്ഞിനുമായി കട്ടിലുൾപ്പെടെയുള്ള സൗകര്യങ്ങൾ കൃഷ്ണകുമാരിയുടെയും ബിന്ദുവിന്റെയും നേതൃത്വത്തിൽ ഒരുക്കി. പിന്നീട് എല്ലാ ദിവസവും അതിഥിക്കും അമ്മയ്ക്കും ആഹാരത്തിനും മരുന്നിനും സഹായമെത്തിച്ച് അവർ ഇപ്പോഴും കൂടെയുണ്ട്.\nഎന്നാൽ, ഇവരുടെയെല്ലാം പ്രിയപ്പെട്ട അതിഥിക്കുട്ടിക്ക് ഇപ്പോഴുള്ള ചില ആരോഗ്യപ്രശ്നങ്ങൾക്ക് തുടർചികിത്സ വേണ്ടിവരും. അതിനുള്ള മാർഗം കണ്ടുപിടിക്കാനുള്ള ഓട്ടത്തിലാണ് കൃഷ്ണകുമാരിയും ബിന്ദുവും.\nവാക്‌സിൻ രജിസ്‌ട്രേഷൻ: ആശാവർക്കർമാർ വീടുകളിലെത്തും\nപണമില്ലാത്തതിനാൽ ആശുപത്രിയിൽ പോകാൻ കഴിഞ്ഞില്ല; ആശാ വർക്കർ പ്രസവമെടുത്തു\nആദ്യം കോവിഡ് പോസിറ്റീവ്, ഇപ്പോള് കൊറോണയ്‌ക്കെതിരേ പോരാടാന് മുന്‍നിരയില്


മനസ്സില് തോന്നിയതു...........: ഹസാരെയുടെ സമരവും എന്‍റെ ചില ചിന്തകളും...\nതാങ്കളെ പോലെ ഉള്ള ആശങ്ക എല്ലാരിലും ഉണ്ട് എങ്കിലും തമ്മില് ഭേദം തൊമ്മന് എന്നല്ലേ .....................\n2011, ഓഗസ്റ്റ് 22 11:20 AM\nplease read two posts i have in this regard at www.anilphil.blogspot.com\n2011, ഓഗസ്റ്റ് 22 9:22 PM\n@അനില് ഞാന് ഒരണം നേരത്തെ വായിച്ചു..\n@കൊമ്പന് ഇത് തമ്മില് ഭേദം തൊമ്മന് അല്ല.സര്‍ക്കാരിനു സമയപരിധി നല്കാന് തുനിഞ്ഞത് തന്നെ ഒരു അഹങ്കാരിയുടെ വാക്കുകള് ആണ്.\n2011, ഓഗസ്റ്റ് 22 9:55 PM\nsorry for typing in english.. but ente abiprayam parayanamello... india ithuvare kande eattavum mosham govt aanu ithennu parayathe vayya.. azhimathiyum range ippol lakshangalilum kodikalillum okke aaanello.. porathethinu petrol vila.. sadhana samagraigalude villa.. oru sadharana pauran jeevikkan kashattapdumbol .. chilar lakshangal mukkiyittu thihar jailil sukhavasathilaanu.. ithinethire enthekilum oru munnettam anivaryam aaanu.. Jana lokpal bill vannallum azhimathi theerumennu njan vishwasikkunilla.. but ithupole oru jana munnettam valare athyavashyam aaanu.. rashtriya partikalum adhikarikalum janathinu meethe alla enne oru thakeethu nalkan ithu upakarapedumenkil athu thanne oru valare vailiyae karyam aayi aaanu njan karuthunnethu..!!! so i support anna hazare movement..\n2011, ഓഗസ്റ്റ് 22 11:41 PM\nരാഹുല്, ഞാന് പറഞ്ഞല്ലോ ലോക്പാല് ബില് വരണ്ടത് അത്യാവശ്യം തന്നെ ആണ്. പക്ഷേ ജനത്യപത്യ മാര്‍ഗങ്ങള് മുന്നില് കിടക്കുമ്പോള് തന്നെ ഇപ്പോള് കാണിക്കുന്നതരം ജനത്യപത്യ വിരുദ്ധ സമരം ന്യായികരിക്കാന് ബുദ്ധിമുട്ട് ആണ്. പിന്നെ ഒരു സര്‍ക്കാരിനു സമയപരിധി ഒകെ നല്‍കാന് അണ്ണാ ഹസരയെ ആരാ അധികാരപെടുതിയെ?? അങ്ങനെ ഒരു പ്രസ്തവനയിളുടെ വ്യക്തമാക്കുന്ന ഒന്ന് ഉണ്ട് ഇതിന്‍റെ പിന്നില് ജനലോക്പല് ബില് വരണം എന്നതിലും ഉപരി സര്‍ക്കാര് താഴെ വീഴണം എന്നാ ലക്ഷ്യമാ ഉള്ളത്. കോണ്‍ഗ്രസ് കട്ടുമുടിക്കുന്നവ്ര് തന്നെ ആണ്, ബാക്കി ഉള്ളവരും മോശക്കാര് അല്ല . പക്ഷേ ഒരു സ്ഥിരതയാര്‍ന്ന ഒരു സര്‍ക്കാരിനെ ഉണ്ടാക്കാന് ഇന്നത്തെ പ്രതിപക്ഷത്തിനോ ഒരു സംവിധാനതിണോ ആകില്ല. ജന മുന്നേറ്റം ആവശ്യമാണ് പക്ഷേ അത് ജനത്യപത്യ രീതിയില് ആവണം എന്ന് മാത്രം. ഇന്ന് ഈ മുന്നെട്ടതിനെ പിന്തുനക്കുന്നവരോട് എനിക്ക് ഒന്ന് ചോദിച്ചോട്ടെ.... നാളെ ഈ സര്‍ക്കാര് വീണാല് ഒരു പാര്‍ട്ടി ഉണ്ടാക്കി മത്സരിക്കാന് എങ്കിലും എത്ര പേര് തയാര് ആകും??\n2011, ഓഗസ്റ്റ് 22 11:59 PM\nഅതു ശെരിയാണ്, ഒരു ഹസാരക്കും ജനത്തെ നിയന്ത്രിക്കാന് കഴിയില്ലാ\n2011, ഓഗസ്റ്റ് 23 2:54 PM\n2011, സെപ്റ്റംബർ 1 8:35 PM